de apă» (submarine de mici dimensiuni Asherah, Star — S.U.A.) 
și de cele mai multe ori, pentru reducerea greutății, este confec- 
ționată din fibre de sticlă, foarte rezistente. 

Manevrele în planul vertical se fac cu ajutorul unor elice auxi- 
liare mobile, motorul și elicea formînd un ansamblu montat pe 
un ax pivotant pe latura carcasei. 

Tot din clasa submarinelor pentru cercetări științifice fac parte 
și originalele «farfurii scufundătoare», dintre care cea folosită 
de cercetătorul francez Cousteau, renumita «Denise», are propul- 
sia cu reacţie, cu ajutorul hidrojeturilor orientabile. «Farfuriile 
scufundătoare» au fost ulterior dezvoltate, realizindu-se sub- 
marinele din clasa «Deepstar», care, in afară de mobilitate în planul 
orizontal, pot cobori la adincimi destul de mari (peste 1 000 m). 

În curs de construcţie, tot pentru comandantul Cousteau, sint 
două noi «farfurii scufundătoare», cu un singur loc, care vor 
atinge adincimi pină la 600 m. Submersibilele vor fi prevăzute cu 
brațe hidraulice, puternice proiectoare și camere speciale de luat 
vederi. Programul echipei lui Cousteau prevede realizarea a 
12 filme în culori pentru televiziune, studierea mijloacelor de 
protecţie contra rechinilor, căutarea «comorilon scufundate, a 
epavei vasului «Lusitania» etc. 

Pentru cercetări în domeniul pescuitului, savanții sovietici au 
conceput o clasă de submarine remorcate, numite batiplane (ari- 
pile şi ampenajul, asemănătoare cu cele ale avioanelor, fiind hidro- 
dinamice, permit cu ușurință unele manevre în timpul remorcării). 
Primul dintre batiplane, «Atlant-1», care poate cobori pină la 200 m, 
a dat rezultate valoroase în observarea comportării peştilor şi 
uneltelor de pescuit la adincime. 

În prezent în U.R.S.S. alte două submersibile sînt în construcție. 
Este vorba de «Timroly, în întregime acționat electric, cu o auto- 
nomie de 60 km în imersiune şi 1 000 km la suprafață, şi «Bent- 
hosy-3, o locuință subacvatică de tipul Precontinent. 

Cunoscutul om de știință francez, inginerul dr. Jacques Piccard 
se ocupă în prezent de realizarea unui mezoscaf, adică un submer 
sibil de adincime medie, care va explora marele «fluviu oceanic» 
Gulfstream. Submersibilul va avea o lungime de 14,6 m şi o greuta- 
te de 120 de tone și va dispune de 29 de hublouri, prin care cercetă- 
torii oceanografi vor explora adincurile afectate de Gulfstream 
între Capul Hatteras, situat la nord de Washington şi Noua Scope 
de pe coasta Canadei. Acest mezoscaf numit PX-15 va urma cursul 
curentului cu o viteză de 1,5 pină la 2 noduri pe oră, la o adincime 
de 305 m şi pe o distanță de 1 000—1 500 de mile marine. 


ROBOȚII SUBMARINI 


Dezvoltarea navelor și mașinilor submersibile nu s-a opri! 
insă numai la cele cu echipaj, căci experiențele au dovedit condi- 

Maşini teleco man- 
date transportă, fixea- 
ză și manipulează țevi 
și conducte petroliere, 
prăjini de foraj etc. pe 
fundul Oceanului Pa- 
cific, la instalațiile de 
foraj din larg. 


tiile grele de lucru pentru om în acest mediu. Automatizarea și 
telecomanda constituie însă şi aici mijloace prețioase pentru a 
pătrunde tot mai mult în tainele «lumii tăcerii». Dar ceea ce s-a 
realizat pînă în prezent în domeniul utilajelor şi vehiculelor fără 
echipaj, pentru cercetarea suprafeţei Lunii, de exemplu, depășește 
cu mult proiectele de mașini automate destinate explorării sub- 
marine. Acest lucru pare cu atit mai paradoxal cu cit fundul mărilor 
şi oceanelor este mult mai accesibil pentru om decit Luna sau 
planetele sistemului solar. 

Acesta fiind stadiul actual al tehnicii subacvatice, arătăm mai 
jos unele mecanisme şi maşini automate sau telecomandate care 
sint deja operaționale. 

Una dintre maşinile folosite recent, fără a fi condusă direct de 
om, este și «vehiculul de cercetări subacvatice comandat», care, 
printre altele, a scos la suprafață şi bomba de la Palomares. Insti- 
tutul francez al petrolului a realizat la rindul său aparatul submarin 
denumit «Telenaut», care, echipat cu cameră de televiziune, 
aparat de filmat şi telemanipulator, poate face observații pe care 
le transmite la suprafață, precum şi unele operaţii simple: apucare, 
stringere, ridicare etc. Adincimea şi raza de acțiune sint condiţio- 
nate de lungimea cablului de remorcare, care în prezent este de 
300 m. 

Interes prezintă şi robotul «Solaris», care, deși este remorcat, 
se deplasează și cu ajutorul a două elice telecomandate, pe cind 
«Rum», un alt robot, este un vehicul care, circulind pe șenile, pe 
fundul oceanului, culege, cu ajutorul unor dispozitive, diverse 
materii prime din această zonă. 

După actuala fază de explorare a lumii submarine vor urma, 
desigur, exploatarea și valorificarea uriașelor bogății care se află 
in adincurile mărilor şi oceanelor. Încă de pe acum s-au imaginat 
maşini care să extragă diversele minereuri din bogatele zăcăminte 
submarine; există, de asemenea, proiecte pentru «recoltarea» 
florei subacvatice, in vederea creșterii şi completării resurselor 
alimentare ale globului. Se consideră că numai în zona pragurilor 
continentale Oceanul planetar conține 85% din proteinele necesare 
alimentării populației globului. 

Roboții proiectați, denumiți «inghiţitori de stinci» (sau «mincă- 
tori de stinci»), vor «mușca» din adincurile oceanului, după cum 
termitele muşcă lemnul, pătrunzind de-a lungul filoanelor bogate 
în minereuri. 

Unele maşini subacvatice de acest gen sint în funcţiune. În 
dreptul coastei Africii de Sud, fundul oceanului este «suflat» cu 
ajutorul unor jeturi puternice de apă, iar materialul sfărimat, 
care conține diamante mari, este absorbit și adus la suprafaţă. 
Alţi roboți manipulează sape de foraj, conducte şi prăjini, la instala- 
tiile petroliere din largul coastelor Pacificului. In Alaska, goana 
după aur continuă şi în afara continentului, uriașe drăgi submarine 
extrag nisipul aurifer de pe fundul Oceanului Pacific. 

Deși ne găsim încă la începutul pătrunderii în «lumea tăcerii», 
au fost obținute deja o serie de realizări, iar în viitor ştiinţa și tehnica 
vor permite cunoașterea și valorificarea integrală a imenselor 
bogății ale Oceanului planetar în interesul omului. 


CARGOUL 
MINERALIER 


Timpul de construcţie al noii nave este comparativ mai scurt 
decit cel al cargoului de 4 500 tdw. Aceasta se datorește metodelor 
noi aplicate de constructorii gălățeni la montajul bloc-secţiilor, 
ceea ce va permite construirea a 7 nave pe an, în loc de 4, cit era 
prevăzut inițial. 

CE VA URMA 


În 1970 se vor construi anual numai la Galaţi 11—12 nave, 
însumînd peste 70 000 t, față de 30 000 t construite în 1965, adică 
într-un singur an întreaga producţie a şantierului pe aproape 
cinci decenii din perioada dinainte de 23 August 1944! 

Aceste cifre îndreptățesc cele mai optimiste prevederi pentru 
viitorul flotei maritime române, care în 1970 va fi de aproape 3 ori 
mai mare ca în 1965. 

În avintul construcţiei socialismului, tehnica construcţiilor 
navale își aduce astfel aportul său concret prin nave ce vor purta 
cu mindrie pavilionul României socialiste pînă în cele mai în- 
depărtate părți ale globului. 


BUCUREȘTI: 


-LEA CONGRES 
AL COMISIEI INTERNAȚIONALE 


PENTRU EXPLORAREA ȘTIINȚIFICĂ 
A MARII MEDITERANE 


Între 17 şi 27 octombrie 1966 s-au destă- 
şurat la București și Constanţa lucrările 
celui de-al XX-lea Congres-adunare gene- 
rală al Comisiei internaţionale pentru 
explorarea științifică a Mării Mediterane, 
mai pe scurt Comisia Mediteranei. Această 
comisie a fost înființată în 1919 prin stăruința 
marelui oceanograf care a fost Prinţul 
Albert | de Monaco. Printre membrii fon- 
datori ai acestei organizaţii internaţionale 
se numără și savantul român Emil Raco- 
viță. Scopul acestei comisii a fost, de la 


început, promovarea, sub toate aspectele, 


a cercetării Mării Mediterane, pentru a 
putea face o exploatare mai productivă, 
dar în același timp și științifică a produselor 
ei: pești, crustacei, moluște etc. 

Trebuie să precizăm că Marea Adriatică 
şi Marea Neagră sint anexe ale Mării Medi- 
terane nu numai din punct de vedere geolo- 
gic și istoric, dar şi în ceea ce privește fauna 
actuală. Un singur exemplu: principalii peşti 
migratori ai Mării Negre (tonul, scrumbia 
albastră, pălămida, stavrizii, hamsiile, pro- 
tul, lufarul etc.) sînt pești care ne-au venit 
din Marea Mediterană, mulți dintre ei în- 
torcîndu-se chiar spre Marmara pentru 
iernare sau reproducere (scrumbia albas- 
tră, pălămida, tonul). Toţi creveţii şi crabii 
noştri ne-au venit tot dintr-acolo. Deci orice 
progres în cunoașterea vieții care se desfă- 
șoară în Marea Mediterană este un progres 
și pentru cunoașterea Mării Negre şi Mării 
Adriatice și invers. Nu este lipsit de interes 
să amintim că însăși fauna de nord a Mării 
Adriatice este asemănătoare cu a Mării 
Negre (ambele faune fiind de tip relict). 
Alt scop permanent al acestei comisii este 
informarea reciprocă a tuturor ţărilor rive- 
rane asupra planurilor de lucru în curs șia 
realizărilor obținute în cercetarea sectoa- 
relor țărilor respective. În acest scop se 
editează chiar un «Buletin de legătură» 
între diversele stațiuni de cercetare şi la- 
boratoare situate (care activează) în jurul 
acestor mări. 

Lucrările acestor laboratoare sint comu- 
nicate prin Comisia Mediteranei din dai 
în doi ani, în așa-zisele congrese-adunări 
generale, în cîte una dintre țările membre. 
Ţării noastre i-a venit rindul, pentru prima 
dată, în anul 1935. Congresul ţinut atunci 
la noi a avut o tematică fixă: ameliorarea 
deltelor fluviale, şi lucrările lui au făcut 
obiectul unui volum special. 

Țara noastră a făcut parte permanent din 
această comisie pină în anii celui de-al 
doilea război mondial, legăturile fiind re- 
luate în 1954. Fac parte din comisie 13 țări 
(între care și Republica Socialistă România), 
U.R.S.S. și R.P. Bulgaria trimițind numai 
observatori. 


Pentru a doua oară ţara noastră a găzduit, 
la invitația guvernului, un congres al acestei 
comisii: Congresul XX, organizat sub aus- 
piciile Comitetului de Stat al Apelor. Au 
fost prezenţi reprezentanți a 15 ţări riverane 
(3 observatori) şi delegați ai altor ţări neri- 
verane (R.F. Germană, Anglia, S.U.A., El- 
vetia), precum şi reprezentanții unor orga- 
nisme internaționale (cum sînt: F.A.O., Con- 
siliul internațional al mărilor ş.a.). În total 
au participat peste 120 de specialiști străini, 
printre care oameni de stiință cu un rol 
foarte important în cercetarea mării: Prinţul 
Rainier al Ill-lea de Monaco, președintele 
comisiei, el însuși un mare scufundător și 
cu preocupări marine, Jean Furnestin, di- 
rectorul Institutului de pescuit al Franţei, 
doi conducători de stațiuni marine din 
Spania, Jacques-Yves Cousteau, directo- 
rul Muzeului  oceanogratic din Monaco, 
directori de statiuni marine şi muzee din 
Italia, printre care prof. Enrico Tortonese, 
Andrea Scaccini, Sergio Varagnolo, Peter 
Dohrn, directorul vestitei stațiuni Neapole 
şi majoritatea directorilor de stațiuni. 

S-au prezentat în total peste 250 de co- 
municări științifice la cele 10 secţii speciali- 
zate (numite comitete), ca de exemplu: 
comitetul pentru vertebrate marine, pentru 

comitetul pentru oceanografie fizică, pen- 
tru radioactivitate marină, comitetul statul 
prelungit al omului sub apă etc. Denumirile 
acestor comitete subliniază aspectele mul- 
tilaterale sub care este cercetată marea. 

Specialiştii români s-au prezentat cu 
50 dintre aceste lucrări la 6 din comitetele 
existente, lucrări care au fost în general 
bine apreciate, în special cele care se referă 
la plancton, pești, bentos și statul prelungit 
al omului sub apă. 

Discuţii ample s-au purtat în jurul cîtorva 
dintre ele, subliniindu-se originalitatea me- 
todelor de cercetare ecologică și de cerce- 
tare în legătură cu factorii fizico-chimici ai 
mării, care se urmăresc la noi. Cit de bine 
sint cotate aceste lucrări o dovedește și 
faptul că la alegerile parțiale de preşedinţi 
de comitete, care au avut loc cu această 
ocazie, au fost promovati şi doi români: 
un președinte pentru comitetul de bentos 
(Băcescu Mihai) și un vicepreședinte în 
comitetul de plancton (H. Skolka). 

Atmosfera în care s-au desfășurat lucră- 
rile a fost mai mult decit colegială şi priete- 
neasca. 

Vizitarea unor obiective culturale și a 
unor importante realizări industriale a fost 
ajevărată revelaţie pentru cei mai multi 
dintre oaspeţi. 


plancton, pentru fauna de fund marin, 


TREI SAVANȚI RĂSPUND 
REVISTEI „ŞTIINŢĂ ŞI TEHNICĂ“ 


La încheierea celui de-al XX-lea 
Congres-adunare generală a Co- 
misiei internaţionale pentru ex- 
plorarea ştiinţifică a Mării Medi- 
terane, ne-am adresat unor sa- 
vanţi oaspeţi, rugindu-i să ne 
vorbească despre citeva aspecte 
privind explorarea adincurilor, 

GABRIEL PERES, şeful la- 
boratorului de fiziologie al Fa- 
cultății de știință de la Lyon- 
Franța: 

«Conduc un laborator mari- 
tim de fiziologie, instalat pe 
malul Mediteranei. Tema noas- 
tră de studiu o constituie ver- 
tebratele_ marine și neverte- 
bratele. În privința vertebra- 
telor ne ocupăm în special de 
nutriția la pești. Aici, la Bucu- 
rești, am prezentat, împreună 
cu colaboratorul meu, Denis 
Duclos, o comunicare care se 
referă la compoziția mediului 
intern al peștilor și, de ase- 
menea, la absorbţia intesti- 
nală a unui număr însemnat de 
molecule organice. Am fost 
preocupat de multă vreme, de 
asemenea, de proble ma dispa- 
riției focilor de apă caldă, care, 
spre deosebire de cele din 
apele reci ale nordului,trăiesc 
pe coastele stincoase din sudul 
Europei, inclusiv pe coasta de 
sud și sud-vest a Mării Negre. 
De multă vreme ne preocupă 
problema cum să protejeze 
omul aceste animale rare. 

Deși am stat puțină vreme 
în capitala României, sînt 
bucuros să constat că aici via- 
ţa este foarte activă, că bucu- 
pernan sînt oameni harnici. 

n privința părerii mele despre 


fiziologii ro mâni, vreausăspun 
că am avut plăcerea să am ciți- 
va studenți ro mâni în practică 


în laboratorul meu. Cunosc 
de multă vreme lucrările șco- 


lii românești de fiziologie, și 
în special cele ale profesorului 
E. Pora şi ale elevilor săi, și 
apreciez în mod deosebit reali- 
zările lom. 

JEAN FURNESTIN, direc- 
torul institutului de cercetări 
științifice pentru pescuit din 
Franţa: 

«Venind în București pentru 
prima oară, nu m-am simțit de 
loc străin aici. Văzind oameni 
circulind pe străzi, vizitind car- 
tierele noi, am avut impresia 
că mă aflu într-un mare oraș 
din sudul Franţei. Și această 
impresie bună se confirmă me- 
reu, deoarece peste tot, în să- 
lile congresului, pe străzi, în 
marile magazine, cînd. mă adre- 
sez cuiva, cerind o informație, 
mi se răspunde în limba fran- 
ceză. Oceanografții care s-au 
întilnit la București au con- 
fruntat opiniile lor asupra pro- 
blemelor științifice ale Mării 
Mediterane. Această mare are 
multe curiozități, care se pre- 
lungesc peste limitele ei. Mă 
asociez deci părerii generale 
că Mediterana este un labora- 
tor vast, în care circulaţia apei, 
proble mele și fena menele bio- 
logice amintesc pe cele ale 
oceanelor. Şi cum aceasta este 
mai mică decit oceanele, ea 
are șansa să fie înconjurată de 
numeroase laboratoare. Sint 
convins că nu peste multtimp, 
cu ajutorul soluțiilor găsite de 
savanţi pentru Mediterană, se 
vor putea da răspunsuri unor 
probleme mult mai vaste, care 
privesc toate oceanele lumii 
cu bogățiile din adincurile lor. 

JEAN ALINAT, comandan- 
tul navei de cercetări oceano- 
grafice franceze «Calypso»: 

«Cei zece savanți cărora li 
s-au asigurat condiţii optime 


de lucru pe nava «Calypso», 
pe care o comand, împreună 
cu scufundătorii din echipele 
conduse de d-i J.Y. Cousteau, 
s-au ocupat îndeaproape de 
fauna grotelor submarine, un 
mediu de viață învăluit în mis- 
ter. În grotele din Nisa și Mo- 
naco, în Marea Roșie, scufun- 
dătorii au recoltat probe de la 
ae mi de pină la 400 de metri 
n Marea Roșie, bunăoară, cu ` 
ajutorul caselor submarine în 
formă de sferă, concepute de 
d-l comandant Cousteau, cer- 
cetătorii au petrecut o lună de 
zile la 11.m adincime și o săp- 
tă mînă la 25 m adincime. De la 
circa 300 m nava noastră a 
fost informată că au fost detec- 
tate mari cîrduri de crabi uriași 
i pești de forme neobișnuite. 
n cadrul acțiunii «Preconti- 
nent», mă ocup, în prezent, de 
perfecționarea micilor sub ma- 
rine, numite discuri submer- 
sibile. Doi oameni de la bordul 
lor au posibilitatea să pătrundă 
pînă la 350 m adincime, să 
trans mită prin intermediul te- 
leviziunii Se privind viața 
submarină. În cadrul acțiunii 
«Precontinent IV», intenționăm 
să depășim recordul de 300 m, 
să punem la punct probleme 
legate de protecția scufundă- 
torilor la adincimi mari. 

Cit privește congresul nos- 
tru, care a avut loc la București, 
apreciez în mod deosebit con- 
tribuția cercetătorilor români 
prezenţi în cele 10 comisii de 
lucru, străduința organizatori- 
lor de a crea oaspeților posibi- 
lități vaste de cunoaștere a 
Ro mâniei de azi, unde proble- 
melor de nță li se acordă 
o mare atenție». 


VIOREL LUPU 


PORNIND 
DE LA... OU 


Grija pentru copil începe înainte de naștere, odată cu dezvol- 
tarea embrionului. De aceea, cunoașterea unora dintre cele 
mai importante date privind dezvoltarea embrionară esfe de 
mare importanță. Se știe că existența oricărei ființe pornește 
de la cea mai simplă unitate de materie vie — oul. Orice ființă 
se naşte din ou. Dezvoltarea ulterioară a vieţuitoarelor începe 
din momentul fecundației pînă la atingerea formei finale a 
dezvoltării morfologice şi funcționale. În această etapă, ființa 
pe cale de dezvoltare poartă numele de embrion. 

În cursul dezvoltării sale, embrionul va căpăta o anumită 
conformaţie, specific legată de un alt fenomen al existenţei 
materiei vii numit ereditate. Legat și condiționat, la rîndul lui, 
de mediul extern, acest patrimoniu ereditar are o anumită sta- 
bilitate, independentă chiar de fluctuațiile mediului extern. 
Proprietatea fundamentală a materiei vii este reproducerea, 
noile fiinţe care se nasc împrumutind asemănările de la ființele 
care le-au dat naștere. 

Înmulțirea cea mai simplă, întilnită la organismele inferioare 
(microbi, infuzorii), se face prin diviziune, fiecare parte deve- 
nind un nou organism. La mamifere și la om, ființa nouă va lua 
naştere numai după fecundare, adică după împreunarea game- 
tului mascul cu cel femel (spermatozoidul cu ovulul). Din unirea 
celor doi gameți va lua naștere oul fecundat, care va fi reținut 
în interiorul organismului femelei, «cuibărit» în grosimea mu- 
coasei uterului. La femeie, fecundaţia are loc între a 14 și a 
18-a zi a ciclului menstrual, iar «cuibărirea» în a 28-a zi. Între 
fecundaţie și cuibărire se scurg, așadar, aproape două săp- 
tămiîni. 

După cuibărire (sau «nidaţie»), oul începe să se segmenteze, 
luînd aspectul unei mase sferice, al cărei centru e ocupat de 
un grup de celule care formează «butonul embrionar». După 
ce oul a fost fixat în mucoasa uterului, începe perioada de sar- 
cină, care la femeie durează în medie 280 de zile. 


di: UN COPIL SĂNĂTOS 
< ÎNTR-UN CORP SĂNĂTOS 


Din ou se va dezvolta embrionul, bine protejat în organismul 
matern, de care e legat direct morfologic şi funcțional, pînă 
la organizarea finală a viitorului nou-născut. Funcționarea 
unui organism viu e condiționată de conservarea unității sale. 


IGIENA EM 


Nu o dată s-a remarcat că, în mod cu 1 
mat într-o mulțime de probleme secundare, 
unor realități ale existenței sale. Exemplu în 
probleme ale maternității. Naşterea vieţii, 
de a restitui vieţii și societății ceea ce ţi s 
reflectăm cu toată seriozitatea. Teama femei 
abuzul de avorturi provocate chirurgical sî 
date medicale, al eschivării în faţa marilor ră: 
rea speciei umane. 


Toate fenomenele vitale depind deci, în ultimă instanță, de 
integritatea structurii celulei fecundate. Potenţa oului cuprinde, 
așadar, de la început un organism întreg și total, oul fiind în 
realitate cea mai simplă stare a individului. 

Plecînd de la această premisă, se poate pune pe bună drep- 
tate următoarea întrebare: se pot produce anumite schimbări 
în dezvoltarea embrionului care să ducă la modificări evidente 
ale viitoarei ființe? Evident că da. Dacă răspunsul este afirmativ, 
ce factori condiționează aceste transformări? Răspunsurile 
sînt multiple. Ne vom mărgini la cîteva răspunsuri clasice, fără 
a ocoli însă unele aspecte de actualitate, cu toate incertitudinile 
şi greutăţile de documentare faptică privind dezvoltarea embrio- 
nară a omului. 

Mediul extern, prin diferiții lui agenți de acțiune, își poate 
lăsa amprenta asupra factorilor de transmitere a caracterelor 
ereditare fie înainte de dezvoltarea somatică a viitoarei 
ființe, fie pe parcursul dezvoltării, începînd din momentul 
fecundației și pînă cînd noua ființă a atins stadiul final de dez- 
voltare. Pe parcursul dezvoltării biologice, acești agenți acțio- 
nează direct dinăuntrul sau din afara organismului, oprind 
sau abătind de la cursul normal dezvoltarea armonioasă a 
viitorului individ. De aceea, este bine ca viitoarea mamă să 
manifeste cea mai mare grijă pentru sănătatea propriului său 
organism. 

Embrionul care se dezvoltă în organismul matern este foarte 
sensibil la influenţa diferiților agenți nocivi. Din această cauză, 
acești agenţi, indiferent de natura lor — fizică, chimică sau 
organică —, provoacă prin tulburările metabolice produse o 
serie de vicii de dezvoltare, anomalii, congenitale sau înnăscute, 


1. Primele începuturi ale existenţei la scară microscopică: 1 - 
fecundarea ovulului de către spermatozoid; 2 — oul rezultat, cu cei 
doi pronuclei. mascul și femel: 3 — prima diviziune a oului: 4 — mo- 
ruia; 5 — blastocist; 6 — nidarea blastocistului în mucoasa uterină 
pentru a forma embrionul. 

2. Schema aparatului circulator la făt. Se observă modificările 
produse de prezența placentei și a cordonului ombilical. 

tul curios, omul modern, în general foarte bine infor- 
'ste, dimpotrivă, în mare măsură neștiutor în privința 
ceastă privinţă îl pot constitui, printre altele, şi unele 
aşterea omului, permanenţa lui pe Pămînt, obligația 
| dat sînt tot atîtea atribute asupra cărora trebuie să 
or față de sarcină, renunțarea familiei de a avea copii, 
t în mare măsură fructul ignorării unor elementare 
bunderi pe care le avem în societate pentru perpetua- 


care pot afecta, de exemplu, printre altele, aparatul cardio- 
vascular, producind bolile congenitale ale inimii. 

Apariția pe lume a unor nou-născuți cu'defecte de dezvoltare 
îşi găsește astăzi explicaţia în acțiunea directă a factorilor 
nocivi asupra embrionului în dezvoltare. Printre acești factori 
trebuie să cităm avortul chirurgical provocat, care zdruncină 
sănătatea femeilor, avînd repercusiuni dăunătoare dintre cele 
mai importante. 

Există răspîndită o viziune foarte sumară, simplistă, aș zice 
«mecanicistă» cu privire la avortul provocat, pe care foarte 
multe femei îl reduc la simpla manevră chirurgicală a raclării 

uterului şi atît. În primul rînd, însăși această «simplă manevră» 
este ameninţată de multe accidente, inevitabile oricărui act 
chirurgical sîngerînd, primejdii care se întind de la aplicarea 
anesteziei și pînă la protejarea pereților uterului și oprirea 
hemoragiei, fără a mai pomeni de pericolul permanent al infec- 
țiilor acute, oricîte precauțţii s-ar lua și oricît de priceput ar fi 
chirurgul. Puteţi oricind să vă convingeți că cei care recurg 
cu ușurință la raclaje ignoră total următoarele realități: 

— Orice anestezie poate uneori provoca stop cardiac (opri- 
rea inimii); lucrînd pe nevăzute, nici un ginecolog nu are certi- 
tudinea că a chiuretat complet sau că nu a chiuretat prea mult, 
distrugîind mucoasa uterină (sterilitate totală şi definitivă!). 

— Nu are siguranța că nu va perfora uterul, accident extrem 
de grav care impune urgent operaţie (în spital), cu scoaterea 
parțială sau totală a uterului. 

— Nu are siguranţa că nu provoacă o infecție gravă, o sep- 
ticemie mortală, în fața căreia uneori orice antibiotic este ne- 
putincios! 

— Privarea organismului de embrion prin raclaj în mod 
brusc tulbură adînc și durabil un întreg cortegiu de modificări 
fiziologice importante: umorale, hormonale și nervoase, care 
sînt obligate în mod nenatural să dea înapoi, lucru ce declan- 
șează adesea nevroze și boli endocrine. 

— Riscul aproape sigur de a provoca grave tulburări şi ste- 
rilitate definitivă dacă se face chiuretaj înainte ca femeia să 
nască unul sau doi copii. 

— Riscul de a fi predispusă în viitor la sarcini extrauterine. 

— Riscul unor nașteri premature. 

— Riscul unor grave complicaţii la naștere datorită structurii 
patologice a placentei. 

— Injecţiile cu foliculină, chinină, «Delbet» pentru provocarea 
avortului sînt complet ineficace și periculoase. 

— Riscul de a provoca inhibiţia reflexă a hipofizei anterioare 
(sindrom Shelam), care poate merge pînă la lezarea gravă a 
acestei glande şi deci să apară amenoreea (pierderea menstrua- 
ției) sau în cel mai bun caz dereglarea ciclului menstrual. 


GRIJA PENTRU COPIL 

Încă din prima zi de sarcină, viitoarele mame trebuie să ia 
anumite măsuri pentru a asigura o dezvoltare normală embrio- 
nului. Ele trebuie să știe că alcoolismul cronic şi alcaloizii 
(morfina) — pentru a nu da decit două exemple — provoacă 
importante tulburări în dezvoltarea embrionului. Trebuie amin- 
tită şi o recentă tragedie petrecută în cîteva țări, unde, din cauza 
utilizării abuzive de către femeile însărcinate a unui medica- 
ment cu acțiune liniştitoare (Thalidomid) insuficient studiat, 
au apărut pe lume copii cu vicii de dezvoltare sau monstruo- 
zități. 

Întimplarea amintită trebuie să pună în gardă mai ales pe 
femeile însărcinate care utilizează cu sau fără rost o serie de 
medicamente cu acțiune nocivă asupra dezvoltării fătului, 
ca: antinevralgice, sedative, diuretice, preparate hormonale 
(cortizon sau ACTH etc.). lradierile continue cu raze X, chiar 
în doze mici, a femeilor însărcinate care se expun fără rost 
multor examene radiologice provoacă tulburări metabolice 
în dezvoltarea embrionului în raport direct cu durata şi intensi- 
tatea iradierilor. Din această cauză, examenele radiologice 
trebuie făcute femeilor gravide cu extremă rezervă în toată 
perioada sarcinii. 

Agenţii infecțioși (microbi, virusuri) acționează nociv, fie 
provociînd leziuni ale mucoasei uterului, fie direct asupra em- 
brionului sau fătului. Hepatita virotică și rubeola exemplifică 
rolul agenților infecțioşi. 

Dezvoltarea embrionului poate avea de suferit şi din alte 
cauze de care trebuie ținut seama în profilaxia anomaliilor con- 
genitale (traumatisme, eforturi fizice, traume psihice, sub- 
nutriție). Ameliorarea condiţiilor de muncă ale gravidei, alimen- 
tația rațională şi suficient vitaminizată, evitarea drogărilor cu 
medicamente și hormoni, precum și a examenelor radiologice 
în cursul sarcinii, prevenirea afecțiunilor genitale şi a infecțiilor 
virotice printr-o igienă continuă a gravidei, — toate acestea vor 
asigura o proteguire plină de grijă a mamei şi deci a copilului. 
Interzicerea întreruperilor sarcinii, mai ales la o vîrstă tînără 
şi mai cu seamă înainte de a naște copii, constituie punctele 
de plecare pentru siguranța unei dezvoltări armonioase a 
embrionului și a nașterii unui copil sănătos. 


Luna 
Spaliald 

Luna octombrie a fost caracterizată din 
punct de vedere cosmonautic prin conti- 
nuarea de lansări de sateliți artificiali ai 
Pămîntului și ai Lunii, în special din Uniunea 
Sovietică. În această perioadă a avut loc 
şi cel de-al XVII-lea Congres internațional 
de astronautică. 


* 


La 8 octombrie, dr. Clifford Nelson, con- 
ducătorul programului american «Lunar 
Orbiter», a declarat că dintre cele nouă 
regiuni lunare fotografiate de stația «Lunar 
Orbitew se pare că Marea Furtunilor este 
cel mai potrivit loc pentru aselenizarea 
cosmonauților, această regiune avind de 
opt ori mai puține cratere vulcanice decît 
celelalte zone fotografiate. Noi precizări 
vor fi probabil aduse de stația «Lunar 
Orbiter»-2, care va fi lansată în luna urmă- 
toare. 

Între 9 și 16 octombrie a avut loc la Madrid 
cel de-al XVll-lea Congres internaţional 
de astronautică, la care au participat apro- 
ximativ o mie de oameni de ştiinţă din 33 de 
țări. Delegaţia română a fost condusă de 
acad. prof. dr. docent Elie Carafoli, președin- 
tele Comisiei pentru astronautică de pe 
lîngă Academia Republicii Socialiste Ro- 
mânia. 

În paralel cu lucrările congresului au avut 
loc sesiunea anuală a Academiei interna- 
tionale de astronautică și sesiunea inter- 
naţională de drept cosmic. Congresul și-a 
desfășurat lucrările în următoarele secţiuni: 
propulsie-astrodinamică, dirijare, control 
și urmărire, reintrare în atmosferă, proiec- 
tarea sistemelor cosmice, bioastronautică, 
educaţie și învățămînt în astronautică, apli- 
caţii ale sateliților artificiali; ultima secțiune 
a avut o dezvoltare apreciabilă, fiind mar- 
cată și de intervenţia conducătorului gru- 
pului de lucru din Comitetul O.N.U. pentru 
folosirea pașnică a spaţiului cosmic. În 
timpul congresului s-au ţinut și lucrările 
celui de-al Ill-lea simpozion «Laboratorul 
internaţional luna. Au fost prezentate 
filme științifice referitoare la întîlnirea și 
cuplajul orbital, cosmonautul american Con- 
rad a prezentat rezultatele misiunii navei 
«Gemini»-11, a fost dat filmul despre func- 
ționarea unui sistem destinat deplasării au- 
tonome, cu rachete, pe suprafata acciden- 
tată a Lunii. 

În cadrul lucrărilor secțiunilor, delegația 
română a prezentat comunicările: «Despre 
începuturile construirii rachetelor în trepte» 
(academician E. Carafoli) şi «Sensibilitatea 
oculară în hipoxie» (dr. M. Popescu), care 
s-au bucurat de o atenţie deosebită, în 
special primul referat. În noul birou al 


Federaţiei internaţionale de astronautică 


au fost aleși prof. italian G. Napolitano — 
președinte, iar ca vicepreședinți acad. E. Ca 
rafoli şi acad. L. Sedov. 

La 13 octombrie și respectiv 20 octombrie 
au fost lansați din U.R.S.S. sateliții artifi- 
ciali cu scopuri științifice «Cosmos»-129 şi 
«Cosmos»-130, dotați cu sisteme radio- 
tehnice pentru măsurarea şi transmiterea 
la sol a parametrilor orbitei, precum şi a 
datelor științifice înregistrate. 

La 15 octombrie, în Spania, de la baza 
Arenosillo, a fost lansată o rachetă de 
construcție britanică pentru cercetarea io- 
nosferei, iar la 19 octombrie de la centrul 
de cercetări spațiale din Andoya (Norvegia) 
a fost lansată o rachetă franceză «Dragon» 
pentru studierea radiaţiei cosmice. 

Tot la 19 octombrie, N.A.S.A. a făcut 
cunoscut planul lansării pe orbită cu aju- 
torul unei nave cosmice locuite «Apollo», 
a unei cabine cu animale de experienţă 
(maimuțe). Acestea vor petrece 6 luni — 
un an în spațiu, fiind recuperate tot de cos- 
monauţii unei nave «Apollo», după efec- 
tuarea unor manevre de întîlnire ṣi joncțiune 
spaţială. Se vor studia efectele răminerii 
îndelungate în Cosmos a vieţuitoarelor. 

La 20 octombrie a fost lansat un nou 
satelit sovietic de telecomunicaţii de tipul 
«Molnia»-1, destinat perfecţionării siste- 
melor de televiziune și legăturilor telefonice, 
telegrafice şi radio bilaterale, la mare dis- 
tanță, precum și pentru exploatarea experi- 
mentală a acestuia. Apogeul orbitei elip- 
tice se află la 39 700 km în emistera nordică, 
iar perigeul — la 485 km în emisfera sudică. 
Perioada de rotaţie este de 11 ore şi 53 de 
minute, iar înclinarea orbitei — 64,9 grade. 
Satelitul posedă aparatura de retransmisie 
pentru transmisii progresive de televiziune 
şi pentru radiocomunicații la mare distanță 
pe mai multe canale; centrul de comandă 
al satelitului a comunicat că aparatajul de 
TVatransmis, la 21 octombrie, primul repor- 
taj din Cosmos. Este vorba de o serie de 
imagini ale învelișului de nori, transmise cu 
ajutorul unor obiective cu deschideri largi 
și înguste ale unei garnituri de filtre spe- 
ciale. i 

Cel mai important eveniment din această 
lună l-a constituit lansarea, la 22 octombrie, 
ora 8,52 GMT, a unei rachete cosmice so- 
vietice avînd la bord stația automată «Lu- 
na»-12. Această lansare a avut ca scop 
principal perfecționarea în continuare a 
sistemelor satelitului artificial al Lunii şi 


Stația automată «Luna»- 


1 — baloane cu gaz pen- 3 
tru organele funcționale ale 
sistemului de astroorientare; 

2 — instalație de fototele- 
viziune: 

3 — radiatorul sistemului 
de termoreglare; 

4 — radiometru; 

5 — sector de aparatură; 

6 — baterii chimice; 

7 — blocul optic — meca- 
nic al sistemului de astro- 
orientare; 

8 — antenă; 

9 — blocul electronic al 
sistemului de astroorien- 
tare; 

10 — motoare pentru o- 
rientare; 

11 — propulsor 
corectarea frinării. 


pentru 

efectuarea unor noi cercetari știinţitice asu- 
pra Lunii şi a spațiului circumlunar. S-au 
stabilit mai multe radiolegături cu stația, din 
care a rezunat că aparatura staţiei tuncțio- 
nează normal şi că aceasta se deplasează 
pe o traiectorie apropiată de cea calculată. 
Semnalele stației «Luna»-12 au fost captate 
şi de observatorul englez de la Jodrell 
Bank. 

La 23 octombrie, la ora 22,12 (ora Mosco- 
vei), a fost efectuată frînarea stației (2,085 
km/s; 8000 km altitudine față de Lună); 
manevra a avut loc cu succes (viteza s-a 
redus la 1,15 km/s), astfel încît, la 25 octom- 
brie, stația automată «Luna»-12 s-a plasat 
pe o orbită circumlunară apropiată de cea 
calculată. Ca urmare, «Luna»-12 a devenit 
al treilea satelit artificial sovietic al Lunii, 
avind la 29 octombrie următorii parametri 
ai orbitei: periseleniul la aproximatiy 100 km, 
aposeleniul la 1740 km, iar perioada de 
rotație 3 ore și 25 de minute. Pînă la 29 
octombrie au fost stabilite 25 de radio- 
legături cu stația, recepţionindu-se date 
despre funcţionarea aparaturii şi sistemelor 
stației, observaţii științifice, precum și foto- 
grafii ale unor regiuni lunare, luate cu aju- 
torul unei instalaţii speciale de fototelevi- 
ziune. 

La 26 octombrie a fost lansat, la Cape 
Kennedy, satelitul Sincron de telecomuni- 
caţii «LANI», finanţat de compania sateli- 
ților de telecomunicații (COMSAT). 

Instalaţiile de la bordul satelitului au fost 
verificate la 29 octombrie de la staţia ame- 
ricană Andover (Maine), iar la 30 octombrie 
au fost date comenzile necesare pentru 
corectarea traiectoriei, astfel încît satelitul 
să evolueze pe orbita «staționară», men- 
ţinîndu-se «fix» deasupra unei regiuni a 
Oceanului Pacific. 

La închiderea ediției s-a primit informaţia 
că în luna octombrie în Uniunea Sovietică 
s-a lansat, cu ajutorul unei rachete geo- 
fizice, la o înălțime de 100—400 km, labora- 
torul automat pentru sondarea ionosferei 
«IANTAR»-1, dotat cu un motor rachetă 
ionic cu plasmă. Scopul lansării îl constituie 
cercetarea perspectivelor unui zbor dirijat 
în păturile superioare ale atmosferei. 

Datele recepționate prin telemetrare, re- 
feritoare la funcţionarea sistemelor de bord 
și aparaturii științifice cu care este dotat 
laboratorul «IANTAR»-1, au permis stu- 
dierea funcţionării în ionosferă a propul- 
sorului ionic cu plasmă de gaze. 

Alături de ohmetru și megohmetru, cu 
care se verifică continuitatea și izolarea 
bobinajelor electrice, îşi face tot mai mult 
loc şi detectorul spirelor în scurtcircuit — 
aparatul cu care se determină atingerile 
dintre spirele bobinajelor. 

Deoarece scurtcircuitele au consecințe 
grave pentru instalaţii și utilaje, putind 
provoca avarii și incendii, tehnica modernă 
cere ca în fiecare sector de activitate cu 
echipamente electrice să existe și un detec- 
tor al spirelor în scurtcircuit. 

Aparatul este simplu, putind fi construit 
de orice radioamator. Cu el se pot depista 
scurtcircuitele  spirelor din  înfăsurările 
transformatoarelor, ale releelor, ale electro- 
magneților etc. 

Detectorul spirelor în scurtcircuit se com- 
pune dintr-o sondă mobilă, alimentată de 
un oscilator cu frecvență audio (800 Hz) 
la pragul de oscilație. 

Sonda, care constituie şi miezul înfăsu- 
rărilor oscilatorului, este confecționată din 
ferită sau tablă silicioasă, profilată potri- 
vit mărimii diferitelor bobine de transtor- 
matoare (fig. 3). 

Pentru o manipulare ușoară, sonda este 
demontabilă, avind 4 piciorușe, care fac 
iri prin borne cu regleta oscilatorului 

ig. 1). 

In timpul transportului, sonda se demon- 
tează de la regletă si se fixează într-un 


loc special, pe fundul capacului. 

Potenţiometrul de 50 Ks? este monta! 
în circuitul de reacție și poate fi înlocuit 
cu un potențiometru de 40 KO pentru reglaj 
brut și altul de 5KQ pentru reglaj fin. 


MODUL DE LUCRU 


După ce s-a executat montajul din sche- 
ma de principiu (fig. 2), se probează oscila- 
torul, reglind potențiomet.ul pînă ce micro- 
ampermetrul cu detector (a 25) indică un 
semnal maxim. În caz că nu oscilează 
generatorul se vor inversa capetele înfășu- 
rării. 

După ce s-a verificat funcționarea osci- 
latorului se măreşte rezistența potenţțio- 
metrului, aducîndu-l în pragul de oscilații, 
cînd acul aparatului de măsură ajunge spre 
centrul scalei. 

Dacă se introduce pe sondă,(miezul din 
fier deschis),o bobină de verificat, în cazul 
unui scurtcircuit între spire, scade factorul 
de calitate al circuitului oscilatorului, acesta 
iese din regimul normal de lucru și cade 
acul aparatului de măsură. O bobină bună 
nu produce nici o perturbație. Pentru a se 
obține rezultate bune e necesar ca niturile 
cu care se fixează tolele să fie izolate (în 
tuburi de carton sau varniș). 

Asemenea aparat s-a executat și experi- 
mentat, dind rezultate bune. 

URANGUTANUL 
- MAMOŞ 


Nu de mult la grădina zoologică din Dresda 
s-a produs un eveniment fericit: femela unui 
urangutan a născut un pui. A fost un eveni- 
ment deosebit de important, nu numai pentru 
familia de maimuțe, care s-a înmulțit astfel 
cu încă un membru, dar şi pentru biologi, 
căci, se știe, în captivitate, urangutanii se 
inmultesc foarte rar. Desigur că, aşa stind 
lucrurile, naşterea a fost urmărită cu foarte 
multă atenţie de către specialişti. Nu le-a 
fost prea greu,căci au fost ajutaţi şi de feri- 
citul tată care, nerăbdător să-şi vadă odrasla, 
a îndeplinit cu deosebită pricepere rolul de 
«moașă». Deşi indeplinea această «misiune» 
pentru prima oară în viaţă, el s-a dovedit 
un bun mamoş. Imediat ce incepu să se 
ivească capul puișorului, urangultanul l-a 
apucat cu multă atenţie cu buzele sale mari 
(in maternități mamoşii folosesc in acest 
scop forcepsul) și l-a ajutat să se nască. 
In primul moment nou-născutul nu dădea 
nici un semn de viaţă şi ar fi putut să moară. 
Dar tatăl «mamoş» imediat se apucă să-i facă 
respirație artificială: «metoda» pe care a 
intrebuințat-o nu era altceva decit aşa-numita 
«respirație din gură în gură» pe care medicii 
o folosesc adesea în cazuri excepționale. 
Puiul a scos primul strigăt. Și de-abia după 
ce l-a auzit şi s-a convins că totul a mers 
bine, tatăl a predat puiul mamei acestuia. 


IMPORTANTE REZERVE DE 
PETROL DESCOPERITE IN 
U. R. S. S. 


Pe litoralul răsăritean al Mării Caspice, 
în Peninsula Mangişlak, intr-o zonă aridă, 
geologii sovietici au inceput explorarea uneia 
dintre cele mai bogate regiuni petrolifere a 
U.R.S.S. 

Zăcămintele de țiței descoperite se află la 
o adincime de cca. 3 000 m, ceea ce face ca 
forarea sondelor pină la 4000 m adincime 
să fie realizabilă cu utilaje obişnuite și cu o 
eficiență economică remarcabilă. 

Se prevede pentru anul 1970 o producție 
de cca. 15 milioane de tone. Prospecțiunile 
geologice indică, de asemenea, existența unor 
mari zăcăminte de gaze naturale in aceeaşi 
zonă. Extracţia țițeiului şi gazelor din Penin- 
sula Mangișlak va contribui la continua 
imbunătățire a balanței energetice a U.R.5.5. 


Miez din tole 
e siliciu 


Fizica radiațiilor ionizante constituie un capitol important al 


științei contemporane cu implicaţii dintre cele mai interesante în 
cele mai variate sectoare de activitate, printre care, bineînțeles, 


și agricultura. 


Se experimentează din ce în ce mai mult radiaţiile ionizante 
asupra plantelor agricole, și rezultatele obținute sînt deosebit de 
importante pentru practica agricolă. Bogata literatură privind 
această problemă permite să considerăm încă de pe acum că ira- 
dierea plantelor cu radiații ionizante trebuie să constituie un mijloc 
de sporire a producției agricole la hectar 


RADIAŢIILE 


IONIZANTE 


ASUPRA RECOLTEI 


in grupa acestor radiații prezintă in- 

teres radiațiile X (Roentgen), radia- 

tiile gamma emise de cobaltul radio- 
activ, radiaţiile beta emise de fosforul 
radioactiv, sulful (P? s*) și alte elemente, 
precum și neutronii rapizi și lenți obținuți 
cu ajutorul reactoarelor nucleare și al 
acceleratoarelor de particule. 

Pentru sporirea producției agricole sînt 
folosite dozele slabe ale acestor radiații, 
care sînt numite pe scurt «radiostimula- 
toare». Dozele mari sînt toxice, iar cele 
prea slabe nu au nici un efect. 

Dintre radiaţii, cele mai eficace sînt 
radiaţiile X, care prezintă şi avantajul că 
se dozează uşor. Însă cercetările din ulti- 
mul timp au demonstrat că la fel de eficace 
sînt şi radiaţiile gamma și beta și chiar 
neutronii lenți și rapizi. 

Cercetările efectuate pină în prezent 
arată că efectul stimulator depinde de 
natura radiației, de doza radiaţiei, de carac- 
teristicile fizice și biologice ale speciei 
sau soiului de plantă, de nutriție etc. Obiș- 


1. Stimularea creșterii plantule- 
lor de sfeclă de zahăr prin iradierea 
seminţelor cu raze X: 1 — planta 
martor (netratată); 2 — tratată cu 
500 R; 3 — cu 1000R;4—cu2500R; 
5 — cu 5000 R; 6 — cu 10000 R. 

2. Stimularea creșterii plantu- 
telor de mazăre prin iradierea se- 
mințelor cu diferite doze de raze X: 
1 — planta martor; 2 — tratată cu 
250 R; 3 — cu 750 R. 

3. Acțiunea biochimică a radia- 
țiilor asupra constituenților celu- 
lari. 


ACTIONEAZĂ 

nuit, stimularea prin radiații se face asu- 
pra semințelor în stare uscată sau umedă 
înainte de semănat. Dozele care se folo- 
sesc variază între 100 și 10 000 roentgeni. 

lradierea semințelor prezintă mai multe 
avantaje: tratamentul poate fi efectuat în 
locuri special amenajate, de unde semin- 
tele se transportă apoi la locul unde se 
seamănă. Plantele provenite din semin- 
tele iradiate nu prezintă nici un pericol 
pentru om sau pentru animalele care con- 
sumă plantele respective. 


REZULTATE PROMIȚĂTOARE 


Rezultatele experimentale obținute cu 
diferitele plante de cultură ne îndreptăţesc 
să susţinem că folosirea radiaţiilor poate 
constitui un mijloc de perspectivă în spo- 
rirea producției agricole. Într-o serie de 
experiențe întreprinse în ţări ca: Anglia, 
U.R.S.S., Franţa etc. s-a putut constata, de 
exemplu, că iradierea seminţelor de sfeclă 
de zahăr cu radiațiile X duce la sporirea 


producției de rădăcini, față de martor, cu 
33—48%; în cazul iradierii semințelor cu 
radiații gamma în doze de 500, 1 000 şi 
5 000 R, sporul de recoltă a fost de 2 100— 
2 900 kg/ha. 

Importante rezultate au fost obținute și 
în experiențele cu porumb. Prin iradierea 
semințelor în stare uscată cu radiații X 
în doze de 100—500R și cu radiaţii gamma 
în doze de 1 000—2 000R, s-au obținut 
plante mai înalte, mai viguroase, cu frun- 
zele mai bogate în clorofilă și în vitamina C; 
plantele au dat un spor de recoltă boabe 
de 230—440 kg/ha. 

Prin iradierea semințelor de mazăre cu 
radiaţii X în doze de 1 000—2 000R și cu 
radiații gamma în doze de 100—250R, 
s-au obținut plante cu o creştere mai acce- 
lerată, care au dat o producție de masă 
verde cu 21% şi de semințe cu 30—36% 
mai mare decit plantele martor. Experiențe 
interesante au fost întreprinse și în culturi- 
le de varză. Din seminţele acestei plante 
iradiate cu radiații X în doze de 1 000— 


2 000R, au rezultat plante care și-au acce- 
lerat maturarea și au dat un spor de recol- 
tă de 19% față de plantele martor. 

În experiențele cu secară, orz, griu, 
fasole, soia etc., s-a constatat că prin 
iradierea semințelor cu radiații X în doze 
de 250—8 000R s-au obținut plante mai 
viguroase și cu o dezvoltare mai accele- 
rată. Plantele leguminoase, în special, 
au dat sporuri mari de recoltă: de 39% ma- 
zărea, şi de 53% soia. 

Cercetările efectuate în țara noastră au 
ajuns, de asemenea, la rezultate promită- 
toare. La Institutul de cercetări agrono- 
mice, prin iradierea porumbului, a griului, 
a ovăzului, a orzului etc. cu radiații gamma, 
s-au obținut plante cu o dezvoltare mai 
bună, mai rezistente la boli criptogamice 
și mai productive. La Institutul agronomic 

«N. Bălcescu», catedra de fitotehnie, prin 
tratarea seminţelor de orz cu radiații beta 
s-au obținut plante mai viguroase, care 
au dat un spor de recoltă boabe de 5,5— 
13% faţă de plantele martor. La catedra de 
botanică şi fiziologia plantelor se fac, în 
prezent, experienţe cu grîu şi cu tomate 
iradiate cu radiaţii gamma. Determinările 
și observaţiile făcute arată că la plantele 
provenite din seminţele iradiate cu doze 
cuprinse între 500 și 8 000F. procesul de 
fotosinteză este mai intens, respirația mai 
accelerată, acumulîndu-se o cantitate de 
clorofilă mai mare în frunze etc. În cadrul 
Institutului pedagogic din București s-au 
făcut experienţe cu neutroni lenți și rapizi 
la floarea-soarelui. Din semintele iradiate 
cu doze cuprinse între 108 și 121? R/cm au 
rezultat plante care au avut o creștere și o 
dezvoltare mult accelerată față de cea a 
plantelor martor. Plantele au format capi- 
tule mai mari, cu mai multe seminţe și 
mai bogate în ulei. 

Astfel de cercetări se fac și înalte locali- 

tăți și centre din țară. Rezultatele obținute 
pînă în prezent sînt multumitoare. Menţio- 
năm, de pildă, o serie de experienţe efec- 
tuate între anii 1963 și 1965 la Centrul 
școlar agricol din Călărași. Aici, iradiin- 
du-se seminţele de sfeclă de zahăr cu 
radiații X în doze de 2 500—10 000R, s-au 
obținut sporuri de recoltă de rădăcini de 
12 000—23 000 kg/ha față de plantele mar- 
tor. Este vorba însă de lot experimental. 


CUM ACȚIONEAZĂ RADIAŢIILE 
IONIZANTE ASUPRA PLANTELOR 


Pentru a înțelege natura și mecanismul 
acțiunii biologice a radiaţiilor ionizante 
este important să cunoaștem care sint 
modificările fizico-chimice şi biochimice 
pe care le provoacă radiațiile care pătrund 


în țesuturile plantelor. 

Cercetările din ultimii 10 ani permit să 
relevăm caracteristicile esențiale ale modi- 
ficărilor biochimice care se produc în 
organismul iradiat. 

S-a stabilit că efectul cel mai caracte- 
ristic al radiațiilor penetrante este ioni- 
zarea unei serii întregi de molecule anor- 
ganice şi organice. Efectul lor stimulator 
se explică prin aceea că radiațiile, fiind 
absorbite, datorită energiei lor mari, pro- 
voacă ionizarea și excitarea atomilor din 
molecule și creează condiţii pentru rupe- 
rea legăturilor biochimice. Cea mai mare 
parte a radiațiilor absorbite ionizează com- 
ponenta principală a materiei vii, apa, adi- 
că o desfac în radicalii Ht şi OH”. Ca ur- 
mare a ionizării mediului apos în care se 
găsesc moleculele complexe ce alcătuiesc 
materia vie, crește foarte mult potențialul 
oxido-reductor al acestui mediu. Aceasta 
duce la apariția unor reacții în sînul mate- 
riei vii inexistente în mod normal. Pe de 
altă parte, radiaţiile absorbite străbat mo- 

leculele substanţelor complexe, cum sînt 
cele de proteine, acizi nucleici, enzime 
etc., și le ionizează. Aceste molecule 
trec într-o stare de excitație, care le mă- 
rește capacitatea de a intra într-un număr 
de reacții neobișnuit de mare. 

Aceste modificări, care afectează baza 
biochimică a componentelor materiei vii 
celulare, se reflectă adînc în modul de 
manifestare al proceselor fiziologice, al 
metabolismului, la baza cărora stau pro- 
cesele fizico-chimice. Determinările efec- 
tuate privind manifestarea unor procese 
fiziologice arată că ele se intensifică la 
plantele radiostimulate. Cercetările de la- 
borator scot în evidență faptul că această 
intensificare este inițial puternică, dar 
ulterior ea devine din ce în ce mai slabă 
şi chiar se ajunge la o restabilire a nivelu- 
lui normal al proceselor fiziologice. De 
asemenea, cercetările de laborator histo- 
logice și citologice arată că procesul 
creșterii mai accelerate a plantelor trebuie 
pus pe seama faptului că la plantele iradia- 
te apar un număr mai mare de celule pe 
unitatea de volum. Sub acțiunea radiații- 
lor, numărul de celule pe unitatea de volum 
crește mult, dar celulele sînt mai mici 
decit ale plantelor martor. Aceste rezul- 
tate dovedesc că plantele stimulate pre- 
zintă un ritm intens de diviziune celulară, 
fapt care s-a confirmat prin numărătoarea 
mitozelor. 

Sub influența radiațiilor ionizante apar 


și scindări în molecula cromozomilor, 
însă ele sînt extrem de puţine. De aseme- 
nea, au loc o creștere a hidratării proto- 
plasmei, care funcțional devine mai activă, 
și o micșorare a viscozității protoplasmei 
etc. Se opinează că la baza efectului de 
stimulare se află starea de uşoară intoxi- 
cație a celulelor cu produsele de descom- 
punere ale moleculelor organice complexe, 
care primesc o anumită energie sub formă 
de ionizări. Aceste produse ridică, într-o 
oarecare măsură, nivelul general al meta- 
bolismului, ceea ce determină creșterea 
ritmului de diviziune celulară. Sub acțiu- 
nea radiațiilor crește conținutul în vita- 
mină C, în glutation, se măresc activitatea 
catalazei, conținutul în substanțe auxi- 
nice și în carotinoizi. Toate aceste modi- 
ficări cantitative au ca rezultat grăbirea 
dezvoltării, a fructificării, sporirea produc- 
tiei agricole. 

În ţara noastră, unde agricultura se 
bazează tot mai mult pe cuceririle științei 
contemporane, folosirea radiațiilor ioni- 
zante constituie o preocupare importan- 
tă a specialiştilor agronomi. Experienţa 
acumulată pină în prezent și rezultatele 
obținute ne permit să considerăm că 
acest domeniu nou al științelor agricole 
își va aduce și el contribuția la realizarea 
sarcinilor trasate lucrătorilor de pe ogoare 
de către cel de-al IX-lea Congres al P.C.R. 

Desigur însă că metodele bazate pe 
folosirea radiaţiilor nu înlocuiesc celelalte 
metode de intervenţie în agricultură, ci le 
completează în mod fericit, permiţind să 
se obțină recolte mai mari și de calitate 
superioară. 


O NOUĂ 
__ VICTORIE 
ÎN BIOLOGIE: 


ÎNTRE 


OM 


ANIMALE 


O HIBRIZII OM-IEPURE, OM-ȘOARECE, OM 


PUI 


e NOII HIBRIZI VOR DA RĂSPUNSUL MULT 
AȘTEPTAT ÎN PROBLEMA CANCERU- 


LUI, GREFELOR ETC.? 


O CREAREA UNOR ANIMALE TOTAL NE- 


CUNOSCUTE NATURII 


O noutate în biologie: doi cercetători de la Oxford au realizat hibrizi 
la nivel celular, și anume între celula de om și de diferite animale. Curio- 
zitate de laborator? Nu numai atit. Acești hibrizi necunoscuți în natură 
pînă acum vor putea ajuta medicina și biologia în domeniile deosebit 
de importante de cercetare asupra cancerului, grefelor, mecarismelor 


de reglare celulară etc. 


Ce fenomene celulare, ce mecanisme se 
dereglează în celula canceroasă? Cum recu- 
noaște organismul originea «străină» a gretei 
pe care el o respinge? Ce «motor» comandă 
diferenţierea celulară sau, cu alte cuvinte, cum 
se explică faptul că celule înzestrate cu aceiași 
cromozomi devin, după necesitățile organis- 
mului, celule nervoase, celule musculare, 
osoase, hepatice etc.? Pentru a găsi răs- 
punsul la astfel de probleme care sînt în 
momentul de față în centrul atenţiei biologilor, 
dr. H. Harris de la Oxford a făcut experiențe 
interesante, în culturi celulare în afara orga- 
nismului, prin care a reușit să obțină celule 
hibride de la diferite specii. Astfel a încrucișat 
și a obţinut celule hibride de om-şoarece, 
om-iepure şi chiar om-pui. Nu este vorba de 
crearea unor «monştri», a unor ciudățenii, 
ci este vorba despre... 


..O NOUĂ METODĂ DE CERCETARE 


De mai bine de un secol, hibridarea, adică 
încrucișarea a două organisme diferite, este 
una dintre metodele cele mai privilegiate ale 
cercetării în biologie. Desigur, în toate aceste 
cazuri nu era vorba decit despre încrucișarea 
diferitelor varietăți în cadrul aceleiași specii. 
Teoretic, încrucișarea între specii diferite 
este irealizabilă, deoarece însăși noțiunea 
de specie este fondată în parte pe imposi- 
bilitatea încrucișării între specii (interspeci- 
fice). În realitate însă, această barieră nu este 
absolută și se cunosc animale hibride ciine- 
lup, ori «tigonul» rezultat din încrucișarea 
leului cu tigru etc. Acestea sint însă excepții. 
În general, diferențele de număr și structură 
a cromozomilor fac imposibilă încrucișarea 
speciilor diferite. La nivel de organism această 
regulă pare justă. La nivel celular ea nu ma! 
este atit de strictă. Dr. H. Harris a descoperit 

o metodă care permite unirea a două celule 
care provin de ia organisme mult diferite, 
cum ar fi, de exemplu, omul și șoarecele! 

In principiu, această metodă nu are nimic 
revoluționar. Ea este o simplă aplicație a 
unei observații medicale vechi de aproape 
un secol, îmbinată cu tehnica modernă de 
cultivare «in vitro» a celulelor unui țesut. 
Şi anume, se știe că un mare număr de boli, 
şi în special în bolile provocate de unele viru- 
suri, în țesutul organismului bolnav apar 
celule cu mai mulți nuclei. Explicaţia constă 
în faptul că atunci cînd anumite virusuri 
atacă celulele unui țesut membrana celulară 
se dizolvă, iar conținutul — citoplasmele — 
celulelor învecinate se amestecă. Rezultă o 
singură celulă dotată cu o citoplasmă mixtă 
și cu doi nuclei sau mai mulți. În acest caz, 
fuziunea nu ridică nici un fel de problemă 
din punct de vedere teoretic, pentru că celulele 
fuzionate aparțin nu numai aceluiași organism, 
dar chiar aceluiași țesut. Dr. Harris si-a pus 
problema dacă folosind virusuri nu ar putea 
provoca fuzionarea unor celule de specii 
diferite, cultivate împreună într-o eprubetă. 


CELULĂ DE OM 


CELULĂ DE IEPURE 


Profesorul Henry Harris, unul dintre autorii 
experienţei de la Oxford. 


Experiențele le-a făcut împreună cu un spe- 
cialist virusolog, dr. Watkins. Întrebarea era 
dacă celule de origine diferită vor tuziona, 
se vor contopi, în același fel ca celulele 
identice ale aceluiași țesut din organismul 
îmbolnăvit sau ca în culturile acestor celule 
in vitro. În cazul cînd ar fuziona vor da ele 
naștere la o celulă hibridă viabilă, deci 
capabilă de a crește, de a se dezvolta, de 
a se înmulți? 


ȘI UN SUCCES BINEMERITAT 


La sfirșitul anului trecut a fost anunțată 
:eușita experienței. Sub acțiunea unui virus 
gripal inactivat prin radiații ultraviolete s-a 
obținut o celulă hibridă om-șoarece. De 
atunci autorii au mai obținut încrucișări de 
celule de om şi de iepure și chiar de pui. 
Deci posibilitatea hibridării celulare nu se 
limitează strict la mamifere, ci este posibilă 
în toată scara animalelor vertebrate. Prima 
celulă cunoscută din această fuziune va avea 
doi nuclei în cazul cînd ea rezultă din unirea 
a două celule sau mai mulţi nuclei prin fu- 
ziunea mai multor celule. Exemplul cel mai 
simplu îl reprezintă o celulă cu doi nuclei, 
de exemplu om-iepure. Această celulă are 
2 grupe de cromozomi, două eredități. Aceste 
două grupe vor coexista, vor coopera sau se 
vor «combate»? Experimentatorii au văzut 
că cei doi nuclei au continuat să trăiască în 
mod normal. Prin injectarea unei substanțe 


Sub influența anu- 
mitorvirusuri, membra- 
na celulară se dizolvă, 
iar conținutul celor do- 
uă celule (de om și de 
iepure) se amestecă, 
rezultind o celulă hi- 
bridă dotată cu o cito- 
plasmă mixtă și doi sau 
mai mulți nuclei. 


marcate cu radioizotopi s-a putut constata 
că cei doi nuclei continuă să fabrice în mod 
normal ARN (acid ribonucleic), substanță 
care controlează sinteza proteinelor în cito- 
plasmă. Mai mult, acești nuclei intră normal 
în mitoză, adică se dublează în două grupe 
de cromozomi identici ce urmează să dea 
naștere la nucleii celor două celule fiice. 

Cind cei doi nuclei ai celulei hibride intră în 
mitoză în același timp, rezultatul poate fi 
deosebit de interesant. În adevăr, se întimplă 
ca fiecare din cele două grupe de cromozomi 
de om să fuzioneze cu unul din cele două 
grupe de cromozomi de iepure. Acest lucru 
se petrece atit de bine încit celula hibridă, 
cu doi nuclei, dă naștere la două celule fiice 
înzestrate fiecare cu un singur nucleu volu- 
minos, jumătate om, jumătate iepure. 

Deci, o curiozitate de laborator a devenit 
material pentru experiențe interesante: cer- 
cetătorii dispun de o linie de celule-hibride 
de om-iepure înzestrate normal cu un singur 
nucleu și care continuă să crească și să se 
dividă în celule-fiice hibride. De la publicarea 
primelor rezultate de la Oxford au fost obți- 
nuți hibrizi din ce în ce mai «ciudați» atit de 
către autorii citați, cît şi de către alți cercetă- 
tori din Germania și America. 

Din aceste experiențe se degajă o primă 
concluzie importantă. Ea privește problema 
grefelor. Se ştie că în mod normal un orga- 
nism respinge orice organ sau țesut care 
provine de la un organism străin, chiar cînd 
acest organism aparține aceleiași specii. 
Grefele de rinichi, ficat, măduvă osoasă se 
izbesc întotdeauna de acest refuz al organis- 
mului. Acest refuz înseamnă că celulele unui 
organism au capacitatea de a «recunoaște» 
celulele străine. Pină acum nu se știa prea 
bine cum se petrece această recunoaștere! 
Experiențele dr. Harris au arătat în mod clar 
acest lucru: acest proces de recunoaștere nu 
se petrece în interiorul celulelor, pentru că 
citoplasmele și nucleii atit de diferiți cum 
sînt cei din celula de om și de iepure coexistă 
perfect. Operația de «recunoaștere» se petrece 
deci la nivelul membranei celulare, ea este 
cea care opune obstacolul. Această concluzie 
este foarte importantă, deoarece eforturile de 
a combate tendința organismului «de a arun- 
ca» grefele se vor concentra asupra mem- 
branei celulare. 


UN COD GENETIC UNIVERSAL? 


Pentru ca aceste celule hibride să poată 
trăi şi să se poată înmulți în mod armonios, 
trebuie să presupunem că toți cromozomii, 
atit cei de om, cît și cei de iepure sau șoarece 
etc., funcționează în același mod. Aceasta 
înseamnă că o citoplasmă «de iepure» este 
capabilă să interpreteze corect instrucţiunile 
transmise de cromozomii «de om» şi că o 
citoplasmă de om «înțelege» instrucțiunile 
cromozomilor de iepure. În esenţă, aceste 
instrucțiuni constau din sinteza proteinelor, 
aşa cum sînt înscrise în codul genetic. Faptul 
că acesti cromozomi de om și de iepure pot 


dirija împreună acsastă sinteză contirmă ceea 
ce presupuneau deja cercetătorii: limbajul 
universal al codului genetic! 

Experiențele de la Oxford aruncă o nouă 
lumină și asupra rolului citoplasmei. Se știe 
că celula este sediul interacțiunilor perma- 
nente dintre nucleu și citoplasmă. Desigur, 
nucleul joacă rolul principal pentru că el este 
acela care dirijează sinteza proteinelor în 
citoplasmă. Dar această sinteză el o diri- 
jează ținînd cont de necesitățile celulei, adică 
în funcţie de informaţiile pe care le dă cito- 
plasma. 

Se poate spune că citoplasma comunică 
tot timpul «buletinul său de sănătate» către 
nucleu. Ca răspuns, nucleul decide declan- 
șarea unei sinteze sau a alteia. Experiențele 
de la Oxford demonstrează că limbajul cito- 
plasmei pare a fi la fel de universal ca cel al 
“codului genetic». 


CINE POARTĂ «VINA» 
SPECIALIZĂRII CELULELOR 


Una din cele mai importante probleme ale 
biologiei este diferențierea celulară, și anume: 
se știe că orice organism pornește la origine 
dintr-o singură celulă, celula-ou, înzestrată 
cu cromozomii ce vor decide caracteristicile 
viitorului organism. 

Divizindu-se mereu în celule fiice din ce în 
ce mai multe, această unică celulă-ou devine 
embrion, făt, apoi o ființă care crește, se dez- 
voltă, ajunge la maturitate etc. Or, fiecare 
celulă a acestui organism conţine exact ace- 
lași număr de cromozomi, același «cod gene- 
tic» care este și în celula ou inițială. 

În aceste condiţii este destul de greu să 
înţelegi cum unele celule devin neuroni, altele 
globule de sînge, altele celule musculare etc.? 
Trebuie să admitem că la codul genetic se 
adaugă un alt mecanism, un alt mod de infor- 
mare care comandă această diversitate a 
evoluţiei celulare. Acest mod de informare își 
are sediul în nucleu sau în citoplasmă? În 
urma experiențelor de la Oxford se pare că 
citoplasma ar fi în cauză. 

Pentru a dovedi acest lucru, dr. Harris a 
folosit globule roșii de pui. Acestea sînt 
celule mult diferențiate, ele nu mai cresc, 
sînt virtual moarte și sint incapabile de a sin- 
tetiza ARN-ul și ADN-ul necesare întreținerii 

şi diviziunii lor. Cind ele sînt uzate sînt dis- 
truse şi înlocuite. Aceste celule «aproape 
moarte» dr. Harris le-a fuzionat cu celule 
umane puțin diferenţiate care sintetizează 
ARN și ADN. Este o hibridare în cursul căreia 
numai nucleul globulei de la pui este introdus 
în celula umană. Aceasta înseamnă că celula 
hibridă conține numai citoplasmă umană în 
care înoată un nucleu uman și un nucleu de 
pui. Dar în momentul cind a ajuns în cito- 
plasma umană, iată că nucleul globulei de 
pui a început să reînvie, sintetizind din nou 


ARN și ADN. Acest fapt ar duce la con- 
cluzia că specializarea unei celule (diferen- 
țiereă ei) ar fi comandată de informaţiile pe 
care le dă nucleului citoplasma. Cercetări 
ulterioare vor aduce desigur noi date în ex- 
plica.ea acestui complex fenomen. 

Important este că s-a demonstrat că celule 
mult diferenţiate pot fuziona cu celule puţin 
diferenţiate. 


ȘI CANCERUL ESTE VIZAT 


Metoda de hibridarea dr. Harris ar deschide 
perspective şi în domeniul cercetării canceru- 
lui. Astfel, la Harvard, dr. Yerganian a efec- 
tuat hibridări de celule ce provin de la diferite 
specii de hamster. El a făcut să fuzioneze 
celule canceroase cu celule necanceroase și 
a constatat că în toate cazurile hibrizii obținuți 
pierd puterea de a dezvolta un cancer. celula 
normală domină pe cea canceroasa. Cerce- 
tările, experimentările viitoare vor duce și pe 
această cale la lămurirea mecanismului apa- 
riției cancerului. 

Metoda a permis deja lămurirea unui punct 
care dădea loc la controverse. Există virusuri 
care produc tumori canceroase (la animale). 
La om pină în prezent nu s-a descoperit un 
virus producător de cancer. Ceea ce nu 
înseamnă neapărat că nu ar exista, cu atit 
mai mult cu cit chiar la animale în celula 
devenită canceroasă virusul devine indece- 
labil. Oare în acest caz virusul a dispărut în 
adevăr sau există în stare latentă, dar «invi- 
zibil»? Părerile sînt împărțite. Metoda dr. Har- 
ris aduce unele clarificări. În experiențele 
sale celulele hibride s-au format pornind de la 
celule canceroase al căror virus a devenit 
indecelabil și din celulele necanceroase, dar 
foarte receptive la acest virus. Or, în aceste 
celule hibride virusul a reapărut, el a existat 
«ascuns» în celulele canceroase. Aceasta 
mai dovedește că dacă virusul nu a putut fi 
descoperit în celula canceroasă nu înseamnă 
neapărat că acest virus nu există. Se pare că 
el există, dar probabil sub o formă deosebită, 
încă necunoscută. 

O cale nouă în biologie? Progresele bio- 
logiei moleculare s-au bazat pe experienţele 
efectuate cu bacterii, care sint mai ușor de 
manipulat decit organismele evoluate. Spe- 
cialiștii se întreabă însă dacă rezultatele ob- 
ținute pe bacterii nu sînt aplicabile și la forme 
de viață mai organizate, mai complexe, ca, 
de exemplu, celulele cultivate în afara orga- 
nismului. Această nouă metodă de hibri- 
dare va permite verificarea unora din aceste 
rezultate pe celule de organisme superioare. 
În viitor vor putea fi inițiate experienţe intere- 
sante, ca, de pildă, introducerea unui astfel 
de hibrid în uterul unui animal. Dacă această 
metodă va reuși, vor putea fi produse animale 
total necunoscute naturii și imaginarele ani- 
male mitologice vor apărea aievea. 


Cind cei doi nuclei ai hibridului intră în mitoză în același timp, ei fuzio- 
nează într-un singur nucleu enorm, care conține o garnitură de cromozomi 


ce provine de la fiecare din cele două specii (stinga). 
Nucleul inactiv reactivat de către citoplasma hibridă este acum la fel de 
mare ca și nucleul activ (dreapta). 


două celule fiice, în- 
zestrate fiecare cu un 
singur nucleu mare ju- 
mătate om, jumătate 
iepure. 


Dacă cei doi nu- 
clei (de om și iepure) 
ai celulei hibride incep 
să se dividă, în același 
timp cele două grupe 
de cromozomi pot fu- 
ziona și da naștere la 

În nord-vestul Munteniei, pe cursul superior al lalo miţei 
și nu departe de Dimboviţa, la poala dealurilor subcarpatice 
care sprijină cu coaste coboritoare trupul albăstrui al ori- 
zonturilor. muntoase, își risipește casele între bogate pilcuri 
de verdeață orașul Tîrgovişte. 

Dealurile din împrejurimi sînt grele de pomi roditori, 
de viță de vie, și întreaga așezare, tihnită şi liniștitoare, 
e pătrunsă de patima nobilă a unor străvechi monumente. 
E o împletire de natură generoasă, de amintiri seculare,un 
puls de viață care cucerește simpatia călătorului de la cel 
dintii contact. 

Am pătruns în oraș la vremea cînd cele patru rinduri de 
castani seculari de pe marele bulevard își pătrundeau mar- 
ginile frunzelor. mari cu fiorduri de rugină. În piața din centru, 
anotimpul își revărsase parcă un corn al abundenței. Culo- 
rile fructelor rotunde nu încetau să se amestece cu verdele 
îmbelșugat al legumelor. Cascada de culori semăna bine 
cu pitorescul costumelor țărănești, cu iile, sumanele și 
fotele de lingă gră mezile de fructe, ele însele rod meșteșugit 
al unor .milenare inspirații crescute în natură. 

Călcam pe pă mînturi vechi, bogate și fru moase. În 'satele 
din împrejurimi (Răzvad, Aninoasa, Gura Ocniţei, Viforita, 
Teiș), siluetele zvelte ale sondelor însemnau locul în care 
o mul de azi sapă izvoare noi pungilor cu «aur negru» născute 
din marile fră mîntări subpămiîntene ale unor timpuri ime- 
„moriale. Pămînt frumos, pămînt bogat: Tirgoviștea nouă 
a devenit în anii noștri un centru al industriei petroliere, 
posesoare a unei mari și. moderne uzine de utilaj petrolier. 
Trecutului de fală i s-au adăugat alcătuiri noi, așa cum 
așezării patriarhale, pigmentată cu citeva frumoase case 
boierești, i s-a adăugat conturul caracteristic al noilor car- 
tiere de blocuri. 

Istoria este însă vie aici pretutindeni și amintirile urmelor 
de piatră, metal sau lemn, necuvintătoare, dar deslușite, 
coboară departe pină în epoca neolitică. Muzeul de istorie 
al orașului oferă fiecărui vizitator o schiță fidelă a urcușului 
în timp săvirșit de om pe aceste meleaguri. 

Timp de peste trei secole, începînd cu cel de-al XIV-lea, 
orașul a fost cetatea de scaun a Ţării Ro mânești. Monu men- 
talele ruine ale Curţii Domnești trezesc în gind făgașe de 
mult apuse. Vasile Cirlova, născut în acest oraș, a cîntat 
întiia oară în vers gloria cu parfum ro mantic a acestor ziduri. 
«Ruinurile Tirgoviștei» l-au inspirat și pe Gr. Alexandrescu, 
alt bard născut pe aceste meleaguri, și pe «drumetul» Al. 
Vlahuță, de vorba căruia ne amintim cînd pătrundem pe 
sub austerele portaluri: «Poate că pe uşa asta a intrat Marele 
Mircea cînd s-a întors biruitor de la Rovine; de la fereastra 
asta se uita cruntul Țepeș peste orașul lui do molit și spălat 
de fărădelegi; în jilțul ăsta a stat Viteazul Mihai pe cînd 
în mintea lui cutezătoare se-mpinzea un vis măreț — o tară- 
ntinsă, puternică şi glorioasă — toată suflarea românească 
pe sub un singur sceptru». 

Din complexul restaurat astăzi strălucește impunător ma- 
rele turn al Chindiei, cu masivul său posta ment trapezoidal, 
deasupra căruia se înalță turnul cilindric, terminat cu crene- 
luri ca pe vremea lui Mircea cel Bătrin, Petru Cercel, Matei 
Basarab sau Constantin Brincoveanu. 

Acest palat voievodal va fi fost măreț, după cum îl arată 
descrierile de epocă ale călătorilor străini. Evocatoarele 

ruine au inspirat de-a lungul timpului și o seamă de artiști 
plastici, care au lăsat mărturii vii. Biserica do mnească 
din incinta palatului mai poartă și azi înfiptă în zidul nordic 
o ghiulea globulară, martoră ruginită a unui trecut năpăstuit 
de furtuni. Călătorul își poartă pașii în tăcere printre zidurile 
masive pe care soarele de toamnă trezește o aureolă ca de 
bronz vechi, simțind în cuget tumultul atitor veacuri ce 
și-au vărsat prinosul. i 

Aici, la Tîrgovişte, și-a trăit ulti mele clipe Do mnul Tudor, 
țăranul din Vladimiri, care în 1821 ridicase țara împotriva 
stăpînirii turcești și a împilării la care clasele stăpînitoare 
supuneau poporul. 3 

Ta dreapta și în stînga statuii lui Tudor, așezată în scuarul 
central, busturile poeților tîrgovișteni privesc rondurile 
de flori și aleile. Ultimul dintre ei este lon Eliade Rădulescu, 
și el fiu al acestui oraș. Ă 5 

Urmele unui trecut glorios sînt prezente pretutindeni, 
ceea ce conferă oraşului un plus de valoare turistică. Bise- 
rica Stelea, cenușie și roasă, sclipind cu bu mbii ei de taian- 
tă colorată, impresionează în special cu masivul turn- 
clopotniță, absolut caracteristic acestui fel de zidiri din 
vre mea lui Matei Basarab. Ea a fost numită «Biserica împă- 
ciuirii», fiind ridicată de domnul Ţării Românești în semn 
de împăcăciune cu Vasile Lupu al Moldovei. p 

Nenu mărate alte monumente istorice și de arhitectură 
împinzesc micul oraș. Nu trece neobservată, desigur, 
biserica Mitropoliei, cu frumosul ei pridvor sprijinit pe 
colonade. i Nie. 

Pe o stradă mai retrasă, într-o curte cu pomi bătrîni și 
iarbă multă, stă pitită casa în care scriitorul I.AIl. Brătescu- 
Voinești a creat vre me îndelungată și unde se vor fi născut 
tulburătoarele schițe cu vînători de animale, cu păsări și 

eisaje. ` 
p pre pe popasului în Tîrgovişte este însă alături de 
oraş. Pe coama unui deal înalt, cam la 5 km depărtare de oraș 
(nerăbdătorii pot lua mașina spre Răzvad), se află impună- 
torul complex al mănăstirii Dealu. La capătul unui drum 
în serpentină, printre zmeuriș și un pilc de pădure, pătrun- 
dem prin bolta incintei spre monument. Zidurile sure, 

turlele zvelte, pline de personalitate, se odihnesc pe o 
pajiște de iarbă crudă, încinse de patrulaterul anexelor 
mănăstirești. În interiorul fără zugrăveli (ele n-au putut fi 
restaurate), două mari morminte de marmură albă, cu plăci 
splendid sculptate, tăinuiesc, sub greutatea lor, rămășițele 
lui Radu Vodă, ctitorul, și capul lui Mihai Vodă Viteazul, 
sub al cărui sceptru s-a produs, vremelnic, dar pilduitor, 
prima unire a celor trei țări române. 

Un aer pur și o liniște deplină, subliniată de ciripitul zbu- 
rătoarelor și de foșnetele toa mnei, sint stăpine în jur. Marele 
sanatoriu din vecinătatea mănăstirii stăpinește un do meniu 
renăscător și dătător de puteri. Plă miînii capătă deplinătate, 
iar ochiul rotit în jur bucură mintea cu priveliști minunate. 
În amurg, totul se desenează de aici ca într-o gravură, 
viile, sondele, firul lalo miţei, drumurile, orașul cu alcătui- 
rile sale noi, crescute pe plămada unui trecut multisecular. 


PE UN PICIOR DE PLAI... 


Am părăsit Tirgoviștea ademenit de valea superioară 
a rîului vecin, Dimbovița. Această apă cafenie și lentă, 
care curge ușor și parcă fără biografie pe sub podurile 
Bucureștiului, are o tinereţe frumoasă, demnă de luat în 
seamă. O poți cunoaște întovărășind-o statornic spre 
izvoare, plimbindu-ți pașii și privirile pe trupul versante- 
lor dăruite cu lungi trene de păduri, însoțind făgașele-i 
întortocheate, străbătind așezările mărginașe, umplind ra- 
nita cu ginduri și imagini de neuitat. 

Am tot mers pină la Dragoslavele pe lingă făgașul apei 
strecurată în clocot la umbra pădurilor. Sus, pe trupul 
muntelui din stînga, pornită împrejurul Mateiașului, șo- 
seaua dinspre Cimpulung spre Rucăr însemna pădurea 
cu o diră albă. 

Peisajul semăna încintare și tihnă. Așteptam însă alte 
virtuți. La Rucăr, împrejurimile au început să le vestească. 
Această așezare veche, cu o istorie interesantă, pe care 
cercetarea arhivei comunale o învederează a fi pasionantă, 
este o adevărată staţiune climaterică. Așezată într-o de- 
presiune, pe confluența Dimboviţei cu Riușorul, Rucărul 


e plin de pitoresc și—ca urmare — de vilegiaturiști. Sen- 
zaţia de «loc retras», pe care o oferă lipsa caselor de odihnă 
și a hotelurilor, ade menește aici pe toți doritorii de liniște. 
Cu toate acestea, Rucărul este o stațiune «nelegiferată», 
dar unanim acceptată ca atare. Nu-l ocolesc nici traseele 
turiștilor străini de la Bran spre Cîmpulung. Masivele din 
jur, Posada, Căpitanul, La Pietre (sau Cuculeţul Pietrii, 
cum îi spun localnicii) și dealul Braniștea înconjură această 
depresiune intracarpatică populată din vechime. Rucărul 
a fost cîndva un important punct vamal. În veacul I e.n. 
pe aici treceadru mul ce urca dinspre Dunăre, de lingă Turnu- 
Măgurele (Limes Transalutanus), pe care legiunile lui 
Traian se grăbeau spre centrul Daciei. Lingă Rucăr, ro manii 
au ridicat unul din multele lor castre. Urmele se văd și acum 
la locul numit Scărișoara. Cărămizile pătrate, groase, 
purtind monograma C.F., arată că acest castru a adăpostit 
cohorta | Flavia, care l-a și construit. 

Ur mărind mai departe dru mul, pașii urcă în cotituri șerpui- 
te, lăsînd apa Dimboviţei undeva jos, în dreapta, zbătin- 
du-se între munți. De lingă ultima cotitură, pe culme, privi- 
rile cuprind Rucărul ca într-o imagine de album, cu pito- 
reștile case risipite în fundul căușului dintre munți. Drumul 
se petrece apoi o bucată drept printre fineţe și toc mai cînd 
apucă să coboare simți parcă ivirea unei surprize. O și ai, 
drept răsplată a ostenelilor. Scăpiînd de prima buclă a cobo- 
ririi, ochii au în față o altă depresiune, una care nu mai 
seamănă cu cea din care am plecat, o priveliște care trezește 
excla matii și pe buzele celor mai umblaţți dru meți: Podul 
Di mboviţei. Condeiul n-are destulă dibăcie ca să înfățișeze 
acest peisaj de baladă. Pentru a-l imagina, u milul evocator 
trebuie să recurgă la milenar filtrata plasticitate a peisaju- 
lui din celebra «Mioriţă». Da, așa este. Recitind-o în memo- 
rie, mă pătrundeam mai mult de geniul receptiv al poporu- 
lui, de cadrul în care balada s-a născut la noi oriunde aiurea, 
dar sigur într-un peisaj asemănător cu cel pe care-l vedeam. 

Depresiunea slab vălurită, presărată cu tăpșane înierbate 
şi mărginită de munți înalţi, este străbătută de șerpuirea 
cristalină a Dimboviţei, în răgazul ieșirii din chei și intrării 
în alte chei. Podul masiv peste care trece șoseaua a inspirat, 
desigur, numele localităţii cu case pitorești, mai adunate 
în vale și mai risipite spre versante. Nu cunosc alt loc mai 
generos în frumuseți, alt loc mai apt pentru neuitate ex- 
cursii. Totul seamănă cu tihna acelui popas dinaintea 
plecărilor pe trupul impresionant al munţilor. E un nod 
din care pleacă spre cele patru vinturi firele unor drumuri 
cărora nu le lipsește nimic pentru a fi complete sub raport 
turistic: feno mene carstice, păduri nesfirșite, chei, plaiuri, 
frumuseți alpine, istorie și etnos bogat, meșteșug popular 
desăvirșit în toate domeniile de manifestare. 

Din depresiune drumul urcă spre nord-vest în serpentine 
largi și abrupte, care la fiecare diferență de nivel te lasă 
să descoperi minuni de plastică peisagistică. Drumul spre 
Giuvala e ca un vis. Așa li s-a părut și dacilor care-l practicau 
drept cale de legătură peste munte, așa li s-a părut și ro ma- 
nilor, care, chiar în graba lor cuceritoare, nu se poate să 
nu-și fi rezervat momente lirice de popas și admiraţie. 
Toamna parcă amplifică și mai mult imaginea cu fiorul ei 
de acuarelă. Docila vegetație a neamurilor de foioase, 
abia cu un ton mai scăzută decit verdele coniferelor, îm- 
bracă peste vară cu pilcuri de coroane rotunde versantele. 
Ea urcă statornic pînă la întîlnirea cu bradul, apoi bradul 
singur, mai îndrăznind spre înălțimi, se cațără dramatic 
pînă rămîne răzleț, neverosimil, și-l biruie imperiul stîn- 
căriilor. Această ritmică a vegetației toamna o preschimbă 
în noian de culori. Cum să n-aibă rucărenii şi brănenii acele 
case ticluite, acele costume și țesături unice, acele lucră- 
turi fanteziste, cînd trăiesc din străbuni în acest peisaj? 

Ajuns în cumpăna drumului, ochiul devine stăpîn pe 
orizonturi. O privelişte cu energii de relief majore își perindă 
înfățişările jur-împrejur. Spre nord-vest se ghicesc departe 
şi estompate lezerul, Păpușa, Făgărașul. Aproape de tot 
se desfăşoară, la nord, spinarea gigantică și continuă a 
Pietrei Craiului, albă ziua şi parcă străfulgerată de o tran- 
dafirie lu mină lăuntrică în amurg. E un masiv impresionant, 
al cărui trup se saltă ca spinarea scorțoasă a unui monstru 
antediluvian din briul de muncei, coline și păduri cu care 
este proptit. De jos în sus, ochiul se așterne peste o ritmică 
de relief fără cusur. Sate risipite la mari înălțimi pigmen- 
tează întinsurile cu casele lor albe, ce par de la distanță 
jucării miniaturale 

La sud-est se zăresc Bucegii. Versantul lor dinspre Bran, 
mai do mol decît abruptul prahovean, coboară spre Moeciu 
cu picioare prelungi. 

Parcă tot cerul cu norii lui călători pe vinturi nevăzute 
se sprijină împrejur pe acest orizont înalt. Unde să apuci? 
Pe care cale, spre ce ademeniri? E imposibil de răspuns, 
fiindcă ar trebui să apuci toate dru murile și la capătul fie- 
căruia nu te lasă inima să nu mergi mai departe. Şi așa, 
din departe în departe, cutreieri întreagă această țară în 
care nu găsești un loc fără frumuseți depline și personalita- 
te, fără istorie străbună, pe care contemporanii tăi îşi clădesc 
viitorul luminos. 


ÎN FIECARE ZI, SUPRAFAȚA PLA- 
NETEI NOASTRE RECEPȚIO- 
NEAZĂ DE LA SOARE O CANTI- 
TATE DE ENERGIE, CARE ESTE 
DE PESTE 30000 DE ORI MAI 
MARE DECÎT ENERGIA PRODU- 
SĂ, SUB TOATE FORMELE, ÎN 
ÎNTREAGA LUME. 


Energetica 
solar 


Secolul nostru se caracterizează printr-un consum imens de 
energie, care se dezvoltă an de an pe baza utilizării diferitelor 
surse de energie. 

Energia electrică are un rol determinant în ridicarea nivelului 
industriei şi agriculturii, în viața de toate zilele a oamenilor. În 
prezent, pentru fiecare locuitor al planetei revine în medie cca. 
0,1 kW de putere instalată. Este evident că această cifră, de fapt 
mult mai mică în țările slab dezvoltate, face ca munca fizică să 
fie inevitabilă. Dacă creşterea anuală de energie electrică ar fi 
în fiecare țară de 10%, atunci în anul 2000 s-ar ajunge la 4 kW 
de putere instalată pe cap de locuitor, ceea ce este probabil că 
ar satisface cerințele de energie mereu în creștere. Dar majori- 
tatea surselor actuale care stau la baza producerii energiei elec- 
trice (cărbune, petrol, uraniu etc.) sint limitate, iar «cărbunele 
alb» (forța apelor) este insuficient. 

Mai sînt încă o serie de alte rezerve de energie care constituie 
surse nelimitate. Dintre acestea se amintesc energia eoliană, 
energia mareelor, stăpinirea reacțiilor termonucleare, căldura 
subterană a magmei și energia solară. 

Cercetătorii din diferite țări își îndreaptă atenţia tot mai mult 
spre ultima formă de energie, cea solară, care face obiectul 
helioenergeticii. 

Aceasta este justificat şi prin faptul că aproape toate izvoarele 
de energie de pe Pămint își datoresc existenţa Soarelui. 


SOARELE — SURSĂ ENERGETICĂ INEPUIZABILĂ 


Cantitatea totală de energie radiată de Soare are o valoare 
care depăşeşte orice închipuire: anual 3.10% kcal! Deşi din 
această cantitate la suprafața Pămîntului ajung numai 6,7.10% 
kcal, totuși anual radiaţia solară ajunsă pe sol depășește de 
aproximativ 15 ori resursele energetice cuprinse în toate rezervele 
de cărbuni minerali. 

De unde provine această adevărată sursă colosală și în același 
timp inepuizabilă de energie? 

Sursa de energie solară se află în interiorul acestuia. Aici, în 
condiţiile unor presiuni și temperaturi impresionante, au loc 
reacţii termonucleare de sinteză — unirea atomilor de hidrogen 
în atomi de heliu —, în urma cărora se degajă cantităţi uriașe de 
energie. Este destul să se amintească că prin transformarea 
unui singur gram de hidrogen în heliu se degajă o cantitate de 
energie egală cu aceea care ar rezulta prin arderea a 15 tone 
de benzină. 

Pentru menținerea radiaţiei solare la același nivel, este necesară 
transformarea în heliu a 500 de milioane tone de hidrogen în 
fiecare secundă. În această situație se pune întrebarea: pe cit 
timp va ajunge combustibilul său nuclear? 

Deoarece Soarele constă în proporție de peste 50 la sută din 
hidrogen, tinînd seama și de dimensiunile astrului ceresc, rezultă 
că rezervele de energie solară se vor menţine încă multe miliarde 
de ani. 

Aproximativ 15 la sută din radiaţia solară revine Pămintului, 
din care 1—2 la sută este utilizată de plante, iar restul servește 
pentru încălzirea Solului. 

Menţinerea temperaturii aerului, apelor și uscatului în limite 
determinate, deci evitarea supraincălzirii acestora, se explică 
prin faptul că şi acestea (adică toate corpurile și obiectele care 

ne inconjură) emit raze infraroșii, care reflectă în spațiul cosmic 
aproximativ tot atita energie cit primește Pămintul de la Soare. 

În cadrul balanței energetice a planetei noastre, mai trebuie 
ținut seama şi de capacitatea de reflexie a atmosferei, a norilor, 
a suprafeței oceanelor și mărilor, precum și a uscatului, a schim- 
bului de căldură dintre ocean și atmosferă etc. Studiul acestor 
probleme constituie o sarcină a științei în viitorul apropiat. 

Plecind de la faptul că Soarele este o sursă primară de energie, 
savanții şi-au pus întrebarea cum să renunțe la diferiții interme- 
diari şi să utilizeze direct energia din razele solare. 

Importanţa obținerii energiei electrice din razele solare reiese 
din următorul exemplu. Dacă centralele electrice solare ar avea 
un randament de numai unu la sută, ar fi suficiente doar două 
procente din totalul radiației solare pentru a produce tot atita 
energie electrică cit produc toate centralele electrice din lume! 


PRIMELE ÎNCERCĂRI... 


Posibilitatea transformării directe a energiei solare în energie 
electrică a fost descoperită în 1876, cînd s-a observat că într-o 
plăcuță de seleniu expusă la Soare apare o mică forță electro- 
motoare. Această descoperire însă nu a căpătat vreo utilizare 
decit după aproximativ o jumătate de secol, cînd fenomenul a 
fost folosit în dispozitivele cu semiconductoare denumite foto- 
elemente. Deoarece randamentul acestora era sub 1 la sută, 
fotoelementele nu au putut primi întrebuințări practice în scopuri 
energetice. Totuși, în 1931, acad. A.I. Joffe arăta necesitatea 
aprofundării fenomenului şi prevedea o largă utilizare a fotoele- 
mentelor, ceea ce ulterior s-a confirmat. 

O altă încercare, de asemenea rămasă mult timp în stadiul 
de... curiozitate, au făcut-o un grup de specialiști francezi care 
au prezentat la Expoziţia internaţională de la Paris (1900) un 
motor ce funcționa datorită căldurii radiate de Soare. Acest 
motoraș termosolar punea în funcțiune o mică mașină tipografică, 
care tipărea un ziar denumit «Soleil» (Soarele). 

Prof. Boiko din Eupatoria a studiat utilizarea energiei solare 
direct, pentru necesități casnice. El a utilizat vase mari, plane, 
cu baze pătrate înnegrite (de aprox. 1 m și adinci de citiva centi- 
metri. Izolate termic cu lame de sticlă, care opreau radiaţia in- 
fraroșie, vasele permiteau încălzirea apei, constituind surse 
ieftine, dar în același timp prea voluminoase, pentru nevoi casnice. 

In această direcție s-au mai făcut cercetări. Spre exemplu, 
din încercările experimentale efectuate în U.R.S.S., s-a stabilit 
că în regiunea orașului Tbilisi un metru pătrat de suprafață plană 
a solului primește anual 752 000 de calorii, iar în regiunea oraşului 
Vladivostok — 600 000 de calorii. 

Rezultă deci că pentru a produce o cantitate mare de energie 
electrică, de exemplu, 200 miliarde de kilowaţi-ore, ar fi necesar 
ca să se acopere cu centrale electrice solare citeva mii de hectare 
din pustiurile Asiei. 

Pină în prezent, pe lingă unele dificultăți legate de faptul că 
energia electrică produsă variază în raport de starea vremii, 
cauza principală care a împiedicat construirea centralelor electrice 
solare constă în faptul că nu s-a găsit o construcţie judicioasă 
cu ajutorul căreia să se poată transforma energia razelor solare 
în energie electrică, suficient de comod, economic și în can- 
tități mari. 


„ȘI UTILIZĂRI ACTUALE 


Se cunosc de pe acum o serie de utilizări ale radiaţiei solare 
în scopuri energetice, care permit să se întrevadă și realizarea 
unor mari centrale electrice solare. 

Capcanele solare, sau așa-numitele «lăzi fierbinţi», sînt con- 
struite dintr-o incintă, care are în locul peretelui superior sticlă. 
Partea inferioară a lăzii este acoperită cu un strat de vopsea 
neagră. Cind lada este dispusă la Soare, în ea pătrunde pină la 
95 la sută din lumina Soarelui, temperatura fundului şi a aerului 
din incintă ridicîndu-se brusc. Dacă se introduc în această 
«ladă fierbinte» țevi prin care circulă apă, se obţine un fel de calo- 
rifer. Prin înclinarea favorabilă a lăzii și legarea ţevilor la un re- 
zervor, se va stabili o circulație naturală a apei, instalaţia funcţio- 
nînd continuu. 

Productivitatea fiecărui metru pătrat de suprafață acoperită cu 
sticlă este de aproximativ 75 litri de apă pe zi, la temperatura 
de 55 de grade Celsius. Pe baza acestui principiu, în R.S.S. Turc- 
menă funcționează, încă din 1936, o baie care produce circa trei 
tone de apă caldă pe zi, la temperatura de 55—60 de grade Celsius. 
În acest fel se economisesc circa 250 kilograme de cărbuni pe zi. 

În S.U.A., numai în Florida sint în funcţiune peste 25 000 de 
încălzitoare de apă. Asemenea încălzitoare sînt construite și 
în alte țări, care alimentează cu apă caldă băi, uscătorii de fructe, 
fabrici de conserve etc. 

În India s-au construit și se prevăd a se construi pe scară largă 
«bucătării solare». Ele constau dintr-un paraboloid metalic fixat 
pe un postament. Razele solare căzind pe suprafața oglinzii 
parabolice se concentrează în interiorul unui cerc de fier pe 
care se găsește vasul cu apă. Apa fierbe în vas după 20—30 
de minute. 

În cadrul cercetărilor pentru găsirea unor metode cit mai eco- 
nomice de captare Şi folosire a energiei solare, s-a realizat și 
centrăta electrică solară industrială (1 200 kW) din valea Arara- 
tului, carătterizată printr-un mare număr de zile însorite pe an. 


Schema unei 
centraleelectri- 
ce solare cu ca- 
zan termic re- 
prezentată în 
vedere de an- 
samblu pe co- 
perta l-a. 1 — 
siste mdeoglin- 
zi; 2 — cazan 
termosolar; 3— 
pompă de apă; 
4 — condensa- 
tor; 5 — turbină 
cu abur; 6— ge- 
neratorelectric. 


Stinga— secţiune printr-o 
celulă de baterie solară: 
A — electrod pozitiv; B — 
semiconductor din siliciu 
de tip «p»; C — zona de 
penetrație a electronilor; 
D — semiconductor din si- 
liciudetip«n»(cuconducție 
de electroni); E — electrod 
negativ. Sus și jos — dife- 
rite dispuneri ale fotocelu- 
lelor într-o baterie solară. 
Dreapta — proiect de cen- 
trală electrică solară folo- 
sind mari suprafețe acope- 
rite cu baterii solare. 


Un mare număr de oglinzi, care alunecă pe șine inelare, con- 
centrează razele solare pe suprafața neagră a unui cazan cu abur. 
Acest abur este dirijat spre o turbină cu abur. 

În U.R.S.S. lucrează o fabrică de gheaţă cu o capacitate de 
5 tone/zi care foloseşte energia furnizată de o heliocentrală, a 
cărei sursă termică o formează un cazan solar. 

În ultimii ani a intrat în funcţiune în Grecia, în insula Symi, 
prima uzină pentru desalinizarea apei de mare prin procedeul 
distilării cu ajutorul energiei solare. Cele 14 cisterne ale centralei 
au acoperișul din plastic transparent, iar baza de culoare închisă, 
captind şi reținînd razele solare. Căldura solară mărește tempe- 
ratura apei de mare, care urmează a fi distilată, pină la evaporare. 
Randamentul procesului, în prezent de 16 m'/zi, poate ajunge 
la 35—40 m'/zi. 


VIITORUL ÎN ENERGETICA SOLARĂ 


O atenţie deosebită se acordă bateriilor solare formate din 
elemente semiconductoare de mare puritate. 

Bateriile solare constau din fotoelemente cu siliciu, care trans- 
formă circa 10 la sută din energia radiantă ce ajunge asupra lor. 
Aceste aparate ingenioase se folosesc deja pentru alimentarea 
liniilor telefonice, radioreceptoarelor și radioemițătoarelor por- 
tabile. 

O astfel de baterie solară, formată din plăcuţe de siliciu sub- 
tiri de 0,1 mm, avînd o față prelucrată cu vapori de bor, cînd su- 
prafața totală este de 15x20 mm, furnizează o putere de apro- 
ximativ 2 waţi. 

Ținind seama că randamentul maxim (teoretic) la transfor- 
marea directă a radiațiilor solare luminoase în energie electrică, 
cu ajutorul semiconductoarelor de siliciu, este de 22 la sută, se 
întrevede mărirea randamentului bateriilor solare. 

Elementele semiconductoare pe bază de săruri de cadmiu 
sau indiu corespund mai bine pentru transformarea directă a ener- 
giei solare în energie electrică cu un randament de circa 25 la sută. 

Deoarece scoarța pămîntului este formată din 25 la sută siliciu, 
este evident că utilizarea lui în baterii solare este mai indicată. 

Din 10 kilograme de siliciu se pot confecționa fotoelemente 
cu o suprafață totală de 40 de metri pătraţi. O centrală electrică 
solară cu o astfel de suprafață la un randament de numai 10 la 
sută produce aproape 5 kW. 

Bateriile solare, folosite tot mai mult la alimentarea radio- 
receptoarelor cu tranzistoare, se montează pe unul din pereții 
cutiei radioului și se conectează prin intermediul unui releu cu 
acumulatoare — care se încarcă ziua de la bateriile solare — și 
sînt conecţate noaptea prin intermediul releului, pentru alimen- 
tarea receptorului. 

Bateriile solare sint, de asemenea, folosite în instalaţiile tele- 
fonice cu tranzistoare, la exponometrele aparatelor fotografice, 
la construirea stațiilor meteorologice automate și a unor ceasor- 
nice electrice, în dotarea caravanelor cinematografice și sani- 
tare etc. 

La bordul aparatelor cosmice, bateriile solare au o utilizare 
largă. Instalarea lor se face în mari panouri care posedă sisteme 
de orientare astfel ca să fie iradiate de Soare un timp îndelungat 
și cu o valoare cit mai constantă. 

Există calcule ale oamenilor de știință din care rezultă că, 
acoperind o zecime din suprafaţa continentelor— mai puțin 
Antarctida — cu baterii solare, s-ar putea crea aproximativ o 
sută de mii de centrale electrice, fiecare dintre ele avind puteri 
instalate comparabile cu cele ale actualelor hidrocentrale mari. 
Realizarea unor asemenea instalații deschide perspective uimi- 
toare pentru electrificarea tuturor ramurilor economice. 

S-au dat doar citeva exemple de aplicare a energiei solare, 
de unde reiese că folosirea semiconductoarelor este o cale sigură, 
care oferă perspective pentru energetica solară. 

Nu trebuie omis faptul că fotoelementele au încă randament 
scăzut (sub 10%); dacă vor fi învinse greutăţile tehnologice 
(de ex. obținerea de siliciu pur) şi se vor obține randamente pînă 
la 15—20%, se poate aprecia că bateriile solare vor lua un avint 
deosebit, contribuind eficace la dezvoltarea acestei noi și în ace- 
lași timp atit de vechi surse de energie: Soarele. 

ECONOMII ȘI SÎRGUINŢĂ 


Sacrificiile materiale pe care le prevăzuse 
nu au întirziat să se dovedească foarte 
necesare. Banii primiţi din țară abia dacă 
îi ajungeau lui Mitea pentru a plăti taxele 
Politehnicii din Charlottenburg și a se 
întreține, mai mult decit modest, renunţind 
la orice nu era strict necesar. 

A ajuns să cheltuiască 100 de mărci 
lunar, în timp ce bursa acordată altora, 
care nu era nici ea exagerată, se ridica la 
200 de mărci. Minca la «Aschingen, un fel 
de bufet al școlii, ieftin și fără obligația de 
a comanda băuturi. Aci plătea numai por- 
ţia de mincare (şi lua o singură portie), 
iar piinea — ce binecuvintare! era gratuită. 
Se îndopa de aceea cu piine, din coșul 
mare cu felii, aflat la discreție, în mijlocul 
restaurantului. 

Alţi colegi puteau fi văzuţi adesea prin 
restaurante, prin cafenele şi chiar prin 
localuri de noapte. El nu-şi permitea așa 
ceva, preocupat numai și numai de învă- 
țătură. 

După masa de prinz, zăbovea mai mult 
decit oricare alt coleg al său la bibliotecă. 
Explicaţia n-o ştia decit el. Gazda îi punea 
la socoteală brichetele de cărbuni şi lumina, 
pe măsura consumului lor, iar Leonida 
voia să facă economii cit mai mari. Biblio- 
teca şcolii în schimb era vastă și comodă, 
bine încălzită și iluminată, bogat înzestrată 
cu cursuri, cărți de specialitate și periodice 
și pe deasupra — gratuită. Răminea, de 
aceea, aproape zilnic acolo pină la 9 seara, 
ora închiderii. Curind, personalul biblio- 
tecii s-a familiarizat cu acest student foarte 
tenace. Bibliotecarul îi permitea chiar să 
taie reclamele tehnice (de mașini mai ales) 
din paginile periodicelor — deoarece a- 
ceste publicaţii se dădeau la legat fără 
paginile de publicitate —, iar Mitea își 
ilustra notițele de curs cu schițele și foto- 
grafiile respective. 

Duminica îşi acorda, în schimb, o recrea- 
ție deplină, pentru a acumula forțe noi. 
li plăcea să se plimbe prin împrejurimile 
pitorești ale capitalei germane și nu lăsa 
nevizitat nici un monument de artă, nici un 
muzeu, nici o biserică. Cu carnetul de schițe 
în mînă, fixa adesea imaginile pe hirtie. 
Era o distracţie fără nici o cheltuială și pe 
deasupra simțea cum îi îmbogățește cugetul 
și _simţirea. 

In arhiva familiei ni s-a dat să cercetăm, 
după moartea marelui tehnician, citeva 
schițe făcute în vremea studenției. Una 
dintre ele înfățișează vederea pe care o 
avea de la geamul camerei sale din Berlin. 
Pe marginea desenului sint socotelile pe 
care şi le făcea pentru micile cheltuieli 
zilnice, drămuite cu cea mai mare grijă. 

«NU AM LIPSIT NICIODATĂ 
DE LA CURSURI» 


Dimitrie Leonida a fost un student de o 
rară conştiinciozitate. 

«Nu am lipsit niciodată de la cursuri. 
Grija de a nu mi se respinge vreo temă de 
laborator sau vreun proiect m-a făcut să 
execut unele lucrări chiar de mai multe 
ori...» îşi amintea el. 

În amintirile lui din această perioadă, în 
fața ochilor minţii îi apărea figura unui 
dascăl strălucit, profesorulWalter Reichel, 
specialist în maşini electrice (construise o 
locomotivă electrică ce atinsese viteza de 
210 km/oră, lucru extraordinar pentru acea 
vreme). Nu era ceea ce studenții numesc 
adesea un profesor bun, în sensul de 
«îngăduitor». Dimpotrivă, pe mulţi îi în- 
spăimînta cu exigenţa lui. 

«Sită deasă, dar sigură», își spunea stu- 
dentul Leonida. Cu greu putea trece la el 
examenul un candidat fără cunoștințe te- 
meinice, fără o gindire tehnică clară. Omul 
acesta îi plăcea mult, deși își dădea seama 
că nu-i va fi ușor să-i facă față. Pentru Leo- 
nida obstacolul era mai mare decit pentru 
alți studenți, în primul rind fiindcă în primii 
ani nu cunoștea încă la perfecţie limba ger- 
mană şi mai ales terminologia de specia- 
litate. 

A hotărît deci să învețe cu și mai mare 
îndărătnicie. 


METODA GRAFICĂ 


Într-un rînd, o lucrare practică i-a dat 
mult de furcă, la cursul de construcții 
mecanice al profesorului W. Reichel. Ca 
fiecare student, a primit enunţul problemei 
de rezolvat pe o hirtie albastră, cu datele 
scrise cu cerneală pe pătrățelele albe (bine- 
înțeles problema sa era diferită de a celor- 
lalți). Mașina al cărui proiect trebuia să-l 
alcătuiască era foarte complicată și lucra 
la o tensiune cu totul neobișnuită, ceea ce 
complica simţitor rezolvarea. S-a gindit de 
aceea să rezolve problema grafic. lată cum 
și-a închegat el raționamentul: 

«Fiecare formulă dădea o linie. Acolo 
unde constantele puteaufialese diferit, în- 
tre liniile externe, aveam suprafața ce cu- 
prindea toate posibilitățile. Impletirea dife- 
ritelor formule limita mult suprafața în care 
puteam alege soluțiile, pentru ca în cele din 
urmă alegerea să se reducă atit de mult, 
incit prin urmărirea liniilor se putea vedea 
îndată influența diferiților factori și puteam 
porni de la rezultatul final către datele 
începutului. 

Credeam că această metodă grafică este 
prea băbească, căci în vremea aceea nu 


era încă folosită, și impresionau mai mult 
formulele complicate din matematicile su- 
perioare. De aceea, nici n-am îndrăznit 
să arăt colegilor mei foile... Astăzi, îmi dau 
însă seama că pornisem pe o cale intere- 
santă...> 

Cu timpul această metodă l-a pasionat 
tot mai mult pe Mitea. incerca să solu- 
ționeze problemele cele mai felurite cu aju- 
torul calculelor grafice. ProfesorulW. Rei- 
chel s-a arătat interesat de ele și i-a cerut 
chiar unele explicaţii. Apoi i-a spus că e 
mulțumit că îl vede mergind pe această 
cale, care era independentă de ceea ce se 
publicase pînă atunci, după cum îi place 
și faptul că nu lipseşte de la cursuri, că ia 
întotdeauna note şi că este foarte atent. 

Cu toată această apreciere, nu l-a scutit 
de severitatea sa. 

«De două ori mi-a respins proiectele, își 
amintește Leonida, cu dreptate, căci unii 
coeficienţi erau la limită. Dorința mea de a 
nu greși şi a treia oară m-a făcut să folosesc 
din nou metoda grafică. Şi de această dată 
am reușit.) 

În anul IV, după vacanţă, prezentindu-se 
să ia proiectul de tracţiune electrică — la 
cursul predat de acelaşi profesor — foaia 
sa nu se găsea printre celelalte. Era un semn 
că primul proiect de maşini electrice nu 
fusese admis. Mitea ştia însă contrariul 
și de aceea s-a prezentat la ora de audiențe 
a profesoruluiW. Reichel. Acesta i-a spus 
rizind că-l știe doritor să meargă pe căi 
nebătătorite şi deci lasă la latitudinea sa 
să-și aleagă proiectul. Copleşit de această 
apreciere, studentul și-a ales ca temă 
construcția unui metrou într-un oraș din 
România, o temă de loc banală și totodată 
foarte dificilă, la care a lucrat apoi cu multă 
ardoare, utilizind atit date din țară, ca și 
imensul material din biblioteca școlii. 


COLABORATOR 
AL PROFESORULUI SĂU 


Acum W. Reichel îi dădea o atenţie tot 
mai mare, ceea ce făcea ca unii colegi să-l 
privească cu destulă invidie. Convins de 
capacitatea sa, profesorul l-a angajat chiar, 
în ultimul an de școală,la biroul său de pro- 
iectare, cu un salariu în toată regula. Ce 
bucurie pe tînărul Leonida! În sfîrşit, mai 
scăpa de strimtorare, își putea permite să 
trăiască ca oamenii, să nu mai rabde de 
foame. Dar, înainte de toate, prețuirea 
maestrului său îi dădea încredere în pro- 
priile forțe, în ideile sale tehnice originale, 
care nu-i dădeau pace, năzuind spre reali- 
zare. 

Atmosfera din acest birou era aceea a 
unei colaborări creatoare, frățeşti. Toţi 


ajutau spre pildă pe unul dintre asistenți, 
care își pregătea doctoratul. Deși era numai 
student, Leonida a fost aci privit de la 
început ca un coleg. 

«Odată, profesorul ne-a găsit discutind 
despre teoria unor motoare monofazate 

inventate atunci și mi-a dat dreptate în 
susținerile mele, ceea ce nu a produs nici 
o părere de rău din partea celorlalți, ci, 
dimpotrivă, felicitările lor, venite din toată 
inima.» 

După citeva luni a primit chiar o sarcină 
de o deosebită răspundere, care la început 
l-a speriat. Un asistent principal, care lucra 
la proiectul centralei «Schâneberg-Berlin», 
fiind numit director tehnic la o întreprindere, 
W. Reichel i-a propus lui Leonida să-i ia 
locul. Pînă la urmă, evident, a primit pro- 
punerea și profesorul nu a regretat alegerea 
făcută. În legătură cu acest proiect, a vizi- 
tat multe centrale electrice în construcție 
și a strîns un material documentar foarte 
preţios. 

Ulterior, i s-a propus chiar (tot înainte 
dea fi devenit inginer) să alcătuiască proiec- 
tul unei centrale hidroelectrice în Norvegia, 
dar dorința de a-și termina studiile l-a făcut 
să nu accepte această propunere, de altfel 
foarte atrăgătoare. 

În sfîrșit, examenul final de diplomă 
(1908) nu a decurs ușor. Dimitrie Leonida 
își aminteşte, de pildă, că a fost întrebat 
dacă cunoaște un sistem de turbine hidrau- 
lice legate în serie (unde s-a ales această 
soluție? unde s-a publicat despre ea? în 
sfîrşit, care este părerea sa?). 

Cu cîteva săptămîni înainte, soluția fusese 
descrisă într-un periodic de specialitate 
şi el ştia aceasta. 

Candidatul Leonida a numit de îndată 
revista, autorul, instalația, iar pentru expli- 
caţie a intrat în considerente electrotehnice 
subtile, făcînd comparaţia cu instalaţiile 
de tensiune pentru curenții continui. Răs- 
punsul complet și dovedind o cunoaștere 
a problemei depășind mult limitele cursului 
i-a adus nota maximă a examinatorului. 
De altfel și la celelalte obiecte tehnice a 
obținut notele cele mai mari ce se puteau 
da, menţiunea generală fiind «Mit Aus- 
zeichnung bestanden» («Cu distincție»). 

Printre probele examenului de diplomă 
se număra, bineînțeles, şi proiectul de diplo- 
mă, ce s-a bucurat, de asemenea,de cea 
mai înaltă apreciere a profesorilor. Dar 
despre acesta trebuie să vorbim într-un 
cadru aparte, căci el marchează începutul 
unei preocupări ce a constituit o coloană 
vertebrală a activității lui Dimitrie Leonida 


Dig) Baraj 
pe di uzină 


și totodată unul dintre meritele principale 
ale acestui mare tehnician român. Tema 
proiectului era folosirea hidroelectrică a 
Bistriței la Stejaru... 

Studiile din Germania nu l-au absorbit 
însă într-atita, încît să uite de cele lumești. 
Aci, la Berlin, s-a înfiripat o mare dragoste, 
care a dus la căsătoria sa cu Marta Klam- 
mer, alături de care a trăit apoi multe de- 
cenii. Unicul său fiu, Mircea Leonida, a 
fost rodul acestei căsnicii. 


CĂLĂTORIND PE HARTA ȚĂRII 


« Cind se înfăptuiesc mari lucrări teh- 
nice, ne arăta profesorul Leonida, puţini 
îşi mai amintesc de timpul cînd s-au ză- 
mislit primele idei și s-au făcut primele 
studii. Rari sînt aceia care cunosc lupta 
grea ce s-a dus pină cînd s-a hotărit tre- 
cerea la executarea lucrărilor.» 

n ce privește stăpinirea Bistritei prin 
mari lucrări hidrotehnice, istoria ei începe 
în 1904, acum mai bine de șase decenii. 

Dorul de țară îl făcuse pe Mitea să ceară 

tatălui său hărţi ale României. Îi plăcea să 
«călătorească» pe ele și acest lucru i se 
părea deosebit de interesant de cind se 
ocupa de proiectarea centralelor hidro- 
electrice. Erau hărţi amănunțite, cu curbe 
de nivel, mai ales ale regiunilor muntoase. 
A obținut, de asemenea, prin Institutul 
meteorologic, date prețioase asupra pre- 
cipitațiilor, datorită lui Ştefan Hepites. 
«Deci puteam determina, bineînțeles, cu 
largă aproximaţie, debitele apelor și înăl- 
timile căderilor, cei doi factori ai puterii. 
Am construit grafice pentru toate riurile 
noastre principale, pe linii ce priveau lucrări 
de diferite lungimi. În felul acesta apăreau 
îndată soluțiile cele mai bune...y 

Nu vom uita niciodată cum ne-a zugrăvit 
inginerul Dimitrie Leonida, într-una dintre 
istorisirile sale, căutările sale din acea 
vreme, felul în care străbătea pe hartă 
munții, de la Turnu-Severin și pînă în 
colțul nord-vestic al ţării. 

A pornit, fireşte, de la Porţile de Fier, cu 
uriașele lor rezerve energetice. Acolo exis- 
tau mari posibilităţi. Se făcuseră chiar 
unele proiecte interesante, pe care le cu- 
noștea și le-a studiat cu luare-aminte. 
Dar, în situaţia de atunci, şi-a dat seama 
că numai cu greu s-ar fi putut realiza ceva. 
Or, pe el îl interesau lucrările care se puteau 
înfăptui cu mijloacele existente. 

A trecut de aceea mai departe, de-a 
lungul Carpaţilor, la planimetrarea supra- 
fetelor de alimentare a riurilor din munții 


noștri, la desenarea profilelor, la alegerea 
locurilor pentru baraje, la determinarea 
valorilor energetice. 

Trecind peste afluenții Jiului, a ajuns la 
Olt. Cum pe atunci cea mai mare parte a 
bazinului acestui rîu se afla sub stăpiînire 
străină (Austro-Ungaria), valorificarea ape- 
lor Oltului nu i s-a părut a fi la îndemiîna 
noastră. Și-a dat însă seama că, din punct 
de vedere energetic, Oltul reprezintă o 
zonă de o deosebită însemnătate. 

Soluţii interesante a găsit la Lotru, afluent 
al Oltului, care, împreună cu riurile ce-l 
alimentează, parcă ar fi fost o mînă uriașă, 
ale cărei degete se afundă adinc într-unul 
din cele mai înalte masive muntoase din 
țara noastră. 

Rind pe rind, tînărul a cercetat Argeșul, 
Dimbovita, Ialomiţa și a găsit soluţii intere- 
sante de valorificare hidroenergetică, des- 
coperind văi unde construirea barajelor 
s-ar fi putut face rațional, economic. 


UN VIS GRANDIOS SE ÎNFIRIPĂ 


În sfirşit, iată-l ajuns în Moldova, pe 
cursul Bistriţei. În partea largă a văii de la 
poalele muntelui Ceahlău găsi un loc care 
i se părea ideal pentru formarea unui mare 
lac de acumulare. În aval erau mai multe 
puncte unde Bistriţa, trecînd printre munți, 
ar fi fost stăvilită. Aşa a ajuns pînă în 
punctul unde în Bistriţa se varsă riul Iz- 
vorul Muntelui. S-a oprit aci mai mult. 
Aşezind pe hartă barajul, planimetra mereu 
regiunile care s-ar fi inundat la fiecare cotă 
a barajului. Chiar la o înălțime de 15 m, 
obținea lacuri cu zeci de milioane de metri 
cubi, pe la 30 m trecuse de 100 milioane 
metri cubi de apă acumulată, la 85 m depă- 
şise deja un miliard de metri cubi, pentru 
ca apoi volumul să crească cu zeci de mi- 
lioane de metri cubi la fiecare metru de 
înălțare a barajului. Ce perspective ame- 
țitoare! 

Pe planșeta pe care așezase harta țării, 
Mitea înfipsese ace de gămălie în toate 
locurile unde i se părea că se pot construi 
hidrocentrale. Găsind un ac de pălărie, 
mai mare decit celelalte, l-a înfipt la locul 
barajului întrevăzut de la Bicaz, pentru a 
arăta ce posibilități hidroenergeţice uriase 
reprezintă Bistriţa la Izvorul untelui. 

Trecind apoi ceva maijos,a făcut ocolul 
buclei pronunțate pe care o face Bistriţa 
de la Izvorul Muntelui și pînă la Pîngărați. 
Atunci, a chibzuit să folosească și tăierea 

1 Dimitrie Leonida — 
proaspăt absolvent al 
Scolii politehnice din 
Charlottenburg. 

2. Planul de situație 
al lucrărilor preconiza- 
te de Dimitrie Leonida 
la Bicaz (schiță execu- 
tată de el). 

a ADRIATICE 


Adinc înfiptă în inima continentului 
european, Marea Adriatică constituie o 
anexă a bazinului mediteranean, un ade- 
vărat golf al acesteia. Ea se avintă spre 
nord către ramificațiile Alpilor, care cad 
aici sub forma unor falduri tivite de 
verdele mereu proaspăt al cîmpiilor lito- 
rale. În întimpinarea aceasta a uscatului, 
marea pierde treptat din adincime, astfel 
încît în golful Veneţiei și al Triestului 
scade la numai cîțiva metri. Spre sud, 
în schimb, adincimile încep să se întreacă 
(1 300 m), pentru a le ajunge pe cele ale 
Mediteranei. Strinsă între Peninsula Ita- 
lică și osatura rigidă a Alpilor Dinarici, 
Marea Adriatică ia aspectul unui canal 
larg ce pătrunde adinc în continent, ceea 
ce-i justifică şi denumirea de golf al 
Mediteranei. 


REALIZĂRI DE SEAMĂ 


Marea Adriatică udă țărmurile dante- 
late vestice ale R.S.F. Iugoslavia. Cu 
toate că această țară dispunea și în 
trecut de condiţii favorabile pentru dezvol- 
tarea multor ramuri ale industriei și de 
resurse importante de forță de muncă, 
înainte de cel de-al doilea război mondial 
ea era o tară agrară. Mai bine de 3/4 din 
populație era ocupată în agricultură, cul- 
tivarea pămîntului și creșterea animalelor 
furnizind mai mult de jumătate din între- 
gul venit național, pe cînd greutatea spe- 
cifică a industriei în crearea venitului 
național era de 25%. 

În anii puterii populare, ca urmare a 
dezvoltării necontenite a economiei sale, 
R.S.F. Iugoslavia s-a transformat treptat 
dintr-o țară agrară în una industrial-agra- 
ră, ponderea industriei în venitul național 
fiind astăzi de aproape 50%. Populația 
urbană a ajuns să reprezinte mai bine de 
1/3 din întreaga populaţie a țării. Mari 
transformări au avut loc, de asemenea, 
şi în centrele din zona de litoral a R.S.F. 
lugoslavia, remarcîndu-se prin industria 
construcțiilor navale, uşoară şi alimen- 
tară centre ca Rijeka, Pola, Split, Du- 
brovnik etc. Totodată, ca urmare a nume- 
roaselor construcții noi și a amenajărilor, 
această zonă a devenit deosebit de frec- 
ventată de numeroși turiști din cele mai 
diferite țări, aducînd însemnate venituri 
băneşti economiei ţării. 


FARMECUL COLORITULUI 


Desigur, pare curios faptul că pe aproxi- 
mativ 1 000 km coasta iugoslavă a Adriati- 
cii are doar fişii subțiri de nisip ce înso- 
tesc litoralul. Nu este nici o enigmă: 
calcarul rezistent se desface în bucăți 
colțuroase, care sînt apoi șlefuite de ape. 
Numai acolo unde riurile debușează în 
mare, se adună pietrișul și nisipul cărat 
de acestea, dar pentru puțin timp, deoa- 
rece marea îl preia. lată de ce țărmul 
abrupt este însoțit de o mare de blocuri 
ascuțite și în parte șlefuite de ape, care 
se găsesc sub oglinda mării. De aici 
decurge și o altă explicație: apele sint 
limpezi și ochiul poate distinge cu ușurin- 
tă pînă la adincimi de cîțiva metri viața 
ce pulsează aci. 

Îmbinarea dintre nuanțele de albastru, 
care aparțin mării, și cele de verde ale 
hainei uscatului dă adevărata armonie 
a coloritului acestui litoral adriatic. Înso- 
rită sau mohorită la răsăritul sau la apusul 
soarelui, marea oferă cel mai feeric joc 
de lumini. Nu mai prejos este uscatul, 
împodobit cu o luxuriantă vegetație, ce 
trădează imaginea unui colț mediteranean. 
Coronamentul zvelt al pinilor se deschide 
la cîțiva metri înălțime sub forma unei 
umbrele protectoare ce adăpostește solul 
de razele dogoritoare. Verdele închis, 
strălucitor, contrastează cu calcarele albe 
cenușii pe care se proiectează sau cu 
azurul ușor înspumat al mării. Nu lipsesc 
aci solii ținuturilor mai calde. Din- 
tr-o tulpină noduroasă, protejată par- 
că de solzi, se desprind franjurile palmie- 
rilor care în bătaia brizei dau o sublimă 
simfonie. Măslinii și smochinii alcătuiesc 
adevărate păduri ce catifelează pantele 
cu un verde argintiu, de sub care răsar 
tufele de dafini. Dar parfumul litoralului 
Adriaticii îl dau leandrii. Flori bogate, 
frumos nuanțate, împodobesc ramurile, 
desfăcindu-se cu dărnicie pentru a primi, 
se pare, cît mai multă lumină, cît mai 
multă căldură. 

Metamorfoza acestei regiuni este expli- 
cată și de solul roșiatic care acoperă 
placa de calcare. Bulgării roşii răscoliți de 
plug mai poartă ici și colo amprenta 
rocii din care provin; bucăţi “de calcar 
colțuros împliîntate în masa roșiatică. 
«Terra rosa» — denumirea ştiinţifică a 

acestui tip de sol— completează şi mai 
bine coloritul. Pe întinsul platou al Istriei 
sau în lungul țărmului, acolo unde pantele 
sînt mai line, apar aceste petice roșietice 
de sol ce amintesc de purpuriul ogoarelor 
noastre în amurg. 


VESTIGII ALE TRECUTULUI 


Litoralul Adriaticii a cunoscut din tim- 
purile cele mai vechi civilizația. Fortăre- 
tele romane din Istria, cele grecești de 
pe coasta Dalmației, urme ale stăpinirii 
Veneției, a Bizanțului și multe altele sînt 
numai unele dintre vestigiile trecutului 
rămase pe aceste meleaguri. Citeva po- 
pasuri în orașele de azi pun față în față 
trecutul și prezentul. Extremitatea sudică 
a Istriei păstrează trei fortărețe de pe 
vremea romanilor. Arena din Pola, con- 
strucţie grandioasă, care găzduia pe neîn- 
fricații gladiatori, constituie azi un monu- 
ment mult vizitat, unde în fiecare an are 
loc festivalul filmului iugoslav. Muzeul 
revoluției populare, templul lui Augustus, 
mozaicul antic, mauzoleul bizantin și alte 


construcții vechi răsar din mijlocul unui 
oraș reînnoit. Aci se păstrează străzile 
înguste și casele de piatră ale vechiului, 
burg medieval, alături de bulevardele largi 
care pornesc radiar de la faleză spre 
munte. Este un larg amfiteatru natural 
împinzit cu cele mai variate stiluri arhitec- 
tonice, armonios dăltuite de-a lungul mi- 
leniilor. Nu lipsește nici peisajul indus- 
trial; şantierul naval și fabricile industriei 
uşoare dau şi ele nota specifică con- 
temporaneității. De o parte și de alta a 
Istriei, stațiunile balneoclimaterice se țin 
lanţ. Astfel, Kopar, dezvoltat într-un golf 
bine ferit, Izola și Portoroz, cu construcții 
moderne, răsar ca niște perle din mijlocul 
vegetației luxuriante; Umag şi Novi Grad 
— mult însorite; Porec, care îmbină armo- 
nios stilul gotic cu construcțiile moderne 
de azi, strînse în jurul frumoasei lagune 
Roving, cu parcul naţional în care chipa- 
roşii parcă vor să săgeteze bolta atit 
de luminoasă și cu plăcile de calcar ce 
cad sub forma unor trepte către azurul 
Adriaticii. Rabac, Plomin, Opatija și Vo- 
losko — de cealaltă parte a peninsulei, 
legate de rest printr-o șosea agățată cu 
măiestrie în peretele de calcar, sînt mult 
căutate pentru pitorescul lor. 


1. Mausoleul bizantin din orașul 
ola. 

2. Plaja de la Ulcinj, de pe litoralul 
Muntenegrului. 

3. Vedere din Split, unul dintre prin- 
ci palele orașe de pe coasta iugoslavă 
a Adriaticii. 

4. Dubrovnik — o adevărată perlă 
a Adriaticii. s 

5. Amfiteatrul roman din Pola. - 


«PERLELE» ADRIATICII 


Şoseaua care aleargă grăbită de-a lun- 
gul Istriei în compania țărmului printre 
pini, chiparoși, smochini, măslini și tufe 
de dafini sau printre ogoarele roșii, însă- 
miînţate cu multă grijă, pare să nu scape 
din calea ei nimic din tot ceea ce-i mai 
frumos, mai specific pentru această re- 
giune. Astfel, curba largă pe care o des- 
crie mai jos de Portoroz pune în fața ochi- 
lor perspectiva frumoasă a mării,brăzdată 
de numeroase ambarcații, iar către mal 
cimpul salin geometric amenajat. În cale 
apar aşezări de piatră, care păstrează 
întocmai patina vremii: străzile înguste, 
ce urcă treaptă după treaptă la Buje, 
casele înalte, cu acoperișuri prismatice 
şi cu ferestre lunguiețe, la Rovinjko Selo 
sau la Vodnjan. Pe alocuri, intrindurile 
adinci ale mării, săpate în calcar, ca cele 
de la Limski Kanal, Rasa, Plomin și 


altele, obligă șoseaua să le dea ocol pe 
zeci de kilometri. 

Mai spre sud, țărmul Adriaticii este 
presărat cu numeroase așezări cu totul 
originale prin înfățișarea lor. Rijeka ocupă 
un larg amfiteatru la poalele munților, 
fiind cel mai mare port iugoslav la Marea 


Adriatică. Zadar, cu străzile aliniate, are 
aspectul unui oraş modern. Sibenik, do- 
minat de munte, nu s-a putut dezvolta 
decit pe fişia îngustă de litoral și numai 
ici și colo a urcat pantele mai domoale. 
Golful care-l adăpostește, vegetația boga- 
tă, și mai ales silueta zveltă a chiparoşilor 
ce se avintă mai sus creează un cadru 
deosebit de plăcut așezării. Split, răsfirat 
mai mult față de celelalte așezări de pînă 
acum prin poziția sa, domină pînă departe 
zările. Palatul lui Dioclețian, o capodo- 
peră a timpului, consemnează un adevă- 
rat tezaur arhitectonic. Makarska și Ploce, 
aliniate în lungul țărmului, se bucură de 
o așezare tot atit de pitorească. Faptul 
că abruptul muntelui cade mult mai repede 
aci, umbra ce o lasă în mare face ca 
aceasta să capete nuanţe mult mai închise, 
iar contrastul culorilor să devină şi mai 
pregnant. O adevărată perlă a Adriaticii 
este însă Dubrovnik. Dominația romană, 
bizantină și venețiană parcă s-a întrecut 
în a lăsa generațiilor viitoare opere cit 
mai mărețe. Astfel, catedrala, biserica 
dominicană, biserica capucinilor, biserica 
Sf. Vlah, palatul Sponza, turnul cu orolo- 
giu, farmacia, poarta orașului, biblioteca 
călugărilor, picturile din biserici ce apar- 

POALE 


țin lui Tizian și Rafael sint numai 
citeva dintre comorile acestui vechi oraș. 
În fiecare an se țin concerte clasice, 


opere, manifestații folcloristice, ceea ce 


pune în valoare și mai mult acest decor. 
Dubrovnik, centru comercial şi balnear, 
crește an de an, ştirbind din munte noi 
suprafețe. 

Spre sud, așezările își fac loc cu greu- 
tate, din cauza muntelui, care sfirșește 
brusc spre mare. Ici și colo, pe terasele 
de abraziune suspendate la cîțiva zeci 


de metri, casele se etajează cu multă 
grijă — Cavtat, Zvekovica, Durinici şi al- 


tele. 
La Hercegnovi marea pătrunde din nou 
în interiorul continentului. Este golful Boka 


Kotorska, cu patru ramificații dirijate de 


configurația muntelui. Albul peretelui de 
calcar, vegetația bogată de la bază, aşe- 
zările ce se înlănţuie, insulele rupte din 
uscat dau originalitatea acestui colț de 
țară. De aci, din acest golf adăpostit, 
au pornit primii marinari, aci s-a fondat 


prima şcoală de marină ce avea să dea 
pe neînfricații cutreierători ai mărilor. Şi 
aci urmele fortărețelor medievale răsar 
la orice pas. De asemenea, dantela de 
piatră a litoralului se complică și mai 
mult. Precipitaţiile abundente ce cad mo- 
delează încontinuu stinca. Grotele și ga- 
leriile subterane străbat kilometri întregi 
sfredelind muntele de la un capăt la altul. 

În compania țărmului, pitoreștile așezări 
de la Budva, Sv. Ştefan, Petrovac, Za- 
grade și Bar iși aleg promontoriile și gol- 
furile cele mai adăpostite. 

Şoseaua care se strecoară în tot lungul 
litoralului, ingenios tăiată în stincă, îşi 
merită într-adevăr numele de magistrala 
Adriaticii. Ea este dublată de drumul 
maritim care pătrunde prin canalurile și 
golfurile adinci ce le descrie țărmul. 

Adriatica însorită, cu litoralul ei plin 
de farmec, rămîne mereu în imaginea 
aceluia care a văzut-o, iar în bătaia liniş- 
tită a valurilor se aude un ecou: reve- 
derea. 


UN ŞLEP CARE SE DESCARCĂ DIN MERS 


În U.R.S.S. s-a realizat un nou tip de şlep compus din două blocuri independente, 
respectiv din patru pontoane interșanjabile. La descărcare, corpul șlepului se desface 
în două, lăsînd încărcătura, de pildă pietrișul, să cadă prin fanta formată. După des- 
cărcare, părțile corpului revin în poziţia iniţială. În prezent, astfel de șlepuri lucrează 
pe șantierele hidrotehnice din U.R.S.S., cit şi la construirea barajului Assuan din 
R.A.U. Aceste şlepuri se construiesc de Uzina mecanică și de reparații din Volgograd. 


(După «STROITELNAIA GAZETA») | 


de la vis la împlinire 

acestei bucle printr-un tunel, care să stră- 
bată muntele Botoșanul, ciștigind astfel 
încă 60 de metri înălțime. 

În sfirșit, mai jos, pe Bistriţa şi-a dat 
seama că se pot construi și alte baraje 
foarte economice, de mai mică înălțime, 
pînă la Bacău (cascada de hidrocentrale 
de pe Bistrița a realizat astăzi, după cum 
se știe, această idee). 

Dar principala sa preocupare a fost 
marea uzină hidroelectrică de la Stejaru. 
Într-o vacanță a vizitat locurile. 

« Plecind de la Piatra Neamț în sus, 
ne-a povestit el, pe malul Bistriţei, dincolo 
de Pingăraţi, am dat de platoul mare de la 
Stejaru. În închipuirea mea vedeam deja, 
la poalele muntelui Botoșanul, uzina hidro- 
electrică. Tot platoul era presărat cu mari 
instalaţii electrochimice și electrometalur- 
gice. Cind am ajuns în fine la Izvorul Munte- 
lui, parcă întilnisem un prieten de mult 
așteptat...X) 

Profesorul Leonida ne-a mărturisit că 
timpul cît a întocmit proiectul de diplomă 
a fost cel mai frumos din activitatea sa 
tehnică. Profesorul de hidraulică, Ernst 
Reichel (deşi cu același nume de familie 
ca Walter Reichel, nu era rudă cu acesta), 
sub îndrumarea căruia o lucra, a încercat 
să-i stăvilească imaginaţia, atrăgindu-i aten- 
ţia asupra unor considerente de rentabili- 
tate şi limitînd înălţimea barajului din proiect 
la 24 m, ceea ce era destul de mult pentru 
vremea aceea și apreciabil pentru posibili- 
tățile țării. Abia se construise pe Prahova, 
la Sinaia, o hidrocentrală de 1 500 CP, destul 
de modestă. 


Şi totuși, acum, în perspectiva vremii, 
îndrăzneala lui Dimitrie Leonida ne apare 
vizionară, iar îndemnul la prudență al pro- 
fesorului său ca excesiv. Într-adevăr, ur- 
mărind exploatarea hidrotehnică optimală 
a poziției de la Stejaru, ale cărei avantaje 
le sesizase, tinărul student preconizase 
inițial un baraj cu înălțimea de peste 100 m, 
ceea ce ducea, după calculele sale, la un 
lac de acumulare cu o capacitate de peste 
1 miliard m apă; astăzi, hidrocentrala 
«V.I. Lenin»-Bicaz are un baraj de acu- 
mulare de 127 m înălțime, care închide un 
lac de acumulare de 1,2 miliarde mi, ceea ce 
confirmă în mod strălucit previziunea! 

Într-un memoriu de lucrări pe care ni l-a 
pus la dispoziţie, Leonida scria, între altele: 

«1908 — Lucrarea de diplomă a proiec- 
tului lucrărilor de pe Bistrița, care astăzi 
s-au înfăptuit, așa cum le-am proiectat 
atunci, barajul de la Izvorul Muntelui, 
tunelul care străbate muntele Botoșanul și 
centrala hidroelectrică de la Stejaru»... 

Proiectul a fost terminat și susținut cu un 
deosebit succes la Charlottenburg. Pro- 
fesorul Ernst Reichel, la rindul său un das- 


- căl foarte sever, despre a cărui exigență 


ajunsese să se discute chiar în parlamentul 
Prusiei (făcea pe mulți studenți să treacă 
în ultimul trimestru la alte școli politehnice), 
nu și-a precupețit cuvintele de apreciere 
cînd a fost vorba să-l califice pe studentul 
român. 


URMARE 

O veste bună pentru toți cei 
care preferă Wartburg-ul. În 
august 1966, primele exemplare 
ale noului Wartburg au părăsit 
banda de montaj de la Eisenach 
(R.D.G.). Lansarea în fabricaţie 
de serie a ultimului tip de Wart- 
burg coincide cu o aniversare: 
70 de ani de la construirea primu- 
lui automobil în uzina de la Ei- 
senach. Și acest ultim model de 
Wartburg a fost menținut în cate- 
goria autoturis melor de 1 000 cm, 
considerind că în această cate- 
gorie există posibilitatea de a 
îmbina convenabil econo micita- 
tea maximă cu puterea mare și 
cu spațiul util, confortabil. 


NOUL 


WARTBURG 
IDD 


(1966) 


Ing. L. RUBEL 


Realizarea noului model de Wartburg 
a avut loc în două etape: în prima etapă 
s-a realizat un nou șasiu de Wartburg, 
care a intrat în fabricaţie de serie la 
finele anului 1965, iar în cea de-a doua 
etapă vehiculul a fost înzestrat cu o 
caroserie de formă cu totul nouă. 

Noul autovehicul, care și-a trecut cu 
succes examenul de maturitate, se dis- 
tinge îndeosebi prin suspensia indepen- 
dentă a tuturor celor 4 roți și prin 
cicluri de întreținere de cîte 50 000 km. 

Roţile din față sînt suspendate inde- 
pendent, pe cîte două leviere, de formă 
triunghiulară, din tablă de oțel presată, 
brațele levierelor fiind astfel dimensio- 
nate încît comprimarea și destinderea 
suspensiei să producă numai foarte 
ușoare modificări ale ecartamentului şi 
unghiului de cădere. Suspensia este 
asigurată de arcuri elicoidale, avînd în 
interior montate amortizoare telesco- 
pice. Roţile din spate posedă și ele sus- 
pensie individuală independentă și sînt 
ghidate de niște braţe pendulare oblice 
în formă de furcă. 


[—— 1420 — 


Lansarea, amortizarea oscilaţiei și 
limitarea, cu acțiune progresivă,a cursei 
arcului, se fac, ca și la roțile din față, 
prin arcuri elicoidale, cu amortizoare 
telescopice, montate central și prin 
tampoane suplimentare de cauciuc, cu 
efect progresiv. Pentru a preveni încli- 
narea laterală a caroseriei la parcurge- 
rea curbelor, din cauza suspensiei foarte 
suple și a curselor lungi ale arcurilor 
(170 mm față și 220 mm spate), la brațele 
oblice ale levierelor din spate s-a montat 
cîte un stabilizator transversal. 


Levierele oblice aie roților din spate, 


ca şi levierele transversale duble ale 
roţilor din față sînt montate articulat pe 
cadrul șasiului pe bucșe de cauciuc, 
care nu necesită nici un fel de între- 
ţinere. Lagărele fuzetelor sînt capsu- 
late etanș la praf și apă prin niște burdu- 
furi de cauciuc, iar alimentarea cu un- 
soare a acestor articulații garantează 
exploatarea fără nici un fel de între- 
ţinere cu cicluri de cite 50 000 km. 
Acţionarea roților din faţă, la care 
întreţinerea este necesară acum numai 
după 100 000 km, se face prin articulații 
cu role și prin două axe cardanice homo- 
cinetice. Direcția cu cremalieră, cu 
reglarea automată a pinionului asigură 
o dirijare precisă, elastică și ușoară și 
necesită întreţinere numai la 
50 000 km. Noul tip de pneuri, fără 
cameră, cu secțiune lată, cu mărimea 
de 600-13 pe jante de 4,5 x 13, asigură 
o mai bună stabilitate laterală a mașinii. 

Cu toată micșorarea diametrului jan- 
telor, s-a păstrat integral suprafața 
totală de frînare de 920 cm? (1 cm? 
pentru fiecare kilogram al vehiculului 
neîncărcat), frina hidraulică cu saboți 
dubli la roţile din față și saboţi simpli 
la roţile din spate. Prin montarea unui 


Tensiunea a fost ridicată la 12 V, 
ceea ce îmbunătăţeşte mult pornirea 
motorului şi iluminarea drumului. 
Forma caroseriei este foarte modernă, 
cu centură de separație joasă, între 
corpul de bază și cabina caroseriei. 
Aripile, masca și farurile se demontează 
și se înlocuiesc ușor. Suprafețele mari 
ale parbrizului și geamului din spate, 
ca și geamurile laterale, oferă o vizibili- 
tate excelentă. 

Prin exploatarea integrală a lățimii 
caroseriei, prin scobitura mărită pentru 
picioarele pasagerilor din spate şi pla- 
sarea banchetei din spate în fața roţilor, 
precum și prin avansarea scaunelor 
din față — deplasînd astfel toate locu- 
rile în spațiul cel mai bine lansat al 
vehiculului —, noul Wartburg 1 000 
oferă un spaţiu interior și mai mare 
decît tipul de pînă acum, cu toate că 
lungimea totală a vehiculului este mai 
mică. Noul Wartburg este o adevărată 
limuzină cu 4 uși pentru 5 persoane. 
Portbagajul din spate are o capacitate 
sporită cu 25%, iar roata de rezervă 
este aşezată vertical, în dreapta, fiind 


limitator al forței de frînare la roțile 
din spate se împiedică o eventuală 
blocare a acestora la frînări bruşte. 
Agregatul de acţionare — motorul, 
verificat cu succes în exploatare —, a 
fost menţinut, cu unele îmbunătăţiri la 
sistemul de aspirație (amortizarea zgo- 
motului, carburator cu flux descen- 


dent, chiulasă nouă înglobind termo- 
statul şi pompa de apă), la sistemul de 
răcire (în circuit închis, capsulat, cu 
lichid antigel special și fără nici un fel 
de întreţinere) și eșapament (silențios, 
izolat împotriva vibraţiilor). 

ușor accesibilă. Scaunele individuale 
din față se deplasează ușor pe glisiere 
cu rulmenti și au spătare rabatabile. 

Fante de aerisire, înglobate în mon- 
tanţii din spate ai ușilor, permit o aeri- 
sire fără curenți și sporesc efectul insta- 
laţiei de încălzire prin mărirea debi- 
tului de aer în caroserie. 

Farurile ovale, cu lumini de fază 
scurtă asimetrică, pot fi cu ușurință 
reglate manual dacă se modifică sarcina 
vehiculului. Noul Wartburg 1 000 se 
fabrică în execuţie standard și lux ca 
limuzină. El atinge o viteză maximă de 
125 km/oră și consumă 8,5—9,8/ 100 km. 

Siguranţa interioară a fost mult îm- 
bunătățită prin tapisări (muchiile ta- 
bloului de bord, volanul etc.). O sur- 
priză plăcută reprezintă întreaga ți- 
nută de drum a vehiculului, determi- 
nată de noua suspensie și direcţie. 
Diametrul de viraj, foarte mic pentru 
un vehicul cu tracțiunea pe roțile din 
față, este de 10,2 m, ceea ce este foarte 
avantajos în circulația urbană şi pentru 
înscrierea în spațiu de parcare îngust. 


Substanța 


luminescentá 


ORIZONT 


O SIMBIOZĂ 
ÎN NAVIGAȚIA AERIANĂ 


ÎNTRE 


AVION-ELICOPTER 


Pentru operațiile de salvare a navelor aeriene obligate să 
aterizeze în locuri inaccesibile, pentru aprovizionarea expe- 
dițiilor științifice și, în general, pentru atingerea unor puncte 
în același timp îndepărtate și lipsite de posibilități de ame- 
najare pentru piste de aterizare normale, în U.R.S.S. a fost 
experimentată cu succes remorcarea elicopterelor de către 
avioane. 

Această simbioză are avantajul de a utiliza laolaltă auto- 
no mia de transport a avionului care se ridică, la tipuri cu- 
rente, pînă la 600 km, cu posibilitatea de așezare și de ridi- 
care pe sol a elicopterului, care necesită cîțiva zeci de metri 
pătrați suprafață plană. Nici unul fără celălalt nu poate 
realiza performanțe de a se deplasa și înapoia la 2 500— 
3 000 km distanță, într-o zonă inaccesibilă, să aterizeze pe 
un loc neamenajat, să îndeplinească misiunea de salvare 
sau aprovizionare și să se înapoieze la bază. 

Soluţia constă din echiparea elicopterului IAK-24 cu o 
bară de remorcare. Avionul și elicopterul legate prin cablu 
de remorcaj decolează împreună, elicopterul avind un mic 
avans în timp pentru a nu tensiona cablul. În momentul în 
care înălțimea de zbor curentă a fost atinsă și viteza este 
comună pentru cele două nave, motoarele elicopterului 
sînt oprite, înaintarea datorindu-se tractării de către avion. 

n momentul sosirii la destinaţie (locul în care s-a petrecut 
un accident de avion, figura 1), cablui de remorcaj este 
decuplat și motoarele puse în funcțiune pentru manevrele 


În Austria a fost produs un material plastic cu o proprietate remarca- 
bilă. El poate înmagazina lumina solară sau cea artificială pe care o ce- 
dează ulterior mediului înconjurător în întuneric. Noul material, denumit 
prolipopilen, cu colorit luminescent, poate fi obținut în mai multe nuanțe 
și culori, toate cu o lungă și intensă perioadă de luminozitate. 

Pină în prezent, pe baza probelor efectuate, se preconizează o largă 
utilizare a prolipopilenului- luminescent la confecționarea aparatajului 
electrotehnic auxiliar din interiorul clădirilor (comutatoare, prize de 
contact, clape, fișe, minere pentru ușile frigiderelor etc.). 

Se experimentează utilizarea noului material şi în exterior, în contact 
direct cu aerul și agenții atmosferici, pentru indicatori de circulaţie, 
firme luminoase, balize pentru aerodromuri etc. Folosirea pe scară largă 
a noului material va duce la economisirea de energie electrică, precum 
și la simplificarea întreținerii unor sisteme luminoase folosite în prezent. 


necesare aterizării. În acest timp avionul face un zbor ocolit 
cu cablul de remorcaj liber (fig. 2). 

După terminarea operațiilor de salvare sau aprovizionare, 
elicopterul decolează cu propriile sale motoare, ia înălțime 
și se apropie de cablul de remorcaj, fixindu-se din nou de 
avion cu ajutorul barei fixe cu care este prevăzut (fig. 3). 
n acest moment zborul de înapoiere începe, avionul și 
elicopterul fiind unite, motoarele acestuia din.urmă sînt 
oprite. 

Dispozitivul de remorcaj (fig. 4) este alcătuit dintr-un 
con de ghidaj (C) de formă tronconică, în care se fixează 
rigid bara de remorcaj (d). Aripile (a) și derivele (B) asigură 
sustentaţia și stabilitatea în timpul zborului. Cablul de 
re morcaj (E) face legătura dintre dispozitiv și avion. 

Sistemul folosit este asemănător cu cel pentru aprovi- 
zionarea cu combustibil a avioanelor aflate în zbor. Deo- 
sebirea constă, în cazul de față, că elicopterul necesită o 
cantitate minimă de combustibil pentru manevrele sale, 
întreaga sa încărcătură utilă putînd fi folosită pentru aprovi- 
zionarea obiectivului vizat. 

Sint necesare citeva ședințe speciale de antrenament 
pentru piloții celor două nave și stabilirea unei comunicații 
radio directe pentru o perfectă sincronizare a zborului, mai 
ales în timpul decuplării și cuplării sistemului de re morcaj. 


LINGVISTICĂ 


Cercetarea spațiului cosmic, care se desfășoară în ritm sus- 
ținut şi cu progrese evidente de la an la an, a creat nu numai 
necesitatea dezvoltării unor întregi ramuri ale științei şi tehnicii, 
ci a determinat și apariția unor noi domenii de cercetare. 


Un domeniu cu totul deosebit, la prima vedere, în raport cu 
cercetarea spaţiului cosmic este și el de asemenea puternic 
afectat. Este vorba de... lingvistică. Aproape concomitent, Insti- 
tutul de lingvistică al Academiei de ştiinţe din U.R.S.S. şi Uni- 
versitatea din Michigan (S.U.A.) au publicat unele studii preli- 
minare în legătură cu efectele cercetării spaţiului cosmic asupra 
modului în care vorbesc oamenii. lată cîteva din constatările 
făcute cu prilejul acestor studii. 

În primul rînd este evidentă o rapidă sporire a circulaţiei unor 
cuvinte. Termeni ca: satelit, rachetă, imponderabilitate, radiații 
etc. au părăsit domeniile de strictă specialitate ale limbajului 
științific şi au pătruns în terminologia folosită curent de către 
sute de milioane de oameni. 

Se constată apoi o extindere a înțelesului unor cuvinte prin 
generalizarea directă sau prin analogii ale conţinutului lor. Cu- 
vinte ca: treaptă, ombilical capătă în legătură cu Cosmosul un 
înțeles cu totul deosebit de acceptarea lor primară (rachete cu 
3 trepte, cordon ombilical pentru astronauți). Există și necesi- 
tatea introducerii, a asimilării în diferitele limbi a unor cuvinte 
noi, care să acopere operaţii şi stări ce nu intrau pînă de curînd 
în necesităţile curente de exprimare ale oamenilor, cel puţin 
în proporție de masă. Este cunoscută disputa în legătură cu ex- 
tinderea la alte corpuri cereşti a verbului «a ateriza». Sigur că 
acesta se referă la pămînt, substantivul latin «terra» fiind partea 
constitutivă a sa. Este oare just ca pentru acţiunea de aşezare pe 
fiecare corp ceresc să existe un termen special (a aseleniza, 
a amartiza) sau e mai bine, ținînd seama de generalizarea acestei 
acţiuni, de a se accepta cuvintul «terra» în sensul de pămînt 
ca substantiv comun, valabil pentru toate corpurile cerești? 
lată numai una din controversatele probleme lingvistice ridicate 
de cercetarea spaţiului cosmic. 

S-a ivit, de asemenea, problema prescurtărilor. S-a constatat 
că, datorită dorinței de a reda cu cit mai multă exactitate numele 
unor dispozitive tehnice sau al unor combustibili, tipuri de ra- 
chete și aparate auxiliare etc., oamenii de ştiinţă, inginerii şi 
tehnicienii care le inventează au tendința de a crea denumiri 
prescurtate formate din iniţiale. Acest lucry este comod și relativ 
simplu, dar pătrunderea în limbajul curent a acestor prescurtări 
creează pericolul apariţiei unui dialect sau jargon cosmic care nu 
are nimic comun cu limba literară vorbită și scrisă de marea 
majoritate a popoarelor. 

Un studiu făcut de prof. David Mc. Nesel de la Universitatea 
din Michigan arată că în limba engleză prescurtările reprezintă 
19% din cuvintele folosite în rapoartele NASA (Administraţia 
naţională pentru cercetarea spațiului din S.U.A.), în timp ce în 
psihologie ele ating 8%, iar în pedagogie doar 3% din totalul 
cuvintelor utilizate. O problemă asemănătoare care, după părerea 
lingviștilor, creează pericolul alterării puterii de exprimare o 
constituie excesul de cuvinte compuse, alcătuite din unirea a 
5—6 termeni diferiți. Acesta este un procedeu destul de frecvent 
pentru așa-numita creare de noi cuvinte. 

Este interesant de arătat că problemele lingvistice arătate 
nu se limitează numai la limba rusă şi limba engleză, deci la 
acele limbi ale ţărilor care se află în avangarda activităților legate 
de cercetarea Cosmosului. Interesul celor mai largi pături ale 
opiniei publice din toate ţările este atit de mare în legătură cu 
cercetarea spaţiului cosmic, comentariile scrise şi vorbite sînt 
atit de numeroase și de variate, încît practic toate limbile sînt 
afectate, atit în ceea ce priveşte scrisul, cît și vorbitul, de efec- 
tele «cosmicizării» lingvisticii. 

Soluţia propusă: o întîlnire internaţională a lingviştilor, care să 
elaboreze propuneri omogene și să stabilească unele principii, 
astfel încît răspîndirea «jargonului cosmic» să fie oprită, iar cir- 
culaţia termenilor noi care pătrund în limbă să nu fie stinjenită 
de deprinderi greşite, care, în acest domeniu, se fixează repede 
şi apoi sînt greu de eliminat. O asemenea întîlnire ar avea bune 
urmări şi asupra asigurării unei corespondențe corecte între 
termenii de specialitate, ar fi de mare folos în ceea ce privește 
traducerile și circulaţia ştirilor. 

S-a propus, de asemenea, elaborarea unui dicționar mondial 
al termenilor «cosmici» într-un număr de 15—20 de limbi, pentru 
uzul special al ziariştilor, comentatorilor de radio şi televiziune, 
al autorilor de articole şi studii de popularizare din revistele și 
magazinele ştiinţifice, care au un rol deosebit de important în 
răspîndirea şi fixarea unor noi termeni sau expresii. 


NOU SISTEM 


PARCAJE 


PENTRU AUTOMOBILE 


În Spania a fost propus un nou sistem de parcaj pentru 
automobile denumit «Parcajul circular Levis». Noul sistem 
de parcaj se distinge prin spațiul redus pe care îl ocupă, 
montaj simplu și economicitate. 

Parcajele constau dintr-o serie de platforme inelare supra- 
puse, pe care automobilele se pot parca radial. Ridicarea 
automobilelor se face cu un ascensor circular central. Struc- 
tura este metalică, cu posibilități de extindere uşoară în 
toate direcţiile. Ascensorul central are platforma turnantă, 
astfel că se simplifică considerabil manevrele de acces și 
ieşire a automobilelor. 

Parcajul nu are pereţi exteriori, ci doar o serie de balustrade 
robuste, ceea ce face ca structura înaltă să nu răpească 
aer şi lumină spaţiilor verzi sau străzilor înconjurătoare. 


NAVA PENTRU CURĂŢȚIT... MAREA 


Inginerul iugoslav V. Neutvici a ima- 
ginat și experimentat un dispozitiv pluti- 
tor și mobil pentru îndepărtarea de pe 
suprafața apelor mării, a «petelor» de 
ulei, țiței etc. 

n anumite zone de coastă și în special 
în dreptul localităților balneare, curenții 
marini și valurile aduc uneori, în plin 
sezon, neplăcute pelicule de ulei și țiței 
care fac imposibil scăldatul, cel puțin 


pentru cîteva zile, pînă ce procesul natu- 
ral de epurare a apelor se face simțit. 

Instalaţia preconizată constă dintr-o 
navă a cărei provă coboară prin lestare 
sub nivelul apei mării. Stratul de apă 
acoperit cu ulei sau țiței este absorbit 
înăuntrul navei într-un bazin special, unde, 
prin centrifugare, poluenții sînt separați 
şi înmagazinați în rezervoare speciale, 
iar apa purificată este refulată înapoi în 


mare. Avantajul noii instalaţii constă 
în posibilitatea ei de a fi amplasată, fără 
mari cheltuieli sau dificultăți, pe orice 
navă de coastă. 

In sezonul balnear 1966, plajele Mării 
Adriatice din jurul localității Dubrovnic 
au fost eficient protejate împotriva ne- 
doritelor pelicule de țiței și uleiuri. Pen- 
tru anii următori se prevede extinderea 
utilizării noului procedeu. 


ORIZONT 


AUTOMOBIL $3? 


DIN 
LUME 


Ce este hotăritor în alegerea unui auto- 
mobil? Unii cred că sînt culoarea, finisajul 
și cantitatea de ornamente cromate. De- 
sigur, numărul celor care cred acest lucru 
este în continuă scădere. Majoritatea celor 
pe care-i pasionează automobilul sînt de 
părere că esențţialul este securitatea pe care 
o asigură. 

lată care sînt rezultatele unui adevărat 
plebiscit tehnic făcut de revista vest-ger- 
mană «Hobby» asupra condiţiilor pe care 
trebuie să le îndeplinească un adevărat 
automobil ideal. 

Aproape două treimi din cei consultaţi 
sînt pentru tracţiunea față (un mare succes 
la B.M.C. şi Renault). De asemenea, majo- 
ritatea automobiliștilor preferă motoare ră- 
cite cu apă și de mare putere (care dau 
mai multă siguranță în exploatare), motoa- 
relor răcite cu aer și cu drosel (motoare 
economice). 

Transmisia automată nu mai poate fi 
considerată un lux, ea a devenit dorința 
clară a mii de oameni care vor — eliberaţi de 
grija continuă a zecilor de manevre ale 
schimbătorului de viteze—să se poată 
concentra exclusiv asupra circulaţiei. 

Același sondaj distruge fără milă mitul 
preferinței automobiliştilor pentru schim- 
bător de viteze la volan. 

Un ideal pentru majoritatea automobiliş- 
tilor a devenit și vestita suspensie hidro- 
pneumatică (Citroen). 

Voturi masive pentru au mai obţinut: 

— volanul flexibil (cu ax de securitate); 

— frînele cu disc; 

— frîna cu dublu circuit (de siguranţă); 

— elemente de caroserie de siguranță 
(în special fără muchii ascuţite); 

— ventilația caroseriei; 

— centuri de siguranţă; 

— caroseria cu patru uşi; 

— instalaţia electrică 12 V. 

lată, în continuare, datele statistice cu 
privire la cele mai importante elemente 
ale automobilului. Procentele exprimă opta- 
rea automobiliştilor pentru un element sau 
altul. 


1. ACTIONARE 

Tracţiune faţă 61% 

Motor față/tracțiune spate 32% 
Motor spate/tracțiune spate 7% 


2. MOTOR 

Răcire cu apă 60% 

Răcire cu aer 24% 

Fără părere spec. 16% 
Motor de mare putere 51% 
Motor cu drosel 36% 

Fără părere spec. 13% 


3. TRANSMISIE 

Comandă manuală a schimbării viteze- 
dr 36% 

Transmisie automată 37% 

Schimbător de viteze jos, central 53% 
Schimbător de viteze la volan 10% 


4. SUSPENSIE 
Hidropneumatică 60% 
Bare de torsiune 18% 
Arcuri elicoidale 17% 
Arcuri cu foi 1% 


5. DIRECȚIE 
Ax de siguranţă al volanului 90% 


6. FRÎNE 
Frîne cu disc față 90% 
Frîne cu tambur față 3% 
Frine cu disc spate 56% 
Frîne cu tambur spate 23% 
Servofrină 50% 
Limitator de frinare 31% 
Frină cu dublu circuit 75% 
Frînă de mină central 58% 
Frînă de parcare 15% 
Lumină de avertizare pentru frina de 
mînă 20% 


7. CAROSERIA 

Patru uși 65% 

Două uși 12% 

Broască la ușă în dreapta 30% 
Ventilație 80% 

Geam panoramic față 13% 


8. INTERIORUL 

Scaune individuale față 65% 
Banchetă fată 3% 

Scaune fotolii spate 65% 
Centuri de siguranță 60% 


9. APARATURĂ 

Tablou de bord de siguranță 82% 
Vitezometru rotund 74% 
Vitezometru orizontal 9% 
Ştergător de parbriz paralel 35% 
Ştergător de parbriz fluture 18% 


10. ILUMINAREA 

Două faruri 37% 

Patru faruri 30% 

Faruri spate 53% 

Schimbător de fază manual 52% 
Schimbător de fază de picior 16% 
Generator de curent alternativ 67% 
Claxon inel 32% 

Claxon buton 18% 


11. CAUCIUCURI 
Cauciucuri cu bandă profil 67% 


DIGURI 


DE 
5000 2: ANI 


VECHIME? 


Lista «construcţiilor misterioase», existente 
în diferite părți ale lumii, datind de multe 
secole şi presupunind o tehnică relativ avan- 
sată s-a îmbogățit în ultimul timp. Într-un 
articol publicat în «Geographical Review», 
prof. James Parsons de la Universitatea din 
Michigan pune în discuţie originea, scopurile 
și vechimea șirurilor de ondulații de argilă 
asemănătoare unor diguri paralele existente 
în America de Sud, în nordul Columbiei, 
la 50 de mile nord de localitatea Montero, 
în districtul San Jorge. Amploarea acestor 
cute artificiale de argilă, înalte de 2—3 
metri, cu o lățime de 7— 8 m şi cu lungimi 
variabile, este impresionantă. Ele ocupă o 
suprafață de peste 2000 km2. 

Regiunea in care sint amplasate presupu- 
sele diguri este izolată de zonele populate, 
iar descoperirea și studierea lor s-au făcut 
numai după ce o serie de fotografii aeriene 
au pus în evidență o oarecare regularitate 
in alegerea unghiurilor în raport cu cursul 
de apă in lungul căruia sint construite. 

O ipoteză se referă la lucrări de apărare 
impotriva unor presupuși invadatori veniţi 
pe apă, dar mărimea și debitul riului San 
Jorge nu ar justifica o asemenea desfăşurare 
de forțe. Se pare că riul a fost mult mai mare 
şi mai bogat în ape în trecut, fapt care ar 
constitui un argument. 

O altă ipoteză furnizează elemente de 
apreciere a digurilor artificiale drept con- 
strucţii hidrotehnice pentru irigaţii și impie- 
dicarea inundațiilor. Nici aceasta nu satis- 
face pe deplin, deoarece înclinarea unor 
diguri nu permite nici oprirea, nici captarea 
apei. Ideea de a le considera drept monu- 
mente nu pare a fi justificată, deoarece nu 
se constată alcătuirea figurativă a unei ima- 
gini sau scene. 

Determinarea cu ajutorul carbonului 14 a 
vechimii unor ramblee de pămint aflate in 
suprafețe studiate a dat rezultate surprinză- 
toare: anul 3090 î.e.n. 

Studiile arheologice continuă pentru a se 
incerca elucidarea noului mister. Un lucru 
este insă cert de pe acum. Civilizaţiile pre- 
columbiene au inflorit în zone întinse ale 
«lumii noi». Unitatea mondială a civilizaţiei 
umane, teză susținută de cea mai modernă 
şcoală arheologică, se confirmă şi în Ame- 
rica de Sud. Nu există un singur «leagăn» 
al civilizației, ci cu siguranță mai multe. 


CRAPI CRESCUȚI CU BIBERONUL 


ÎN LUPTĂ 
CU ACCIDENTELE: 


ELECTRO- 
STIMULATORUL 


Zilnic, în toată lumea, pe autostrăzi și şosele, se întimplă sute 
și mii de accidente. Adeseori victimele ar mai putea fi salvate, dar 
pe drum, spre spital, li se oprește respirația. La Budapesta a fost 
realizată o nouă și minunată armă împotriva paraliziei respiratorii: 
un electrostimulator miniatural. Stimulatoarele electronice, ale 
căror impulsuri ritmice asigură funcţionarea multor inimi suferinde, 
s-au introdus de citiva ani în practica medicală. 

Problema paraliziei respiratorii se pune la otrăviri, electrocutări 
și la unele accidente de automobil. Pentru a lupta impotriva acesteia, 
se folosesc electrostimulatoare. 

Doar șase minute trec de la inceputul paraliziei respiratorii și pină 
la apariția morţii. In acest timp, medicul mai poate lua măsuri; 
dacă aceste șase minute au trecut fără succes, lipsa de oxigen duce 
la modificări ireversibile în creier și moartea este definitivă. Proce- 
deul -electrostimulării respirației este foarte simplu. La timplele 
pacientului se conectează doi electrozi, care se fixează cu o bandă 
metalică. Apoi se anclanșează electrostimulatorul şi impulsurile 
produse de acest aparat excită în creier celulele centrului respirației 
și le determină să-și reia activitatea. Durata excitației este de 1—2 mi- 
nute, după care se reincepe respirația și pacientul işi recapătă cu- 
noștința. Era însă strict necesar un stimulator portativ şi indepen- 
dent de reţea. La clinica de psihiatrie a Universităţii din Budapesta, 
sub conducerea prof. dr. Nyrö, s-a realizat un mic electrostimu- 
lator cu baterie, care cintăreşte 0,8 kg și intră ușor în buzunar. Apa- 
ratul este complet tranzistorizat și produce 100—400 impulsuri 
electrice pe secundă. Tensiunea bateriei este de 30 V şi se poate 
reduce continuu la 9—20 V. Curentul se poate, de asemenea, doza: 
în mod normal sint suficiente impulsuri de 1—10 miliamperi pentru 
reanimare, însă dacă pacientul nu reacționează se pot folosi im- 
pulsuri de scurtă durată de 20 miliamperi. 

Manipularea acestui electrostimulator portativ este foarte simplă. 
El aduce servicii mari, în special pentru reanimarea celor acciden- 
taţi cu fracturi sau leziuni grave în regiunea cutiei toracice, cărora 
nu li se poate face respiraţie artificială. Un singur lucru nu poate 
electrostimulatorul: să prelungească termenul fatal de șase minute, 
după care reanimarea nu mai este posibilă. 


În acvariile Institutului«Max Planck» pen- 
tru cultura plantelor, de lîngă Hamburg, 
crapii sînt crescuți cu biberonul. Conducă- 
torul institutului, prof. dr. Reinhold von 
Sengbusch și zoologul dr. Cristoph Meske au 
reușit să intensifice considerabil ritmul creş- 
terii acestor pești destinați consumului și, 
în același timp, să micșoreze cantitățile 
necesare de hrană. Scopul efectiv al celor 
doi oameni de ştiinţă, de altfel, în parte 
atins, era obținerea unui crap cu cît mai 
puține oase. Dar activitatea pe această linie 
a mai avut și alte efecte. De exemplu, a fost 
micșorată cantitatea de apă din bazin, pre 
cizîndu-se că pentru a crește un crap este 
necesară o cantitate de apă doar de zece ori 
mai mare decit propria sa greutate (pînă în 
prezert se ştia că raportul trebuie să fie de 
1 : 20000). O compoziţie destinată îngră- 
şării păsărilor şi dizolvată în apă priește de 
minune crapilor. Două kilograme dintr-o 
astfel de hrană produc un kilogram de carne 
de crap (relația de pînă acum: 15:1). 
Deoarece hrănirea cu sticluța cere eforturi 
şi cheltuieli mari, Institutul«Max Planck»a 
hotărît să construiască în bazin un recipient 
cu mai multe biberoane, din care peștii își 
vor putea suge singuri hrana. Crapii sînt cres- 
cuți în cisterne mici cu o temperatură cons- 
tantă de 23 de grade Celsius, datorită căreia 
ei se pot dezvolta tot anul şi se pot înmulți 
independent de anotimp. 


TENDINŢE 
NOI 

ÎN 
CONSTRUCȚIA 


MOTELURILOR 


Unei circulații rutiere tot mai intense, rezultate din creșterea 
gradului de motorizare, îi corespund și preocupări noi în con- 
strucții. «Motelul» reprezintă nu numai un cuvint nou care se 
integrează în numeroase limbi, ci și un program de arhitectură 
şi construcții care preocupă pe proiectanți şi executanţi. Auto- 
mobiliștii, la rîndul lor, beneficiarii noilor construcții, își exprimă 
preferințele, fac comparații și sugestii pentru ameliorarea con- 
tinuă a modului de funcționare a motelurilor. 


lată cîteva noutăţi în acest domeniu: în: Cehoslovacia, numărul 
motelurilor s-a dublat în ultimii 3 ani. Explicația constă atit în 
creşterea numărului de autovehicule, cît și în sporirea circulației 
de tranzit a turiștilor veniți din diferite alte țări. Cele mai multe 
din motelurile executate recent sînt din material lemnos, cu ele- 
mente prefabricate. Ele au, în afara celor 20—30 de camere cu 
1 şi 2 paturi, un hol central, restaurant și servicii anexe. Fiecare 
cameră are instalații sanitare proprii complete. S-a impus func- 
ționarea permanentă,zi și noapte, a tuturor serviciilor. 


In Canada și în S.U.A., pe marile rețele de drumuri, s-a dovedit 
că micile moteluri sînt mai rentabile. Nu e vorba numai de prefe- 
rințele vizitatorilor, care aleg un loc mai intim şi mai puțin frec- 
ventat, ci și de cheltuielile prea mari de investiții și de întreţi- 
nerea motelurilor. Motelurile cele mai răspindite au cel mult 
30—40 de camere, 2 sau 3 săli de restaurante de diferite tipuri 
(bufet expres, restaurant comun și de lux) și un magazin pentru 
produse alimentare. În ultima vreme a apărut ca indispensabilă şi 
existența unui mic atelier de reparaţii şi întreţinere care efectuează 
revizii în special în timpul nopții, fără ca automobiliștii să piardă 
din timpul prevăzut pentru vizită sau călătorie. 


La noi în țară, o serie de unităţi de alimentaţie publică și hote- 
luri, amplasate în poziţii favorabile din apropierea drumurilor 
naţionale, au fost reprofilate pentru a îndeplini funcţia de mote- 
luri. S-au elaborat proiecte tip de asemenea construcții și este 
prevăzută executarea în următorii cîțiva ani a cîtorva zeci de 
moteluri pe principalele drumuri cu trafic mai intens. 


AS 


CONVORBIRI 
CU 
CITITORII 


Tov. HERCIU CONSTANTIN, Bacău 


Lămuririle solicitate în legătură cu elec- 
tromotorul pe care doriţi să-l construiți vi 
le-am trimis prin poștă. Credem că aţi 
primit scrisoarea noastră. În ceea ce pri- 
vește problema 


ZBORULUI PRIN FORȚA MUȘCHILOR, 


„despre care, după cum ne-am putut da 
seama din scrisoarea pe care ne-ați tri- 
mis-o, aveţi unele cunoștințe, interesează și 
pe alţi cititori ai revistei noastre. Şi lor, și 
dumneavoastră vă răspundem publicind 
materialul de față. 

Nu vom încerca, în rîndurile de față, să 
facem o trecere în revistă a interesantelor 
încercări de a zbura ale omului, care au avut 
loc de-a lungul secolelor. Înainte de a intra 
în fondul problemei ne vom referi numai la 
unele observaţii efectuate asupra zborului 
păsărilor. Din analiza zborului la păsări 
rezultă unele concluzii interesante pentru 
problema posibilității zborului omului nu- 
mai prin forța mușchilor. Mai întîi s-a con- 
statat că păsările mici dezvoltă în timpul 
zborului o cantitate de energie mai mare, 
raportată la fiecare gram al greutăţii cor- 
pului, decit cele mari. Deci, cu cit greutatea 
păsărilor crește, trebuie să crească și mai 
mult suprafața portantă a aripilor. Ca un al 
doilea aspect menţionăm că numai «aripile» 
nu sînt suficiente pentru a se putea zbura. 
Pentru ca omul să poată zbura, de exemplu, 
mai trebuie dezvoltată o putere variind între 
0,35 şi 0,7 CP, avind totodată și o continui- 
tate a efortului. După părerea prof. dr. D. 
Wilkie, de la University College (Londra), 
problema-cheie în zborul omului cu forța 
mușchilor proprii o constituie inima și plă- 
miînii: energia organismului uman se obţine 
pe baza oxidărilor şi chiar atletii cei mai bine 
antrenați nu pot inhala mai mult de 5 litri 
de oxigen pe minut. Acest lucru limitează 
«randamentul puterii motorului uman» la 
0,45—0,5 CP, adică la 0,006 CP/kgf, ceea ce 
arată că, în principiu, «motorul-uman» are 
posibilități la limita de a se ridica în aer. 
Un alt aspect, care trebuie luat în conside- 
rare, este stabilirea celui mai convenabil 
mod de mișcare pentru producerea energiei 
necesare asigurării zborului; menționăm 
pedalarea, mișcarea concomitentă a brațe- 
lor şi picioarelor etc. În ciuda dificultăților, 
zborul prin forța mușchilor omului, deosebit 


X 


de interesant atit pentru știință, cit şi ca 
sport, are partizani entuziaşti în unele ţări. 
In Anglia, de exemplu, au fost realizate apa- 
rate antrenate de forța mușchilor omenești. 
Astfel, avionul Puffin a zburat aproximativ 
un kilometru, cu o viteză de cca. 25 km/oră, 
fiind antrenat de forța unui pilot care a dez- 
voltat cam 0,4 CP! În Franţa a fost iniţiat 
sportul «oamenilor zburători»: paraşutişti 
echipați cu costume speciale fac evoluții 
acrobatice interesante după ce au părăsit 
avionul, fără a deschide parașuta. În acest 
caz, de membre sînt fixate, ca niște aripi, 
un fel de planuri, a căror manevrare cores- 
punzătoare permite evoluţia în aer la viteze 
de peste 200 km/oră! lar în octombrie 1964, 
francezul B. Daniv a zburat peste Canalul 
Miînecii agăţat de un zmeu şi remorcat de 
o barcă cu motor! 


* 


Tov. BERLIBA L., Lugoj 


Ținiînd seama de interesul pe care-l pre- 
zintă problema ridicată de dv., publicăm în 
cadrul rubricii de față răspunsul la întreba- 
rea pe care ați formulat-o. 

Problema igrasiei în construcții a mai for- 
mat, de altfel, obiectul a numeroase scrisori 
sosite pe adresa redacţiei noastre, fapt 
care ne-a determinat să publicăm unele 
materiale pe aceastătemă. Menţionăm astfel 
numărul 7 al revistei noastre din anul 1960 
și numărul 6 din anul 1964. Revenim însă 
asupra acestui subiect, comunicîindu-vă 
următoarele: 

Cea mai răspîndită cauză de umezire a 
pereților este construcția defectuoasă a 
izolaţiei hidrofuge peste fundaţii sau rupe- 
rea ei ulterioară în cursul exploatării clădirii. 
Izolarea peste fundaţii se realizează prin 
straturi succesive de carton asfaltat sau 
piînză, lipite și apoi acoperite cu mastic 
bituminos (amestec de bitum și material 
de umplutură format din cenușă de termo- 
centrală sau filer calcar). 

Se va avea grijă ca fişiile de carton sau 
pinză să se petreacă cu 10 cm şi să se 
decaleze porțiunile de îmbinare. 

Foarte importantă este amplasarea co- 
rectă a stratului de izolare hidrofugă peste 
fundaţie. Aceasta trebuie să se găsească 
în cazul clădirilor fără subsol la cca.30 cm 
peste nivelul solului exterior și, în orice 
caz, peste umplutura din zona de sub par- 
doseala parterului. 

Repararea izolaţiilor hidrofuge defecte la 
pereții de cărămidă este relativ dificilă. În 
dreptul hidroizolaţiei defecte se sparg în 
pereți goluri cu lungimi de 50—70 cm, în 
care se așază un nou strat hidroizolant 
format din foi de carton asfaltat lipite cu 
bitum. 

Deseori grosimea redusă a pereţilor poa- 
te fi o cauză a apariţiei de pete, ca urmare 
a condensării vaporilor de apă din camere 
pe suprafaţa rece a pereţilor. Se amintește 
că din condiţiile de izolare împotriva frigu- 
lui se recomandă ca pereții de cărămidă să 
se tencuiască pe ambele fețe, ceea ce re- 
duce mult trecerea aerului prin perete. 

În general, credem că deteriorarea ten- 
cuielii la clădirile din Lugoj s-ar datora, 
după cum arătați și dv., igrasiei, respectiv 
umezelii pereților și înghețării apei cuprinse 
în aceștia în timpul iernii, şi nu «silitrei» 
despre care vorbiţi în scrisoarea dv. 

Tov. IONESCU TUDOR, Cluj 


Ne întrebaţi dacă există și cum se mani- 
festă somnambulismul. 

«Somnambulul», adică acela care merge 
dormind, era cîndva privit ca o ființă înzestra- 
tă cu virtuți magice misterioase, condusă 
de spirite nevăzute și alte multe superstiții 
și exagerări necontrolate. 


Aceasta pentru că cel ce suferea de 
«somnambulism», după ce adormea adinc, 
era văzut după un anumit timp dîndu-se jos 
din pat, mergind, deschizind uși sau dula- 
puri şi apoi întorcîndu-se înapoi în pat, 
fiind în tot acest timp în stare de somn 
adînc și nemaiamintindu-și nimic a doua zi 
dimineața la trezire. 

Somnambulii au fost și sint foarte rari. 
Ei erau denumiți şi «lunatici», pentru că 
superstițioşii atribuiau Lunii pline virtuți 
magice, printre care şi aceea de a exercita 
o atracție misterioasă asupra somnambu- 
lilor, ceea ce i-ar face pe aceștia să se 
urce pe acoperișurile caselor pentru a-i 
căuta lumina. 

Astăzi știm că «somnambulismul» este 
simptomul unei stări bolnăvicioase a sis- 
temului nervos și este aproape întru totul 
asemănător unei stări de hipnoză, ceea ce 
a făcut de altfel pe unii medici francezi să 
«boteze» hipnoza «somnambulism provo- 
cat» (Dr. Beaunnis). 

Simptomul de somnambulism afectează 
uneori pe suferinzii de «nevroză pitiatică» 
sau «nevroză isterică» (isteria) și în gene- 
ral pe cei care au un sistem nervos slab. 

Aşa cum au demonstrat neurofiziologii, 
printre care savantul rus l.P. Pavlov, feno- 
menul este datorat unei dereglări a functio- 
nării legăturilor dintre scoarța cerebrală și 
centrii subcorticali. În anumite ocazii, inhi- 
biția totală a scoarței cerebrale din timpul 
somnului se reduce ușor, ceea ce ar face 
să apară anumite mici zone de dezinhibiţie 
parțială, de «puncte de veghe», pe aria 
corticală. 

Unul din simptomele tulburărilor psihice 
din nevroza pitiatică este și apariția unor 
aşa-numite «stări crepusculare», accese de 
confuzie mintală care uneori îmbracă for- 
ma somnambulismului. Așa cum am mai 
spus, bolnavii se scoală noaptea din pat, 
au uneori halucinaţii (vedenii) terifiante 
(de groază), alteori merg liniștiți prin came- 
ră, ies din ea, intră în alte încăperi, în pod 
etc. În anumite forme uşoare, atunci cind 
nu este vorba de vreo intoxicație (alcool, 
somnifere etc.), unii bolnavi vorbesc în 
somn şi pot chiar răspunde la unele între- 
bări, fără a se trezi şi fără a-şi mai reaminti 
la deşteptare. Ca vîrstă, nevroza pitiatică 
afectează mai ales persoanele tinere și are o 
uşoară predilecție pentru sexul feminin. 

Adesea accesele de somnambulism trec 
de la sine. În caz contrar se poate aplica 
o psihoterapie prin sugestie și hipnoză. 
Somnambulismul nu trebuie confundat cu 
accesele de automatism psihomotor, care 
apar de obicei în stare de trezire şi care sînt 
datorate unei afectări a lobului temporal al 
creierului (epilepsia temporală). 


Tov. ANGHELACHE C. CONSTAN- 
TIN, Scoala profesională Plopeni, ra- 
ionul Teleajen. 


Interesul permanent pe care-l manifestați 
revistei noastre ne bucură, el dovedind c 
prin tematica abordată reușim să venim 
în întimpinarea preocupărilor unei mase 
largi de cititori. Așa cum am făcut și pînă 
acum, vom continua să publicăm articole 
care să dezbată diferite probleme de meca- 
nică. În cazul propunerii dv. referitoare la 
motorul cu ardere internă credem că publi- 
carea în revistă a datelor lui constructive 
nu v-ar ajuta cu nimic. Astfel de motoare 
cu ardere internă, cum sînt cele de moto- 
cicletă, nu pot fi realizate cu mijloacele unui 
amator, deoarece compilers și precizia 
mare pe care le prezintă nu pot fi satisfăcute 
în condițiile atelierului de amator. 

De altfel, motoare cu ardere internă cum 
sînt cele pentru motoreta Carpaţi sau pentru 
aeromodele și modele auto se găsesc în 
comerț. Cumpăriîndu-vi-l, sîntem de acord 
cu dv., plăcerea nu va fi aceeași ca în cazul 
cînd l-aţi construi singur. Funcționarea lui 
este însă garantată şi sînteți scutit de 
dezamăgirile pe care le-aţi avea în cazul că 
aţi aula să realizaţi singur un astfel de 
motor. 


e o 


Între roboți: 
- O nouă anecdotă. 
(«JUNII TEHNIK») 


Rezervat pentru... fizicieni. 

Fără cuvinte. 


(«MLODY TECHNIK») 


(«MLODY TECHNIK») 

Fārå cuvinte. 
(«JUNII TEHNIK») 


Fără cuvinte. 
(«JUNII TEHNIC») 


Fără cuvinte. 
(«MLODY TECHNIK») 


Tehnica explorării și valorificării bo- 
găţiilor ascunse în imensul seif al 
abisurilor marine se află în plină dez- 
voltare. Alături de suhmersibilele de 
observaţie vizuală, prin intermediul că- 
rora omul a cunoscut iu mea fantastică 
a căpitanului Nemo, apar mașini în- 
zestrate cu manipulatoare și mijloace 
= pere în exploatarea bogățiilor 
din rocile suboceanice. Protejaţi de 
platoșa groasă de oțel a bentoscafului 
(figurat în mijlocul copertei), tehnicienii 
adincurilor operează la adinci mi de pînă 
la 6000 m. Robotul pe șenile (jos) 
culege, cu o mină enormă,materii prime 
din locuri inaccesibile (citiți la pag. 9). 

În acest an cea de-a XIX-a aniversare a 
Republicii este întîimpinată cu un continuu și 
entuziast avînt în muncă al întregului popor, 
care, sub conducerea Partidului Comunist 
Român, transpune în viață Directivele Con- 
gresului al IX-lea. Oamenii muncii raportea- 
ză cu această ocazie îndeplinirea cu succes 
a primului an al cincinalului, acest măreț 
program de continuare pe o treaptă supe- 
rioară a procesului de desăvirșire a construc- 
ției socialiste în toate domeniile de activi- 
tate, economică, științifică și culturală. 

Victoriile obținute de-a lungul celor aproa- 
pe două decenii care au trecut de la procla- 

marea Republicii constituie consecința fi- 
rească a muncii creatoare și plină de patrio- 
'tism a întregului popor. În momentul de față 
România socialistă prezintă un înfloritor ta- 
biou, tabloul unei țări moderne în plin avînt, 
al unei țări cu o economie dezvoltată multi- 
lateral, în cadrul căreia industria urcă con- 
secvent pe magistrala progresului tehnic, 
iar agricultura socialistă pune tot mai larg 
în valoare marile ei rezerve. 

Acest tablou, în anii planului de dezvoltare 
economică pe perioada 1966—1970, va deveni 
și mai măreț, iar înfăptuirea lui este indiso- 
lubil legată de progresul științei, de intensifi- 
carea cercetărilor fundamentale și aplicative 
în toate ramurile. Ştiinţa, care stă la baza 
construcției socialismului, își va aduce con- 
tribuția activă la întărirea continuă a forței 
economice a patriei, la dezvoltarea întregii 
societăți. 

Sintem contemporanii unei ample revoluții tehnice-științi- 
fice, ai celei mai mari revoluții din istoria științei și tehnicii. 
Ea modifică profund și în mod radical condițiile producției 
materiale, amplifică în folosul omului posibilitățile de valorifi- 
care a imenselor bogății materiale de care dispune Terra. La 
ora actuală, tabloul realizărilor în ştiintă este impresionant dacă 
ne gindim numai la uriaşii pași făcuți de om în microcosmos 
și dincolo de barierele gravitaţiei, în Cosmos. Fizica, matemati- 
ca, cibernetica, automatica, chimia modernă, biologia, într-o 
«coaliție» uriașă a secolului al XX-lea, au deschis largi perspec- 
tive de sporire a tezaurului material al lumii, de creștere impe- 
tuoasă a forțelor de producție ale societății moderne. 

Această direcție majoră de dezvoltare a științei și tehnicii 
este permanent prezentă în centrul politicii creatoare a parti- 
dului, de construire a societăţii noi, socialiste. «Pornind de la 
marile obiective de viitor — arată tovarășul Nicolae Ceaușescu 
în expunerea cu privire la îmbunătățirea organizării și îndru- 
mării activității de cercetare științifică —, congresul partidului 
nostru a trasat sarcina intensificării activității de cercetare 
științifică și folosire pe scară tot mai largă a rezultatelor ei în 
producția materială, în tehnică și economie...» 

În acest sens, au fost luate măsuri în vederea asigurării, la 
nivelul cerințelor actuale ale noii etape, a bazei tehnice-mate- 
riale a cercetărilor ştiinţifice. Astfel, dacă în 1961—1965 s-au 
cheltuit din bugetul statului 5,5 miliarde de lei, în perioada 
1966—1970 se prevede o creștere de 44,8 la sută a fondurilor 
destinate cercetărilor ştiinţifice față de cei cinci ani precedenti. 
Dispunem, în prezent, în întreaga țară, de 267 de unități de 
cercetare științifică, dintre care 56 de institute ale Academiei, 

163 unități de cercetare departamentală și 48 de laboratoare 
uzinale mari. La acestea se mai adaugă și 820 de catedre din 
învățămîntul superior, în cadrul cărora lucrează peste 13 000 - 
de cadre didactice cu pregătire științifică superioară. 

În rețeaua de cercetare ştiinţifică lucrează aproape 23 000 
de cadre, care, după datele statistice ale Academiei și ministe- 
relor, au abordat, de-a lungul ultimilor cinci ani, peste 60 000 
de teme, obținîndu-se succese importante în cele mai diverse 
domenii ştiinţifice, cum ar fi matematica, fizica, chimia, geo- 
logia, biologia și științele tehnice. 

Realizările ştiinţifice de pînă acum dovedesc că în opera de 
construire a societății noi, în opera de desăvirșire a construc- 
tiei socialismului oamenii de știință pot să aducă o contribuție 
mereu crescîndă la introducerea tehnicii moderne în peri- 
metrul întregii economii naţionale, la extinderea continuă a 
proceselor de mecanizare și de automatizare, la dezvoltarea 
electronicii, la ridicarea continuă a calității produselor la 
nivelul celor similare fabricate în străinătate. 

Acest fenomen firesc de creştere a rolului științei în rezol- 
varea marilor sarcini economice ale cincinalului a cerut, im- 
plicit, măsuri neiîntirziate de îmbunătățire a organizării și în- 
drumării cercetării științifice, în scopul mobilizării întregului 
potențial științific spre obiectivele principale, spre o imbinare 
și mai armonioasă a cercetării fundamentale cu cea aplicativă. 
Pe această linie, transpunindu-se în fapt indicaţiile Congresului 
al IX-lea al partidului, a fost creat Consiliul Naţional al Cerce- 
tării Ştiinţifice. În acest înalt for al ştiinţei se realizează o îm- 
binare fructuoasă a competenţei şi experienței acumulate de 
cadrele științifice cu un vechi stagiu în munca de cercetare, cu 

Fibrele monocristaline se dovedesc a fi 
unul din materialele viitorului ultrarezisten- 
te. De pe acum ele și-au găsit utilizări în 
construcția rachetelor (citiți articolul «De 
zece ori mai rezistente decit otelul- 
MONOCRISTALELE“, de Ja pag. 38). 


cutezanţa și pasiunea celor din generațiile mai tinere. 

Un prim rezultat în îndeplinirea sarcinilor de mare răspun- 
dere care-i revin Consiliului este întocmirea programului unitar 
de cercetare științifică pe anii 1966—1970, parte integrantă a 
planului de stat de dezvoltare a economiei naționale pe perioada 
1966—1970. Întocmirea planului de cercetare ştiinţifică este 
opera colectivă a celor mai buni oameni de știință și specialişti 
din țara noastră. În fundamentarea lui s-au avut în vedere, 
printre altele, rezultatele imediate și de perspectivă ale cerce- 
tării. Aceste rezultate au fost judecate în funcție de contribuția 
lor la valorificarea, pe o treaptă superioară, a resurselor natu- 
rale ale țării, la elaborarea de tehnologii şi de produse noi, care 
aduc un aport substanțial la dezvoltarea diferitelor ramuri ale 
economiei. 

Întărirea poziției competitive a produselor economiei româ- 
nești pe piața externă, lărgirea bazei de materii prime, extin- 
derea domeniilor de utilizare a produselor, care pot să înlocu- 
iască eficient unele materii prime și materiale de import, sînt 
alți factori care stau la baza planului unitar de cercetare. 

În alcătuirea acestui vast program științific s-au aflat deci, 
în prim plan, obiectivele fundamentale care stau în centrul 
politicii partidului și guvernului, în speţă industrializarea țării, 
dezvoltarea cu precădere a industriei grele și, în special, a 
construcției de mașini, dezvoltarea intensivă şi multilaterală 
a agriculturii, ridicarea continuă a eficienței economiei natio- 
nale, pe baza progresului tehnic, a promovării în producţie a 
celor mai noi cuceriri ale ştiinţei. De aici și faptul că aproape 
2/3 din problemele și temele incluse în planul unitar de cerce- 
tare ştiinţifică și aproape 70 la sută dintre cele înglobate în 
planul de stat se referă direct la domeniile vaste și complexe 
ale științelor tehnice, ale căror rezultate vor fi, într-o măsură 
foarte mare, valorificate pe scara producției materiale. 

Continuînd activitatea desfășurată pînă acum de oamenii 
noștri de știință, în anii care urmează vor sta în atenția celor 
267 de unități de cercetare o gamă variată de teme. 

O atenție deosebită este acordată cercetărilor geologice, 
care trebuie să contribuie la lărgirea continuă a materiilor 
prime și energetice. Pentru aceasta, se va intensifica munca 
de întocmire a hărţii geologice a ţării și a hărţii genetice a sub- 
stanțelor minerale utile. În vederea dezvoltării producției de 
metale neferoase, se vor executa lucrări geologice pentru 
cunoașterea și creșterea rezervelor de minereuri cuprifere, 
polimetalice și bauxită în actualele bazine miniere şi în peri- 
metre noi. La minereurile de fier, lucrările geologice vor fi 
îndreptate spre creșterea rezervelor industriale. 


Aspect din laboratorul 
de structură al Institutu- 
lui de cercetări și pro- 
iectări electrotehnice. 


În domeniul energeticii se dezvoltă o serie de studii în ve- 
derea stabilirii metodologiei și criteriilor de optimizare a struc- 
turii sistemului electroenergetic național (puteri instalate în 
centrale, rețele de interconexiune, transport și distribuţie etc.). 
Extracția minieră va fi și ea legată de cercetarea științifică pe 
mai multe canale. În acest sector se fac lucrări în vederea 
susținerii abatajelor cu front lung de exploatare, adoptării 
unor importante complexe mecanizate pentru tăierea şi trans- 
portul cărbunelui în abataje. În domeniul extracției de țiței şi 
gaze se continuă cercetările cu privire la mecanismul de dis- 
locuire a țițeiului de către fluide cu viscozitate mărită din roci 
uniforme și neuniforme, în vederea dezvoltării de noi metode 
de exploatare, cum ar fi realizarea forajului la mare adincime 
şi recuperarea țițeiului din zăcămintele vechi. 

Pentru marile cetăți ale oțelului, de la Hunedoara, Reșița și 
Galaţi, adică pentru metalurgie, cercetarea va înainta pe un 
front larg. avîndu-se în vedere producerea în țară a oțelurilor 
fine și aliate, a aliajelor neferoase cu caracteristici superioare. 
În siderurgie, accentul cercetării se concretizează în elucidarea 
unor probleme privind geneza și morfologia incluziunilor ne- 
metalice, mărirea purității oțelurilor, cercetarea structurii și 
proprietăților fizice, chimice și mecanice ale metalelor și ali- 
ajelor. 

Construcția de mașini, acest centru al dezvoltării întregii 
economii, va fi și ea un teren prielnic pentru știință. Aici se 
vor efectua cercetări care să conducă la realizarea unor pu- 
ternice agregate și utilaje de mare complexitate, a unor mașini- 
unelte automate, la elaborarea de noi tehnologii de turnare și 
de formare plastică a metalelor, precum și a unor procedee 
noi de prelucrare a metalelor. Se va avea în vedere și realizarea 
de noi organe de mașini din pulberi sinterizate și materiale 
plastice. 

În cercetarea din domeniul electrotehnic, al electronicii, al 
automaticii, care deține un rol de prim ordin în promovarea pro- 
gresului tehnic în cadrul planului cincinal, sînt incluse noi 
metode de studiere a circuitelor electrice și a cimpului electro- 
magnetic. Se va efectua, de asemenea, studiul fenomenelor care 
se petrec în mașini electrice, în transformatoare și aparate 
electrice şi se vor elabora metode de calcul pentru sisteme 
automate adaptive. Dar cele mai multe dintre teme au, în cen- 
trul lor, elaborarea și asimilarea de aparate electronice de mă- 
surare și de control în industrie, de noi elemente de automa- 
tizare, de serii noi de tranzistoare, instalații și sisteme de auto- 
matică și telemecanică. 

Spectaculosul și complexul domeniu al chimiei cuprinde, 


printre altele, probleme de cinetică și termodinamică chimică, 
de extragere și de separare a metalelor rare şi obținere a pro- 
duselor de înaltă puritate, cuprinde probleme de coroziune, 
precum şi problemele privind optimizarea proceselor funda- 
mentale din industria chimică. În ceea ce priveşte tehnologia 
chimică anorganică, aria cercetărilor se extinde în perimetrul 
problemelor axate mai ales pe valorificarea la nivel superior 
a bogatelor resurse de materii prime, pe ridicarea calității 
produselor și pe diversificarea producției de îngrășăminte 
chimice. Celălalt domeniu, cel al chimiei organice, va fi și el 
susținut continuu de aportul oamenilor de știință. Se vor re- 
zolva astfel probleme referitoare la elaborarea unor tehnologii 
noi, care să constituie fundamentul, baza proiectării unora 
dintre uzinele prevăzute a fi construite în anii viitori. Printre 
tehnologiile care ver fi puse la punct se numără cele care 
privesc valorificarea optimă a minereurilor de pirită de la Leșu! 
Ursului, tehnologia țițeiului, care cuprinde probleme ce urmă- 
resc realizarea unor noi lubrifianți și combustibili cu calități 
superioare etc. 

O tematică vastă de cercetare s-a întocmit și în domeniul 
construcțiilor atit industriale cît și civile. Se vor dezvolta, 
astfel, teoria şi calculul construcțiilor, se vor perfecționa sis- 
temele de fundare și se vor realiza studii în vederea obținerii 
de sisteme de finisare şi izolare cu totul noi, de perfecționare 
a sistemelor şi materialelor de instalaţii, de mecanizare a 
lucrărilor de construcții-montaj. În plus, trebuie subliniat faptul 
că prin realizarea unor cercetări aplicative sistematice, în do- 
menii din ce în ce mai solicitate, cum ar fi cel al materialelor 
de construcții, se vor realiza cimenturi speciale, produse 
ceramice şi de sticlă produse pe bază de lianți, materiale izo- 
latoare etc. În domeniul tehnologiei lemnului, cercetarea se 
referă la valorificarea superioară a bogăției lemnoase, la me- 
canizarea complexă a lucrărilor de exploatare, la produse noi 
semifinite și finite. 

Şi în domeniul transporturilor există o problematică inte- 
resantă și eficace. Se au în vedere repartizarea optimă a trans- 
porturilor pe mijloace de transport, mărirea circulației, meca- 
nizarea complexă în operaţiile de încărcare-descărcare, intro- 
ducerea calculatoarelor electronice în optimizarea proceselor 
de transport. 

Programul unitar al cercetării ştiinţifice pe perioada 1966— 
1970 trasează şi matematicii sarcini şi responsabilități de cinste 
pe linia aportului său substanțial în dezvoltarea producției și 
creșterea productivității muncii. În programul de cercetare sînt 
cuprinse astfel, pe lingă problemele legate de cercetările 


tradiționale din țara noastră, și direcții noi ca teoria structurilor 
matematice, topologia algebrică și diferenţialelor, mecanica 
fluidelor compresibile, mecanica solidelor deformabile etc. 
Un important loc este rezervat cercetărilor de statistică mate- 
matică, programare matematică, analiză numerică, teoria alge- 
brică a mecanismelor automate, utilizării mașinilor moderne - 
de calcul. În ştiinţele fizice, programul de cercetare dă priori- 
tate problemelor din ramurile în care s-au obținut, în anii tre- 
cuţi, rezultate bune. Au fost incluse probleme de fizica plasmei, 
semiconductori, fizica corpului solid, straturi subţiri, spectro- 
scopie moleculară, atomică și nucleară, teoria reacțiilor nu- 
cleare şi a particulelor elementare, tehnica reactorilor nucleari 
și a acceleratorilor de particule, generatorii cuantici, aplicațiile 
izotopilor radioactivi etc. 


Cercetarea în ramurile agriculturii și silviculturii a fost orien- 
tată spre obținerea unor noi hibrizi de plante agricole și horti- 
viticole de productivitate mărită, spre combaterea bolilor și 
dăunătorilor plantelor, spre perfecționarea și extinderea pro- 
ceselor de chimizare. Nu vor fi uitate nici cercetările privind 
extinderea mecanizării în agricultură, stabilirea agrotehnicii 
culturilor de cîmp şi hortiviticole irigate. Sectorul zootehnic va 
beneficia de cercetări privind ameliorarea raselor de animale, 
îmbunătățirea metodelor de creștere a animalelor în complexe 
de tip industrial. După cum reiese din exemplificările făcute 
mai sus, planul unitar de cercetare științifică constituie un im- 
portant instrument care orientează activitatea de cercetare 
științifică ca parte integrantă a dezvoltării planificate a econo- 
miei noastre naţionale. În felul acesta, el constituie o aplicare 
creatoare în domeniul cercetării științifice a indicaţiilor Con- 
gresului al IX-lea al P.C.R. referitoare la îmbunătățirea con- 
ducerii economiei, constituie o aplicare creatoare a politicii 
partidului privind îndeplinirea mărețelor sarcini economice ale 
desăvirşirii construcției socialismului, pe baza celor mai noi 
și importante cuceriri ale științei și tehnicii. 


Realizarea, traducerea în viață a mărețului program de dez- 
voltare a României socialiste pe perioada 1966—1970 ridică deci 
în fața oamenilor de știință sarcini și responsabilități din ce în 
ce mai mari. Prin înfăptuirea programului unitar al cercetării 
științifice, puternicul detaşament al oamenilor de știință din 
țara noastră își aduce contribuția la dezvoltarea științei și 
tehnicii, la legarea tot mai strînsă a ştiinţei de producţie. Va 
contribui astfel împreună cu întregul nostru popor muncitor, 
condus de partid, la înflorirea continuă a patriei noastre socia- 
liste, Republica Socialistă România. 


Combinatul _petrochi- 
mic Ploiești: În labora- 
torul de reologie se exe- 
cută o operație de plasti- 
fiere a polietilenei. 

AVUȚII NECUNOSCUTE 


Pînă acum citva timp, petroliştii urmăreau să scape de gazele 
obținute la prelucrarea țițeiului. Ele se ardeau fără pic de milă. 
Dar în timp ce flăcările neastîmpărate se înălțau deasupra rafi- 
năriilor, chimiștii elaborau metode de transformare a gazelor în 
materiale foarte necesare și utile omului. 

Astfel s-a născut acum circa trei decenii petrochimia și a cucerit 
imediat lumea chimiştilor prin posibilitățile sale uriașe. În anii 
care s-au scurs au fost depășite cele mai optimiste previziuni. 
n prezent, prin prelucrarea hidrocarburilor petroliere, se produc 
peste 3 000 de produse chimice, iar sortimentul lor se lărgește 
în fiecare an cu cîteva sute de produse noi. Volumul producției 
petrochimice se exprimă prin zeci de milioane de tone. Urmărind 
ritmul de dezvoltare al petrochimiei, se poate afirma că foarte 
curînd jumătate din producția chimică se va baza pe produse 
petroliere. La noi în ţară, unde preocuparea continuă a partidului 
este grija pentru om, pentru îmbunătățirea condiţiilor lui de 
viață, a luat ființă și se dezvoltă o puternică industrie petrochimică. 

Combinatul petrochimic Ploiești face parte din cele mai moderne 
complexe petrochimice din lume. Intrarea în funcţiune a uzinelor 
sale, împreună cu cele existente, situează Republica Socialistă 
România între ţările cu industrie chimică dezvoltată. Instalaţiile 
de mare capacitate ale Rafinăriei Brazi, vecine, construită, de ase- 
menea, conform celei mai perfecționate tehnici, îi furnizează 
materiile prime: propanul, benzenul, orto şi paraxilenul. 


O FAMILIE MARCANTĂ 


Propanul este capul unei familii puternice, bogate, cu numeroși 
descendenţi. El însuși face parte din tribul hidrocarburilor satu- 
rate, al parafinelor. Iniţial chimia era neputincioasă în fața orgo- 
liului acestor hidrocarburi. Ele refuzau cu încăpăținare orice 
reacţie, iar dacă ajungeau să reacționeze cu oxigenul ardeau 
complet. Preferau să dispară decit să fie înfrînte! Astăzi tempe- 
raturile înalte atinse în procesele moderne de piroliză au reuşit 
să aducă parafinele la realitate. 

Propanul adus de la Rafinăria Brazi se îmblinzește imediat în 
instalațiile puternice ale Combinatului petrochimic Ploieşti, ac- 
ceptă să scindeze cîte un atom de hidrogen, cîte un atom de carbon 
şi se transformă în etilenă și propilenă. Capacitatea instalaţiei de 
piroliză a Combinatului petrochimic Ploiești se oglindește în 


Progresul ştiinţei și tehnicii moderne con- 
stituie romantismul viu al zilelor noastre. 
Succesiunea lui ameţitoare captivează fan- 
tezia mai puternic decit cele mai emoţio- 
nante povestiri de altădată, dă avint ideilor 
creatoare şi îndrăzneţe. lar instalaţiile ar- 
gintii, elegante și orgolioase ale Rafinăriei 
Brazi și Combinatului petrochimic Ploiești, 
care cuprind un ţinut întreg, ne sugerează 
o imagine de basm. Aici a prins viață una din- 
tre impunătoarele creaţii ale chimiei din 
ţara noastră. 


Ing. VERONICA ALEMAN 


cifre semețe: 35 000 de tone pe an de etilenă, 20 000 de tone pe 
an de propilenă. Pe baza fiecăruia dintre aceste produse se pot 
întemeia industrii întregi, cu multe ramificații, posibilitățile lor 
de prelucrare sînt numeroase și variate. 


MOLECULELE URIAȘE ÎȘI OFERĂ SERVICIILE... 


Polietilena este un material plastic modern, obţinut din eti- 
lenă. Din aceste molecule mici, înșirate ca mărgelele, se obțin 
salbe de polimeri, molecule uriașe, care oferă serviciile lor pentru 
cele mai variate scopuri. 

Inițial petrochimia a ademenit prin perspectiva deschisă de ea 
privind înlocuirea materialelor scumpe cu materiale existente 
în natură în cantităţi nelimitate. Astăzi însă chimistul nu se mulțu- 
mește să imite substanţele naturale. El a observat că natura, creînd 
materiale atît de multe și variate, a uitat totuși să fabrice unele 
de care omul are nevoie. Pătrunzînd în tainele moleculelor de 
polimeri, chimistul a învățat să regleze structura lor, construind 
produse cu un schelet neîntilnit în natură. Polietilena are pro- 
prietăți atît de mult rîvnite, încît producția ei pe plan mondial 
se situează pe locul al doilea (după clorura de polivinil) și pon- 
derea sa crește continuu. 

Ca structură chimică, polietilena este o hidrocarbură saturată, 
o parafină. De aceea rezistă eroic la atacurile agresive ale acizilor, 
alcaliilor, uleiurilor și altor agenți chimici perfizi. Mai este rezis- 
tentă la tracțiune și rupere, flexibilă și cu proprietăți electrice 
superioare. Nu este permeabilă la gaze și vapori, nu se umflă la 
apă. De aici decurge marea varietate a utilizărilor sale sub formă 
de plăci de construcții, pelicule, conducte. 

Peliculele de polietilenă se folosesc în special în agricultură, 
industria alimentară și cea ușoară. Ele ușurează cultivarea legu- 
melor pe sol deschis, se aplică la construcția de silozuri, ambalarea 
cerealelor, conservarea preparatelor culinare etc. Prin combina- 
rea peliculelor de polietilenă cu celofan sau hîrtie se înlocuiesc 
sacii formaţi din mai multe straturi de hîrtie. Stabilitatea termică 
ridicată a polietilenei permite să se confecționeze flacoane pentru 
sterilizarea produselor. Recipiente de polietilenă de diferite 
sorturi servesc pentru transportul de produse chimice. Mari 
cantități de polietilenă se folosesc pentru conducte și cabluri, 
acoperiri izolante și anticorozive, în aer și apă de mare. 

Comportarea polietilenei în timpul utilizării în diferite domenii 
și indicii tehnici-economici ai producției sale depind de condiţiile 


în care are loc sinteza: presiunea înaltă, scăzută (cu catalizatori) 
sau medie. La Combinatul petrochimic Ploieşti se produce poli- 
etilenă de presiune înaltă — între 1500 şi 2000 atm. —, în 
instalații cu capacitate de 24 000 de tone pe an. 


ÎN LUMEA LARGĂ — FIECARE PE ALT DRUM 


Agățînd un atom de oxigen la molecula mică şi vioaie de etilenă, 
obținem oxidul de etilenă. Descendenții acesteia au cele mai 
neașteptate «trăsături de caracter», ceea ce le-a permis să-și 
aleagă cele mai variate «profesiuni». Dacă încercăm să privim 
dincolo de cifrele aride (10 000 tone de oxid de etilenă, din care 
3 000 de tone producţție-marfă, iar restul folosit pentru producția 
a 6 000 tone de monoetilenglicol, 2 000 tone de dietilenglicol, 
380 tone de trietilenglicol, 500 tone de modificator), vedem: 
detergenţi neionici — substanţe de spălare cu proprietăți su- 
perioare —, emulgatori pentru uleiuri, cosmetice, textile, blă- 
nărie; din glicoli se mai obţin agenţi antiger, folosiți pe timp de 
iarnă ca agent de răcire în radiatoarele de automobil, precum 
și adaosuri pentru reducerea brizanței explozivilor. lată și un 
circuit care se închide. Dietilenglicolul se întoarce la «strămoşi» 
— Rafinăria Brazi —, unde serveşte la extragerea din benzină 
reformată a aromatelor care se trimit ca materie primă la Com- 
binatul petrochimic Ploiești. 


PROGENITURILE PROPILENEI 
ȘI ALE RUDELOR COLATERALE 


Celălalt produs obţinut din instalaţiile de piroliză — propilena 
— se va folosi în primul rînd în uzina de glicerină (capacitatea 
de 10 000 de tone). 

Pînă acum, glicerina se obținea ca produs secundar din procesul 
de fabricare a săpunului. Viaţa modernă cere însă cantități de 
glicerină cu mult mai mari decît poate furniza o astfel de pro- 
ducţie. Pe lingă aceasta, lărgirea industriei produselor de spălare 
sintetice, pe care le preferăm în gospodăriile noastre, impune 
creșterea producției de glicerină petrochimică. 

Glicerina, datorită proprietăţilor sale deosebite, are multe 
utilizări în medicină și în industrie. Ea este și un produs important 
pentru numeroase sinteze. Dintre domeniile independente de 
folosire a glicerinei trebuie menţionată cea în industria alimentară, 
ca conservant, în industria farmaceutică, în tăbăcirea pieilor, 
într-o serie de procese textile, de prelucrare a hirtiei, în fotogra- 
fie, poligrafie, litografie etc. 

După cum am mai spus, prin conductele şerpuitoare așternute 
între Rafinăria Brazi și Combinatul petrochimic Ploieşti, pe lîngă 
propan, sosesc benzenul, orto şi paraxilenul. 

Din propilenă şi benzen se obțin fenolul și acetona, al căror 
principal consumator este însăși sinteza organică. 

Fenolul se folosește în producția de materiale plastice, a fibre- 
lor sintetice, a ierbicidelor, a coloranților, a explozivilor. În 
industria petrolieră se folosește pentru purificarea selectivă a 
uleiurilor şi prepararea aditivilor, pentru îmbunătățirea calităţii 
lor. În industria uşoară serveşte pentru producţia de tananți. 
În industria farmaceutică — pentru diferite preparate inter- 
mediare. 

Acetona este un solvent pentru lacuri şi vopsele, pentru pro- 
ducția de fibre artificiale; se folosește în diferite procese de 
extracţie, în deparafinarea lubrifianților. Serveşte ca produs 
intermediar la fabricarea de polimeri, detergenţi, preparate 
farmaceutice. 

Din ortoxilen se obține anhidrida ftalică, care, combinîndu-se 
cu butanol şi octanol (de la Combinatul chimic Craiova), va servi 


ca bază la producția de plastifianți. 

Paraxilenul se folosește pentru producţia de dimetil tereftalat, 
din care se obţine «teronul», fibra sintetică de tip tergal. Capa- 
citatea de 40 000 tone de dimetiltereftalat pe an va permite să se 
obţină cca. 35 000 000 metri de stofă, care echivalează producția 
de lînă a peste 5,5 milioane de oi, adică cca. 80% din șeptelul 
nostru de oi cu lînă fină şi semifină. 


CUM SE GUVERNEAZĂ CETATEA DE ARGINT 


Nu este ușor să guvernezi cetatea de argint. Pentru realizarea 
proceselor chimice, din care rezultă atitea produse prețioase, 
trebuie învinse dificultăți tehnologice uriaşe. 

De exemplu, prin instalațiile care prelucrează gazele în flux 
continuu trec pe oră aproximativ 15 tone de materiale! În insta- 
lația de piroliză, la temperatura de 750—800°C, din propan rezultă 
propilenă și etilenă în amestec cu alte gaze: bioxid de carbon, 
oxid de carbon și hidrogen. Prezenţa acestor gaze ar deranja 
însă prelucrarea în continuare a etilenei și a propilenei. Etilena 
acceptă să se transforme în polietilenă numai cînd ajunge la puri- 
tatea de cel puțin 99,999% ! De aceea, gazele care părăsesc insta- 
laţia de piroliză se lichefiază treptat la minus 80°C, iar apoi se 
separă într-o serie de coloane de distilare, lucrînd, de asemenea, 
la temperaturi coborite. Frigul este însă un produs scump, care 
trebuie utilizat cu multă economie. Instalaţiile perfecţionate de 
la Combinatul petrochimic Ploieşti permit să se recupereze o 
mare parte de frig — dar cit este de complexă dirijarea acestor 
instalaţii! 

Manipularea unor cantități atît de mari de materiale, rapidi- 
tatea și precizia la desfășurarea proceselor tehnologice pentru a 
obţine produse de înaltă puritate depășesc posibilitățile condu- 
cerii manuale ale instalaţiilor. Omul nu mai poate urmări singur 
maşinile și procesele create tot de el. 

Pe de altă parte, trebuie asigurată o funcționare armonioasă, 
coordonată a instalaţiilor care din motive de securitate sînt dis- 
tanţate între ele. 

Tehnica înaintată a soluționat dificultățile prin automatizarea 
funcționării instalațiilor. Deși instalațiile sînt răspîndite pe o 
suprafață relativ mare, toatesituațiilesînt comunicate și înregistrate 
continuu, automat pe un tablou central de comandă la «creierul» 
uzinei. Observațiile nu trebuie făcute continuu, deoarece orice 
dereglare a parametrilor de fabricație este semnalată fie prin 
aprinderea unui bec roșu, fie prin sirenă. Singura sarcină a opera- 
torului este să comunice telefonic echipei de intervenţii locul 
unde s-a produs deranjamentul. 

Sensul automatizării este asigurarea eficienței tehnice și eco- 
nomice maxime la conducerea proceselor tehnologice, a celei 
mai înalte productivităţi, a celui mai înalt randament, a calităţii 
superioare la toate produsele Combinatului petrochimic Ploieşti, 
care înlocuiesc lina naturală, grăsimile vegetale şi animale, pielea, 
blănurile, lemnul, hirtia, metalul, înfăptuind astfel un strălucit 
triumf al chimiei. 


Tabloul central de comandă unde sosesc 
informații din toate instalaţiile uzinei şi de 
unde se dirijează întreg procesul tehnologic. 
Apariția oricărei dereglări a parametrilor de 
fabricație este semnalată fie prin aprinderea 
unui bec roșu, vie prin sirenă. 


PERSISTENȚA 
POPULAȚIEI 


DACE 


SUB STĂPÎNIREA ROMANĂ 


DOVEZI FILOLOGICE, 
TOPONIMICE, 
MILITARE ȘI ECONOMICE 


Romanitatea poporului nostru nu a fost 
niciodată și de către nimeni contestată, 
întrucît structura latină a limbii române 
atit în ce priveşte lexicul, cit și în ce pri- 
veşte gramatica, precum și numele de «ro- 
mân» pe care poporul şi l-a atribuit dintot- 
deauna puneau în afara oricărui fel de în- 
doială originea romană a noastră. S-au purtat 
însă discuții lipsite de obiectivitate științi- 
fică şi umbrite de tendinţe politice-șovine 
asupra autohtonității românilor pe terito- 
riile în care trăiesc ei astăzi, adică asupra 
continuității permanente de viață a stră- 
moşilor noștri pe aceste meleaguri. Concep- 
ţia absurdă, după care întreaga populaţie a 
Daciei romane ar fi fost evacuată peste 
Dunăre în anul 271 e.n., cînd împăratul 
Aurelian a ordonat retragerea armatelor şi 
administrației romane, a fost elaborată de 
unii istorici din fosta Austro-Ungarie, stă- 
pîna feudală a Transilvaniei pînă în 1918; 
pentru prima dată ea a fost formulată în 
ajunul izbucnirii marii răscoale a iobagilor 
ardeleni, sub conducerea lui Horea, împo- 
triva asupritorilor feudali — şi avea ca 
scop dezbinarea românilor de unguri, ur- 
mărind să-i determine pe cei din urmă să nu 
se asocieze mișcărilor revoluționare ale 
celor dintii; afirmînd că românii s-ar fi 
format undeva în Peninsula Balcanică după 
retragerea aureliană — și că s-ar fi întors în 
Carpaţi abia după venirea ungurilor în 
Europa, substratul reacționar politic al aces- 
tei teorii, mereu îmbogățită cu tot felul de 
argumente fanteziste şi cunoscută mai tir- 
ziu sub numele de «teoria lui Roesler», 
apare foarte limpede: ațiţarea unor pături 
ale populației maghiare împotriva românilor. 

Chiar de la început însă, teoria roesleri- 
ană, numită şi imigraţionistă, în sensul că 
românii ar fi imigrat din sudul Dunării în 
nordul ei, prezenta un punct slab care ar fi 
putut s-o dărime. Căci, dacă împăratul 
roman a putut să ordone armatei și admi- 
nistrației retragerea din anul 271; dacă 
bogătașii, latifundiarii şi stăpinii de sclavi au 
urmat armatele, fără apărarea cărora nu 
s-ar fi putut menţine; dacă, adoptind o 
formulă cu totul neverosimilă, s-ar fi admis 
că şi coloniștii romani, veniți în Dacia cu 
aprobarea imperiului, ar fi dat ascultare 
unei porunci împărătești şi ar fi plecat 


ION PAȘA 


peste Dunăre, lăsîndu-și pe loc toată agoni- 
seala și rodul unei munci de-o viață întreagă. 
ba chiar de mai multe generaţii; ar fi fost 
totuși imposibil de acceptat ideea după care 
băștinașii daci, aflați pe întinsurile carpato- 
dunărene încă din epoca bronzului, și-ar fi 
putut părăsi, chiar cu forța, ogoarele pe 
care le munceau de milenii, mormintele 
părinţilor, bunicilor și străbunicilor. Cum 
ar fi putut dacii, abia mîntuiţi de înlănțuirea 
aservirii, să se expatrieze pe urmele stăpi- 
nilor de robi, spre a rămîne mai departe 
aserviți acestora, și încă în ținuturi îndepăr- 
tate, cu totul necunoscute lor și nesigure 
gata ocupate și muncite de alții? Spre a 
înlătura această obiecție care ar fi putut să le 
surpe întregul eșafodaj, autorii reacționari a! 
teoriei imigraţioniste au făcut ultimul pas pe 
drumul absurdităţilor: ei au postulat dispari- 
ţia totală a dacilor după înfriîngerea lui 
Decebal, exterminarea completă a tuturor 
supraviețuitorilor daci de către noua stă- 
pinire romană, iar ultimele rămășițe de 
femei, copii sau bătrîni, ar fi fost expulzate 
peste graniţele provinciei imperiale. Aşa 
s-ar explica, după imigraționiști, că Dacia 
fiind locuită numai de romani, aceștia ar fi 
fugit definitiv cu familiile şi bunurile lor 
odată cu retragerea armatelor, efectuată 
din ordinul împăratului în anul 271; iar 
fosta provincie ar fi rămas cu desăvirșire 
pustie, pe seama popoarelor migratoare. 
Interesant în toată povestea aceasta e 
faptul că ideea «extirpării» dacilor a fost 
preluată de istoricii reacționari străini din 
istoriografia românească. Încă din pragul 
secolului al XIX-lea, istoricii Şcolii Ardelene. 
in frunte cu Petru Maior, în romantismul lo' 
ultralatinizant, crezînd că vor izbuti să de- 
monstreze nu numai obirșia romană a 
poporului nostru, ci şi puritatea «curat 
romană» a acestei descendențe, au exclus 
pe daci din procesul etnogenezei româ- 
nești. După Școala Ardeleană, românii de 
azi ar fi urmașii direcţi ai romanilor, fără 
nici un alt amestec cu populația mai veche 
dispărută integral în momentul colonizării. 
Istoricii ardeleni, spre a-și atinge ţinta, au 
interpretat în mod intenționat greșit expre- 
sia atribuită de lulian Apostatul (331— 363) 
impăratului Traian: «to Geton ethnos exei- 
lon»; în locul traducerii corecte «am biruit 


(subjugat) neamul geților», s-a transpus 
eronat «am distrus (desfiinţat, nimicit) nea- 
mul geților». De asemenea, celebrul pasaj 
din istoricul latin Entropius (scris cam pe la 
367) «Dacia enim diuturno bello Decebali 
viris fuerat exhausta», în loc să fie just 
înțeles «Dacia era lipsită (secătuită, împuți- 
nată) de bărbaţi în urma îndelungatului 
război purtat de Decebal», a fost premeditat 
răstălmăcit «Dacia era deșertată (golită) 
de populaţie în urma îndelungatului război»; 
dar cine oare ar putea să afirme că termenul 
«viris» ar avea vreun echivalent cu «între- 
gul popor»? 

Cu răstălmăcirile lor, latiniştii ardeleni 
urmăreau un ideal nobil, deși necorespun- 
zător adevărului. Adversarii lor însă, plecînd 
de la premisa luată ca sigură a «lichidării» 
populației băștinașe de către forțele romane, 
a «pieirii» tuturor vechilor locuitori ai 
Daciei, au folosit acest punct de plecare 
pentru negarea oricărei continuități a daco- 
romanilor în nordul Dunării. Astăzi încă, 
transfugul istoric maghiar A. Alfodi mai 
susţine asemenea aberaţii în publicații din 
Germania apuseană. Sint trecuți sub tăcere 
alți nenumărați istorici antici, mai apropiați 
de epoca respectivă. De exemplu, Appianus, 
care a murit în anul 170 e.n., a scris clar că 
«romanii stăpînesc asupra... geților (daci- 
lor)»; iar Dio Cassius, care a trăit cam între 
anii 155 şi 235 e.n., a precizat că «mulți daci 
au trecut de partea romanilor la începutul 
celui de-al doilea război». Eusebius (270— 
338) afirmă şi el limpede: «Traian a supus pe 
daci» etc. etc. 

Cercetările recente au dovedit stăruința 
tenace și numeroasă a elementului autohton 
dac în timpul stăpinirii romane; ele au 
demonstrat că băștinașii daci au avut un rol 
mult mai mare decit se crezuse în procesul 
de transplantare a romanităţii în spaţiul 
carpato-dunărean, precum și în perpetuarea 
romanității pînă în zilele noastre. S-a ajuns 
la concluzia firească că baza formării popo- 
rului român o constituie chiar populația 
dacă romanizată. 

Într-un studiu nou despre «Limba tra- 
co-dacilor», prof. univ. dr. docent I.I. Rusu 
de la Institutul arheologic din Cluj al Aca- 
demiei, a identificat în mod sigur în limba 
română 160 de cuvinte aparținind graiului 


populaţiei geto-dacice. Cele mai multe dintre 
acestea, constituente importante ale fondu- 
lui lexical al limbii române, au o largă circu- 
laţie și frecvență, uneori cu semnificaţii 
multiple — majoritatea lor prezentind nu- 
meroase derivate. E foarte răspîndit şi cu 
multe sensuri cuvîntul «vatră»: vatra satu- 
lui, soldați lăsaţi la vatră, focul de pe vatră. 
De asemenea, «zestre» se poate referi la 
avere materială, la moștenire culturală, la 
aptitudini intelectuale. Despre «balauri» e 
vorba mai în toate poveștile. Pronunțăm 
foarte adesea: băiat, bordei, brad, brînză. 
căciulă, copac,copil, groapă, mazăre, moș. 
pînză, pîrîu, prunc, a arunca, a bucura, a 
răbda, a vătăma etc., cuvinte ce aparțin tutu- 
ror domeniilor terminologiei — stări psihi- 
ce, părți ale corpului ori casei, animale. 
plante, produse... S-a impus concluzia impo- 
sibilității ca ocupanții romani, militari,func- 
ţionari, colonişti etc., să fi împrumutat pen- 
tru limba lor latină cuvinte ale locuitorilor 
autohtoni subjugaţi, iar aceștia să fi dispărut 
pe urmă fără a avea nici un rol în procesul de 
formare a comunității romane de aici. Dim- 
potrivă, rezultă că mase largi de plugari și 
păstori daci, în timpul stăpinirii romane și 
sub presiunea militară, politică, administra- 
tivă, economică şi socială, au adoptat vorbi- 
rea oficială, latina populară, înlăturîndu-se 
treptat vechiul țesut gramatical al localnici- 
lor, care însă au păstrat numeroasele cuvinte, 
amintite, prea adinc înrădăcinate în tradi- 
ţiile poporului băștinaș ca să fie înlocuite. 
Din încrucișarea graiurilor a biruit latina 
îmbogăţită însă cu cele mai uzuale vorbe ale 
vechiului mod de înţelegere din ţară. 

Tot largilor mase ale populației dace 
trebuie atribuită și păstrarea vechilor topo- 
nimice. Noi nu spunem «lstru» ca grecii, 
nici «Danubiu» ca romanii, ci «Dunărea», 
după «Donaris» al geto-dacilor. Spunem 
Olt după Aluta, precum și Mureș după 
Maris, păstrate numai prin dăinuirea popula- 
ţiei dace. 

Populaţia dacă va fi fost foarte numeroasă 
dacă i-a determinat pe stăpinitorii romani să 
păstreze noilor și strălucitelor orașe înfiin- 
țate de ei pe teritoriul provinciei, vechile 
numiri ale așezărilor băștinașe. De curînd. 
arheologii de la Alba lulia au descoperit la 
20 km spre nord de orașul lor, pe uriașa 
stîncă Piatra Craivii din Munţii Apuseni, 
vestigiile anticii cetăți dace numită Apoulon 
în geografia lui Ptolemeu și părăsită după 
cucerirea romană; castrul și orașul cel nou, 
ridicate de romani în vale, pe Mureş, au 
primit însă tot numele dac Apulum. Același 
lucru se știa mai de mult cu privire la Sarmi- 
zegetusa, capitala regatului dac situată în 
Munţii Orăștiei, de asemenea părăsită după 
cucerire, dar al cărui nume a fost adăugat pe 
timpul împăratului Hadrian la numele colo- 
niei Ulpia Traiana: oare de dragul dacilor 
dispăruți s-a adăugat vechiul nume noii colo- 
nii, sau tocmai din contră spre a atrage în 
sfera vieţii romane o populaţie vie, multiplă 
şi activă? În cea mai mare parte așezările noi 
din epoca romană se dezvoltă pe locurile 
așezărilor mai vechi dacice, ale căror nume 
le păstrează: Napoca (Clujul de azi), Potaisa 
(Turda), Cumidava (Riîşnov), Sucidava (Ce- 
leiu), Drobeta (Turnu-Severin) etc. etc. 

Dar o populație dacă numeroasă trebuia 
să furnizeze romanilor recruți pentru arma- 
ta imperială. Tocmai ceea ce s-a şi constatat; 
se ştie azi că vreo 15 corpuri de trupă au 


fost formate din dacii de pe cuprinsul provin- 
ciei. Chiar pe timpul lui Traian s-au alcătuit 
«ala | Ulpia Dacorum» și «cohors | Ulpia 
Dacorum»; Hadrian a înfiinţat «cohors | Ae- 
lia Dacorum», despre care s-a arătat în 
revista noastră din august 1966 că a fost 
trimisă să apere limesul roman în provincia 
Britannia. Alte formaţiuni militare dacice 
au fost organizate de către Marcus Aurelius, 
Caracala, Severus Alexander, Gordianus al 
III-lea ș.a. 

Înseși fapteie temeinic constatate în cele- 
lalte provincii ale vastului imperiu roman duc 
la concluzia că în Dacia, cu toate pierde- 
rile masive ale luptătorilor dirzi pentru 
apărarea patriei lor, în cursul războaielor cu 
Traian, marea majoritate a maselor populare 
dace au rămas şi după cucerire tot pe teri- 
toriul țării, fiind în mod stringent necesare 
cuceritorilor ca principal factor de muncă. 
În noile condiţii de viață impuse de învingă- 
tori, dacii s-au aflat în situație de inferiori- 
tate, retrăgîndu-se în cea mai mare parte în 
ţinuturile rurale, fiind deposedați în bună 
măsură de pămînturile fertile, ca și de 
minele și celelalte bogății ale solului şi 
subsolului, trecute în seama statului sclava- 
gist roman. În sarcina populaţiei supuse a 
rămas doar truda istovitoare pentru sus- 
ţinerea întregului edificiu economic, al noii 
stăpîniri; pentru marile lucrări publice de 
construcţie, întreținere și reparare a no- 
ilor șosele, orașe, castre, apeducte, temple 
etc. apărute în scurtă vreme și în mare 
număr în toată provincia; pentru ex- 
ploatările miniere, agricole, forestiere etc., 
ale căror imense bogății erau sistematic 
stoarse de către cuceritorii romani, cu cea 
mai avansată tehnică á epocii. 


ÎN TITLU: O 
familie de daci 
în timpul stă- 
pinirii romane; 
dreapta: tera- 
cotă înfățişind 
capul unui dac 
(sec. II e.n.). 
Ea a fost găsită 
în castrul Jidia- 
va, lingă Cim- 
pulung- Muscel 


Cluj). 


Doi tineri daci (sculp- 
tură găsită la Napoca- 


S&a PICTURILE 
z DIN PEŞTERA LASCAUX 


Arheologul francez Glory a întreprins cer- 
cetări amănunțite asupra picturilor preistorice 
din celebra peșteră de la Lascaux. Studiul 
suprapunerii acestor picturi parietale numai 
după simpla vedere a lor poate da naștere la 
erori. Experienţe de laborator au arătat că un 
roșu slab pictat peste un negru puternic 
induce în eroare aproape sută la sută. 

Pentru a stabili suprapunerea pig menților 
colorați, examinarea trebuie făcută de la dis- 
tanţă foarte mică, cu ajutorul unei lupe bino- 
culare frontale şi cu iluminarea necesară. Nu- 
mai prin această metodă se poate determina 
cu siguranță dacă pig mentții mai lu minoși au 
fost așternuți peste suprafața unor pigmenţi 
mai egal sau dacă poziţia lor e tocmai in- 
versă. 

Aplicind cu răbdare acest sistem în așa-nu- 
mita «sala taurilor» din peștera Lascaux, Glory 
a reușit să stabilească 6 pături de picturi re- 
prezentind animale, toate precedate de o fază 
preliminară mai veche de gravuri trase direct 
cu degetul pe pereții argiloși. 

Succesiunea picturilor este următoarea: 

Perioada l-a: picturi într-o singură culoare, 
neagră, înfățişind aproape în exclusivitate cai 
şi foarte puțini urși. 

Perioada a Il-a: picturi în mai multe culori, 
în marea majoritate cai. 

Perioada a Ill-a: picturi din linii intr-o sin- 
gură culoare, întruchipind tauri de dimensiuni 
foarte mari și avind coarnele disimetrice. 

Perioada a IV-a: figuri liniare de cerbi în- 
tr-o singură culoare. 

Perioada a V-a: în majoritate, cerbi în mai 
multe culori, dar și vaci pictate în roșu și cu 
coarnele simetrice. 

Perioada a Vl-a: bovine pictate după ce mai 
întîi conturul a fost gravat. 

Se remarcă astfel ritmul ciclic al perioade- 
lor monocrome care alternează cu perioadele 
policrome. Arta din peştera Lascaux a trecut 
de la simplu la complex, pentru a reveni 
iarăși la formula mai simplă, imbogățindu-se 
însă progresiv în fiecare stadiu. Se observă, 
de asemenea, o evoluţie și în ce privește di- 
mensiunile formelor: la început figurile ocu- 
pau suprafețe mici, pe urmă au căpătat propor- 
tii gigantice, spre a ajunge apoi la o scară mai 
echilibrată. În fine, reiese că anumite animale 
i-au preocupat în mod special pe locuitorii 
peșterii în unele epoci: caii în prima și în a 
doua perioadă, taurii în a treia, cerbii în a 
patra şi a cincea, bovinele în a șasea. Faptele 
constatate trebuie puse, fără îndoială, în legă- 
tură cu oarecare predilecţii în ce privește 
vinătoarea. 

Secvența stratigrafică din «sala taurilo» e 
urmată și în celelalte picturi aflate în peștera 
Lascaux, deși pe alocuri cu unele întreruperi 
ale perioadelor. 

Pentru datarea acestor picturi, arheologul 
Glory a ţinut sea ma de toate analizele ce s-au 
efectuat prin aplicarea metodei radiocarbo- 
nului 14. Făcindu-se săpături în peșteră, a- 
proape de intrare, prin înlăturarea a 350 m: de 
depuneri, s-a realizat o secţiune în care s-au 
numărat 18 straturi de sedimente, dintre care 
unele compuse din materiale antropogenice. 
S-au găsit astfel lemne, oase de animale, 
prafuri pentru culori și noroiuri, ce se inter- 
calează în păturile argiloase scurse din pla- 
toane datorită umidității. În linii mari, potrivit 
analizei pinzelor de materii carbonoase fosile, 
peștera a fost locuită și deci picturile au fost 
executate într-un răstimp de 8000 de ani, 
ce se întinde de la anul 15000 î.e.n. pînă la 
7000 î.e.n. În această vreme, în locurile de 
intensă activitate omenească, urmele vieţii 
n s-au suprapus pină la grosimea de 

n m. 


Creasta Pietrei Craivii 
cu terasele pe care se 
află aşezarea dacică 
Apoulon. 


Strălucit savant ro- 
mân, întemeietorul ne- 
urologiei românești, 
Gheorghe Marinescu 
a fost un gînditor pro- 
gresist și om de știință 
legat de poporul său. 


MARIOARA MARINESCU, 
directoarea Muzeului memorial, 
şi dr. docent G. STROESCU 


După terminarea cursurilor Facultății de 
medicină din Bucureşti, unde a avut ca pro- 
fesor pe Victor Babeș, Gheorghe Marinescu 
este trimis la Paris (1889) pentru speciali- 
zare în neuropatologie, în laboratorul lui 
Charcot. Urmează ani de cercetare în labo- 
ratoarele din Berlin, Frankfurt, Gand, vizita 
celor mai de seamă centre medicale din 
Europa. 

Încă din această perioadă, Gheorghe Mari- 
nescu se afirmă în neuropatologie, publicind 
lucrări cu contribuţii remarcabile în acest 
domeniu. Reîntors în patrie în 1897, savantul 
apreciat peste hotare nu află sprijin în rîndu- 
rile cercurilor guvernamentale ale țării. Cu 
multă greutate obține înfiinţarea unui ser- 
viciu de boli nervoase la Spitalul Pantelimon, 
iar apoi catedra de neurologie a Facultăţii 
de medicină. 

În anul 1909, Gheorghe Marinescu publică 
monografia La cellule nerveuse, monografie 
care cuprinde morfologia, fiziologia și pato- 
logia celulei nervoase. El se numără printre 
primii neurologi din lume care au îmbrățișat 
concepția nervistă şi-au aplicat-o în cerce- 
tarea diferitelor boli nervoase. În 1935 Mari- 
nescu publică — împreună cu colaboratorul 
său A. Kreindler — lucrarea «Les reflexes 
conditioneles». În cele 5 decenii de activi- 
tate științifică, Marinescu a publicat peste 
1 000 de lucrări, cu care a adus importante 
contribuţii în diferite domenii ale neurolo- 

iei. 
$ Datorită contribuţiilor aduse de el la 
dezvoltarea științei, Gheorghe Marinescu 
a fost ales membru a 7 academii și a 30 de 
societăți științifice din lumea întreagă. 

Concepţia biologică şi filozofică a lui 
Gheorghe Marinescu este prezentă în 2 
lucrări de sinteză — «Materie, viață și 
celulă» (1914) și «Determinism și cauzali- 
tate în domeniul biologiei» (1937). În prima 
lucrare el insistă asupra bazelor biologice ale 
medicinei, iar în cea de-a doua asupra baze- 
lor filozofice materialiste ale științelor bio- 
logice. Concepţia sa materialistă despre 
natură este completată cu o concepție 
social-politică progresistă. 


CITOARHITECT ONICA 
CREIERULUI 


Preocupările lui Gheorghe Marinescu pri- 
vind studierea creierului uman se încadrează 


în marile probleme ale originii şi evoluţiei 
vieţii, problemă ce a frămîntat pe om din 
cele mai vechi timpuri. Într-adevăr, care sînt 
cauzele ce asigură omului un rol special în 
scara zoologică? Răspunsul la această între- 
bare nu poate fi dat fără cercetarea evolu- 
ţiei creierului, această evoluție explicind 
poziţia specială a omului în scara zoologică. 
Nu trebuie să ne imaginăm că în evoluția 
creierului uman, în diferitele ei etape, s-au 
făcut prea mari progrese morfologice. Stu- 
diile mai noi arată că între «Horno Nean- 
derthalensis», «Homo sapiens fossilis» și 
omul de astăzi nu sînt prea mari deosebiri 
sub raportul morfologic al creierului. 
H. Spatz deosebește potența creatoare a 
creierului, pe de o parte, şi desfășurarea 
acestei potențe, pe de altă parte, și ajunge 
la concluzia că manifestările creatoare ale 
creierului sînt de dată mai recentă. Desfă- 
șurarea activității creatoare a creierului 
este oglindită în evoluția tehnicii și culturii 
umane. Studiile de citoarhitectonică a scoar- 
ței cerebrale au dus la o cunoaștere mai 
avansată a structurii scoarței. Prof. Marines- 


cu a arătat că formarea circumvoluţiunilor 
cerebrale, în opoziție cu teoria emisă de 
Broca, nu se datorește replierii acestora față 
de spațiul mai mic al cutiei craniene, ci, din 
contră, formarea circumvoluţiunilor cere- 
brale este legată de anumiți factori genetici 
determinanţi, factori cîştigați prin mutaţiuni 
succesive în timpul evoluției milenare. A- 
ceastă concepție emisă pe atunci de prof. 
Marinescu este astăzi confirmată de toți 
antropologii. Constantin von Economo a 
ajuns, prin aceleași studii de citoarhitecto- 
nică, la concluzia că evoluția creierului 
uman nu este terminată și că se produce o 
corticalizare progresivă, precizînd că vor 
apărea în creier noi formaţiuni celulare, cu 
însușiri psihice nebănuite încă, deschizîn- 
du-se prin aceste noi însușiri și nesfîrşite 
posibilități de creație spirituală a omului. 
Contrar părerii lui Gall, care credea că 
funcțiunile frenologice ale creierului sînt 
localizate în scoarța emisferelor convexită- 
ţii creierului, prof. H. Spatz demonstrează, 
după un studiu de 40 de ani asupra evoluției 
creierului, că aceste funcțiuni aparțin acelor 
circumvoluțiuni care s-au dezvoltat mai tîr- 
ziu și care sînt situate la baza creierului, 
denumit neocortexul bazal. Aceste circum- 
voluțiuni sînt singurele care reprezintă ulti- 
ma etapă a dezvoltării creierului uman, ele 
posedă tendinţa de întindere și desfășurare 
care nu există la celelalte regiuni, pentru că 
sînt singurele care imprimă ontogenetic cele 
mai profunde «impresiones gyrorum» pe 
endocraniu. În ultimul război rănirile pro- 
duse în aceste circumvoluţiuni erau urmate 
de suprimarea inhibiției morale, de prăbu- 
şirea onestității, în timp ce inteligența ră- 
mînea aparent intactă. «Dacă se admite că 


Schema fermenților oxidanți în celulele nervoase ale unui ganglion simpatic 
din turbare. Pe lingă fenomenul de neuronofagie (1,2) se constată în celulele 
nervoase o reprimare a fer menților de oxidoreducere mergind pînă la dispariția 


acestora sub acțiunea virusului rabic. 


| Două celule nervoase (a) din idioția amaurotică conținînd în citoplasmă 
corpii lui Lafora, care s-au format din emisiunile nucleolare conținînd acid ribo- 
nucleic după ce au ajuns în citoplasmă așa cum se formează și corpii lui Babeș- 
Negri în turbarea de stradă (celula de jos — b) tot din emisiunile nucleolare cu 
participarea elementelor figurate ale citoplas mei (ribozomii). 


l 


MARINESCU 


mai există o parte a creierului uman de la 
care se mai poate aștepta o evoluție, adică 
un progres în viitor, apoi acea parte nu poate 
fi alta decit circumvoluţiunile creierului 


bazal» — afirmă H. Spatz. $ 
O altă preocupare a profesorului Mari- 


nescu s-a concretizat în pasiunea sa de a 
pune în valoare rolul fermenților de oxido- 
reducere în fenomenele funcționale ale celu- 
lelor nervoase și de a stabili rolul lor predo- 
minant în îmbătrînirea celulelor nervoase. 
Această îmbătrînire este similară cu îmbă- 
trînirea celulelor care aparțin unui sistem 
organic în cadrul căruia o boală ereditară 
îşi exercită penetranţa și expresivitatea. Ast- 
fel, prof. Marinescu a intuit primul și a subli- 
niat că procesele celulare în evoluția unei 
boli ereditare debutează prin reprimarea 
fermenţilor şi a enzimelor, înainte de a 
deveni vizibile și alte leziuni microscopice 
caracteristice fiecărei boli. Studiul acestor 
enzime a făcut progrese atît de însemnate 
în genetica bolilor ereditare, încît de la 
viziunea profesorului Marinescu s-a ajuns 
la enzimologie, bolile ereditare fiind azi 
încredințate clinicilor prevăzute cu metode 
terapeutice pe bază de enzime. 


PROF. MARINESCU — 
PRECURSOR ÎN DESCOPERIREA 
ACIZILOR NUCLEICI 


În cercetările privind rolul acizilor nucleici 
în procesele de sinteză celulară, prof. Mari- 


Fazele de evoluție ale creierului înce- 
pînd de la insectivore (sus arici) trecînd 
prin se miprimate (mijloc) și om (jos). Se 
vede că lobul olfactiv (mirosul) la om 
abia mai persistă, în timp ce neocortexul 
convexității a atins maxi mu m de evoluție. 


— 


Înfățișarea morfologică a circu mvoluțiuni- 
lor bazale din idioția amaurotică cu evoluție 
clinică mioclonică. Se observă proeminența 
circu mvoluțiunilor frontale și temporale de la 
baza creierului, în timp ce circu mvoluțiunile 
lobului frontal și occipital sint profund atro- 
fiate. 


PRECURSORUL CITOGENETICII 
IN ȚARA NOASTRA 


nescu poate fi socotit câ un precursor al 
descoperirilor genetice de mai tîrziu. Pentru 
a ilustra această afirmaţie, subliniem valoa- 
rea cercetărilor sale asupra acțiunii virusu- 
rilor neurotropi, îndeosebi ai turbării. În 
studiul enzimelor și fermenţilor de oxido- 
reducere, ale căror procese normale se 
desfășoară în citoplasma celulelor vulne- 
rabile, se demonstrează de prof. Marinescu, 
pentru prima dată, că sub acțiunea virusu- 
lui rabic are loc trecerea de emisiuni acido- 
file din nucleol în citoplasma celulară, unde 
acestea participă la sinteza progresivă a 
corpusculilor Babeș-Negri, adică a unor 
formaţiuni citoplasmatice caracteristice în 
turbare, prezența lor servind ca element de 
certitudine în diagnosticul de turbare. A- 


"ceastă demonstraţie avea loc la o dată cînd 


nu se concepea trecerea de elemente figu- 
rate din nucleu în citoplasmă, prin grosi- 
mea membranei nucleare. Demonstrația mai 
sus arătată capătă o mare valoare astăzi, 
după ce biochimişti ca: Pauling, Ochoa, 
Kornberg, Lederberg, Watson şi Crick au 
formulat codul genetic și au demonstrat 
existența a doi acizi nucleici: ADN (dezoxi- 
ribonucleic) localizat în cromozomi și ARN 
(acidul ribonucleic) localizat în nucleol și 
care trece din nucleol în citoplasmă ca mesa- 
ger (m-ARN) sub influența informativă a 
ADN-ului cromozomic. Acest proces se 
petrece în prezența unor enzime inductoare, 
regulatoare și represoare, cum au demons- 
trat, recent, Lwow, Monod și Jacob. În 


Lobul. 
olfactiv 


citoplasmă, tot sub influența enzimelor, 
m-ARN ajunge la nivelul ribozomilor ca 
ARN solubil și, după codul genetic, la nive- 
lul polizomilor şi ribozomilor atașați apara- 
tului reticulo-endoplasmatic, sintetizează cei 
20 aminoacizi, substratul proteinelor. Poli- 
zomii din citoplasmă sînt legați între ei 
printr-un filament foarte fin descris de prof. 
Marinescu. 

Existenţa acestui fin filament a fost pusă în 


“evidență cu metode de impregnare argen- 


tică, la microscopul obișnuit, descoperirea 
fiind confirmată mult mai tîrziu și de micros- 
copul electronic. La acea dată nu se cunoș- 
teau aceste structuri citoplasmatice şi nici 
existența a doi acizi nucleici, care nu se deo- 
sebesc, în fond, structural între ei decit 
prin compoziția zahărului cu funcție alde- 
hidică la care sînt cuplați. În schimb, fiecare 
din aceşti acizi nucleici au funcțiuni inter- 
dependente în biologia celulei. 

Prof. Marinescu a precizat că în structura 
corpusculilor Babeş-Negri enzimele și fer- 
menții oxidanți dispar și, ca urmare, sinteza 
proteinelor din aceşti corpusculi se face, 
cum se exprimă azi, după un cod genetic 
degenerat. În celulele nervoase aflate sub 
excitația directă a virusului rabic, enzimele 
și fermenţii de oxidoreducere dispar pro- 
gresiv, similar cu ceea ce se petrece în idi- 
oția amaurotică, boală genetică. Prin această 
constatare se demonstrează însăși acțiunea 
similară a genelor ereditare cu a virusurilor. 
Această concluzie a fost formulată de prof. 
Marinescu înainte ca biochimiștii să demons- 
treze că virusurile au aceeași compoziție ca 
și genele ereditare, adică sînt constituite 
din ARN, ori din ADN sau la alte virusuri 
în anumite proporții din ambii acizi. 

Din laboratorul de genetică experimen- 
cală au ieșit lucrări de valoare și este destul 
să cităm una singură care a fost prezentată 
şi la Congresul internațional de antropolo- 
gie și arheologie preistorică de la București, 
în 1937. În această lucrare s-a demonstrat 
că însăşi diviziunile celulare şi disjuncțiunea 
cromozomilor sînt tot opera factorilor ere- 
ditari localizați în cromozomii celulari şi în 


„structura cărora intră ADN. Consecința 


acestei afirmaţii este că un cromozom lipsit 
de factorii săi ereditari imprimă celulei inca- 
pacitatea de a se divide. O altă concluzie 
importantă care rezultă din aceste cercetări 
priveşte efectul de poziție a acestor factori 
genetici, față de care noile mutații imprimă 
celulei și un alt ritm al diviziunilor celulare, 
adică ceea ce Monod şi Jacob numesc enzime 
reglatoare. 

Aceste concluzii, pe atunci noi, sînt vala- 
bile şi astăzi. În limbajul genetic actual, prof. 
Marinescu a afirmat existența unei enzime, 
care, sub influența factorilor genetici, va 
determina lanțul de reacții ce se termină cu 
sinteza proteinelor celulare. De asemenea, 
s-a arătat că tot factorii ereditari sînt res- 
ponsabili de gradul de proliferare celulară, 
ce duce la formarea neoplaziilor celulare, 
așa cum mai tîrziu, au afirmat Butenand, de 
două ori laureat al Premiului Nobel, Ochoa 
şi Kornberg, care au descoperit chiar enzi- 
mele ce fac sinteza și desinteza ADN. 


* 


Contribuţia universal recunoscută a lui 
Gheorghe Marinescu la anatomia patologică 
a sistemului nervos, la fiziologia sistemului 
nervos, precum și tradiția științifică inau- 
gurată de el în genetica umană și cercetă- 
rile de citogenetică îl situează pe Gheorghe 
Marinescu în planul pionierilor neurologiei 
moderne. 


SENCU VASILE 
cercetător ştiinţific 
I.G.G 


Din întreg peisajul patriei noastre, regiunile calcaroase se 
bucură, pe drept cuvint, de o atracție deosebită, și aceasta dato- 
rită formelor de suprafață și adincime ce iau naștere în calcare 
ca urmare a acţiunii de dizolvare și eroziune a apei asupra lor. 

Dintre acestea, peșterile sînt cele care au atras mai mult atenţia 
cercetătorilor, și aceasta datorită specificului lumii lor subterane 
deosebit de variate și atrăgătoare atît prin formele ce le îmbracă 
carbonatul de calciu, cît şi prin multitudinea speciilor de animale, 
care încă din vremuri îndepărtate s-au adaptat mediului caver- 
nicol, fiind astăzi adevărate fosile vii. 

Oriunde vom întîlni o peșteră putem fi siguri că ea a fost stră- 
bătută de un rîu subteran care, prin acțiunea combinată de dizol- 
vare și eroziune, a lărgit crăpăturile din calcar, creîndu-și un 
traseu subteran împodobit cu frumoase incrustații de carbonat 
de calciu. 

După ce și-au făcut datoria, unele rîuri au părăsit peșterile, 
afundîndu-se şi mai mult în calcare sau au secat, altele însă își 
continuă și în prezent opera începută. 


UN RÎU CARE DISPARE ÎN PĂMÎNT 


Regiunile carstice din țara noastră sînt bogate în rîuri subterane, 
dar rîul Bohui este cel care le întrece pe toate în lungime. 

Rîul Bohui străbate o pitorească regiune a munţilor Aninei, 
acoperită cu păduri de fag și brad, şi se varsă în Caraș, nu departe 
de cantonul silvic Comarnic. Acest rîu nu a curs întotdeauna 
prin galeriile veșnic întunecate ale pămîntului, ci și-a avut albia 
la suprafață, așa cum o au, de pildă, și acum Oltul, Timișul, Mu- 
reșul. 

Pe cursul inferior al Bohuiului s-a construit un baraj, în spatele 
căruia se află unul din puţinele lacuri de acumulare din ţara noastră 
amplasat pe calcare. Deși zăgăzuit, totuși un șuvoi de apă este 
lăsat să treacă prin baraj, el avind menirea de a alimenta cu apă 
orașul “Anina, important centru al industriei carbonifere din 
vestul țării. Şi astfel din nou se aude cîntecul ei ascultat de ace- 


leași păduri. Dar pe măsură ce înaintează pe vale, debitul apei 
scade simţitor, și în cele din urmă toată apa este înghițită de calcare 
prin nenumăratele ponoare din albia sa. 

De la aceste ponoare în aval albia rîului este seacă și pe măsură 
ce o urmăm tot mai mult ne frămîntă gîndul: ce căi misterioase 
urmează apa în subteran? 

Patru sînt porțile deschise spre lumea subpămînteană a peșterii 
ce poartă numele rîului care i-a dat naștere. Cea mai deschisă 
ni se pare însă poarta Certejului, situată puțin mai la vale de locul 
unde apa a fost înghițită de pămînt și numită așa după izbucul 
Certej,a cărui apă țișneşte din versantul văii, nu departe de peșteră. 
Albia Bohuiului este din nou plină cu apă. O întovărășim în mersul 
ei și după cîțiva zeci de metri în faţa noastră se ridică un perete 
de calcar în baza căruia se află una din intrările peșterii Bohui, 
pe unde dispar apele Certejului. 


ÎN ÎNTUNERICUL VEȘNIC 


Numai după cîțiva metri de la intrarea în peşteră pîrîul Certej 
se întîlnește cu un alt rîu subteran ce vine din stînga, dintr-o 
galerie mai mică, care ulterior s-a dovedit a fi lungă de peste 
600 m și cu multe ramificații. Astfel încă la începutul ei se află 
un labirint de canale foarte greu accesibile din cauza dimensiunilor 
mici. La prima cotitură bruscă a galeriei se află un lac adînc de 
1,3 m, iar mai departe, la o altă cotitură, întîlnim o frumoasă 
«cascadă» concreționară (cascada Izvorului), care s-a format prin 
depunerea carbonatului de calciu din apa unui izvor ce vine prin- 
tr-un canal din dreapta galeriei. Cascada Izvorului este precedată 
şi urmată de alte formațiuni stalagmitice de o rară frumuseţe. 

După ce trecem de formațiunile amintite, în tavanul galeriei 
se deschide un horn, în care pătrundem cu greu și ajungem într-o 
sală care, deși mică, conține numeroase forme stalagmitice de un 
real interes științific. Astfel, aici se găseşte un triplu văl stalagmitic 
înalt de 1,5 m, cel din mijloc avînd șapte falduri. Acest decor este 
completat de stilolite și cristalictite excentrice. 

Trecind cu greu prin două dispoziţii sifonale, străbatem în 
continuare o galerie care poartă amprentele unei lupte criîncene 
între apă şi stîncă. Din pereți şi vatră parcă ţișnesc lame de calcar 
de diferite forme și dimensiuni, care în scurt timp reușesc să 
ne sfişie hainele. În favanul galeriei se deschid enorme hornuri, 
prin care picură apa ce se infiltrează pe galeria care a devenit 
foarte strimtă și exagerat de înaltă. Recunoaștem în acest loco 
fisură în calcare care a fost lărgită de apă. După puțin timp ne 
aflăm în faţa unui perete calcaros șlefuit de apă. În bază, pe vatra 
galeriei, printr-o crăpătură îngustă ce se deschide într-o scobitură 
adincă, la lumina lămpilor de acetilenă ce spintecă întunericul, 
apare lin, timidă, apa rîului subteran. Aici își începe cursul riul 
subteran și ia sfirșit explorarea noastră în această galerie. 

Analiza pietrișurilor din galerie (formate din şisturi cristaline, 
micașisturi și gresii care se găsesc la suprafață numai în cursul 
superior al pirîului Bohui), precum și experiențele cu fluoresceină 
au dovedit că apa rîului subteran este apa rîului Bohui ce s-a 
pierdut prin ponoarele de la suprafață. 


APA «CURGE» ȘI LA DEAL! 


Revenind în galeria principală a peşterii, la locul de confluență 
a Certejului cu rîul Bohui, continuăm drumul subteran, de data 
aceasta în josul apei. După cîtva timp întîlnim în stînga trei săli 
alăturate situate la nivele diferite, iar în dreapta recunoaștem un 
tunel de presiune cu pereții șlefuiți de apă. Galeria continuă cu 
mai multe coturi, tavanul uneori se apropie de oglinda apei, alteori 
se ridică la înălțimi unde nici lumina lămpii nu ajunge. Din loc în 
loc apar mici izvoare ce-și anunță prezenţa prin murmurul lor 
amplificat enorm de golul peşterii. 

Pe drumul subpămiîntean apa curge cînd tumultuoasă printre 
bolovanii imenși desprinși din tavan, umplind cu vuietul ei tot 
spațiul, cînd curge lin, prin săli impunătoare, străjuite de nenumă- 
rate ghirlande de stalactite și baldachine de un alb imaculat. 

Anumite porțiuni ale peșterii au pereții șlefuiți, dovadă că 
pe ajci apa a curs ca printr-o conductă și mai ales a curs de jos 
în sus din cauza presiunii mai mari, din amontele apei. Acest lucru 
se întîmplă numai în regiunile carstice, care de altfel infirmă 
zicala populară că «apa nu curge la deal». Și oricît de curios ni 
s-ar părea, dar în peșteri există nenumărate dovezi că apa poate 
«curge» și la deal. 

În unele locuri apa se adună în excavații enorme, dînd naștere 
lacurilor subterane lungi de peste 100 m, ca mai departe să se 
prăvale peste două cascade într-un vacarm îngrozitor. Sîntem în 
cea mai mare grotă a peşterii, numită «Sala Urșilor», deoarece aici 
au fost găsite fosile de Ursus spaeleus, un vechi locuitor al pește- 


rilor, cu care omul primitiv a dus o luptă aprigă pentru cucerirea 
locuinței care era tot peștera. 

Din această sală, prin intermediul unor avene, în prezent 
colmatate, se făcea altădată legătura cu peșterea Cuptoare, situată 
la un nivel superior peșterii Bohui. 

Trecînd de ultima cascadă, găsim o galerie laterală, prin care 
rîului subteran i se adaugă un alt riu venit de undeva din inima 
muntelui calcaros și împreunîndu-și apele străbat ultima porțiune 
a peşterii. 


O LUME DE BASM 


Traseul subteran parcurs de apa Bohuiului are o lungime de 
3 217 m, ceea ce-i dă dreptul să fie cel mai lung rîu subteran din 
ţară. De asemenea, această peșteră se numără printre cele mai mari 
din ţară, fiind clasată pe locul al șaptelea. 

Inainte de a ieși la lumină, urcăm pe grohotișul calcaros spre 
o parte laterală a peșterii. Sîntem în prezența a două săli imense, 
a căror vatră, căptușită cu o crustă de carbonat de calciu, găzduieş- 
te, ici-colo, lacuri, în care-și duce viața o parte din lumea vie a 
peşterii. 

Studierii acestei lumi subterane i-a închinat savantul român 
Emil Racoviţă o mare parte din viața sa, punînd bazele unei științe 
noi — biospeologia. 

Coloane zvelte, incrustate cu măiestrie de neîntrecutul meşter 
care este «Natura», susțin bolta sălilor de un alb imaculat. Printre 
ele, de pe vatră, se ridică stalagmitele, iar în întimpinarea lor, din 
tavan, coboară stalactitele. La lumina lămpilor, picăturile de apă 
din virful lor sclipesc asemenea unor diamante. 

Răminem uimiți de frumuseţea și varietatea formelor născute 
din carbonatul de calciu depus din picăturile de apă. Fiecare 
strop de apă desprins din tavan creează un strop de fantezie pe 
vatra și pereţii peșterii. 

Din fantezia oamenilor s-au născut și denumirile acestor forme: 
«Vulturul», «Cascada Izvorului», «Cascada Albă», «Zidurile Chi- 
nezești» etc. Toate acestea dau lumii subterane a rîului Bohui o 
frumusețe de basm. 

Acolo unde localnicii numesc locul «Grota Bohui», apa crista- 
lină a rîului iese din lumea întunericului veșnic și, continuîndu-și 
drumul, se îndreaptă spre Caraș, obosită parcă după zbuciumul 
la care a fost supusă în timpul trecerii sale prin minunatul palat de 
cristal din inima muntelui. 


__ O SENZAȚIONALĂ REALIZARE 
ÎN DOMENIUL FORAJULUI MARIN: 


PLATFORMA 
DE FORAJ SUBMERSĂ 


În Japonia a fost pusă la punct o importantă şi modernă 
instalaţie mobilă de foraj în largul mării, care este deservită 
de un echipaj de 81 de persoane și are o greutate de 9 500 
de tone. Se apreciază că această platformă triunghiulară 
submersibilă este o instalaţie fără precedent, atit prin dimen- 
siunile sale, cit și prin prestările pe care le poate efectua. 
Ea constă din 3 «picioare» cu o înălțime de 50 m, dispuse 
în așa fel încit să formeze un triunghi echilateral cu o latură 
de 100 m. «Picioarele» sînt unite între ele prin trei punți, 
fiecare cu o lungime de 100 m şi consolidate prin turla de 
forare înaltă de 50 m, sub care sînt amplasate încăperile 
echipajului, sălile pompelor, încăperile motoarelor și cabina 
de comandă, precum și o pistă de aterizare pentru elicoptere. 
Operaţiile de scufundare și de revenire la suprafață a dispo- 
zitivului se efectuează ca urmare a unor uşoare manevre, 
prin umplerea cu apă de mare sau golirea a trei mari rezer- 
voare speciale. Instalaţia se poate afunda și apoi poate reveni 
ia suprafață de pe fundul submarin de la o adincime de 40 m, 
de unde pot începe operațiile de foraj pînă la 8 000 m. În 
cazul cînd adincimea depășește 40 m, instalația poate fi 
fixată cu ajutorul unui grup de 9 ancore manevrate de maşini. 

Acest sistem de foraj submarin, cu posibilitatea de scu- 
fundare la o adincime apreciabilă şi cu toate operațiile tele- 
comandate, reprezintă una dintre cele mai interesante ino- 
vaţii introduse în domeniul forajului marin. Acum, cînd se 
intensifică cercetările pentru descoperirea şi punerea în 
valoare a zăcămintelor de petrol și gaze submerse în diverse 
părți ale lumii, această instalație, care oferă o mare securi- 
tate și un mare randament, are largi perspective de extindere. 


1 — Apa, acestadevărat sculptor 
al naturii, străpunge masivele de 
calcar, altfel de nepătruns. lată 
un exemplu al acțiunii apei riului 
Bohui. 


2 — Pe parcursul subteran al riu- 
lui Bohui, în peștera cu același 
nu me, întîlnim formaţiuni cu totul 
deosebite. Această cascadă de 
calcar, numită «Cascada Izvoru- 
lui», e edificatoare. 


3 — Apa Bohuiului străbate a- 
cest adevărat «tunel de presiune», 
căruia ea însăși i-a dat naștere. 


CONVORBIRI 
CU 
CITITORII 


În numărul 6 al revistei 
noastre din anul 1965 a apărut 
un articol ce se referă la teoria 
colonelului Bunel privind 
Luna. Se pare că afirmaţiile 
acestuia l-au interesat în mod 
deosebit pe cititorul nostru 
E.A. DOBRICEANU din Ca- 
ransebeș care ne scrie urmă- 
toarele: 


Colonelul Bunel are multă 
dreptate atunci cînd zice că 
această străină, Luna, a ciocnit 
cîndva Pămiîntul. După aprecie- 
rea mea, este foarte probabil ca 
această ciocnire să fi existat; 
chiar s-au identificat unele urme 
ale acestei ciocniri. 

Dacă se cunoaște pe Lună 
urma lăsată de lovirea produsă 
prin ciocnirea cu Pămintul, și 
dacă se vede pe suprafaţa Pă- 
miîntului regiunea pe care s-a 
frecat Luna, apare și părerea că 
în urma acestei formidabile cioc- 
niri Pămintul și-a schimbat locul 
în spațiu și direcția traiectoriei 
pe care o urma (şi-a schimbat 
viteza de rotație, și-a schimbat 
direcţia axei polilor etc.) 

În aceste rînduri mă voi limita 
să-mi expun părerea asupra as- 
pectului pe care îl are azi Luna, 
care este originea structurii se- 
lenografice a Lunii, avind în ve- 
dere ciocnirea ei cu Pămintul. 

Atunci cînd s-a întimplat acest 
cataclism este posibil ca Pă- 
miîntul să fi fost înconjurat cu un 
briu din sfărimături de roci, care 
se grupaseră în același plan, 
conform legii atracției gravita- 
tionale. În urma zguduiturii pu- 
ternice, provocate de ciocnirea 
cu Luna, rotația Pămintului în 
jurul axei polilor a fost frinată 
şi axa polilor a oscilat, fapt care 
a făcut ca «briul saturnic» amintit 
să fie proiectat aproape în în- 
tregime în Cosmos. 

În acelaşi timp, Luna s-a fisu- 
rat pe alocuri, iar din fisuri s-a 
scurs pe suprafața ei un strat 
gros de lavă, dar destul de subţi- 
re ca să se solidifice într-un 
timp relativ scurt, de citeva se- 
cunde. Căci, dacă ne uităm bine, 
vedem cum în această lavă, incă 
fluidă, au căzut sfărimături din 
«inelul saturnic» al Pămintului 
— bucăţi de roci, proiectile, care 

au produs unde, așa cum se 
întimplă cînd se aruncă cu pietre 
în apă. 

Aceste unde circulare s-au 
solidificat sub aspectul unor 
false cratere de vulcani, avind 
diametre mai mari sau mai mici, 
înălțimi mai mari sau mai mici, 
după grosimea stratului de lavă 
și după mărimea «proiectilului» 
care l-a produs. Acolo unde 
craterele sint foarte plate şi au 
diametre mari, înseamnă că lava 
a fost încă foarte fluidă, și unda 
s-a putut propaga mai mult. 
Sint, de asemenea, cratere în 
mijlocul cărora se văd «bucă- 
tele» din roca ce le-a produs, 
ceea ce permite să presupunem 
că acolo stratul de lavă a fost 
foarte subțire. 

Pare mai puţin probabil ca 
Pămintul să nu fi avut «inel sa- 
turnic» în momentul ciocnirii cu 
Luna și că bucățelele de rocă 
s-ar fi desprins de pe Pămint 
în timpul izbirii, pentru că atunci 


Luna ar prezenta «cratere» nu- 
mai într-o zonă circulară în jurul 
punctului în care s-a produs 
izbitura. Dar, după cum se vede 
si din fotografiile luate şi de pe 
partea cealaltă a Lunii de către 
stațiile automate sovietice, 
aceste «cratere» sint răspindite 
aproape pe toată suprafața Lunii, 
ceea ce înseamnă că ele nu pot 
proveni decit dintr-o ploaie ma- 
sivă de proiectile, toate cam de 
același calibru, venind din toate 
părțile. Şi aceasta nu s-ar fi 
putut întimpla dacă amintitele 
proiectile nu ar fi existat pregă- 
tite, aşa cum am arătat, sub 
forma unui inel saturnic în jurul 
Pămîntului. 

Se poate admite şi că, din 
sfărimăturile de rocă ce compu- 
neau «inelul saturnic» al Pămîn- 
tului, numai cele de dimensiuni 
mici au mai putut cădea pe 
Lună, ştiut fiind că în prima 
fracțiune de secundă după cata- 
clism sfărîmăturile mai mari au 
fost proiectate în Cosmos îna- 
inte de a putea cădea în sfera 
de atracție a Lunii. 

După părerea redacției, pro- 
blema originii craterelor de pe 
Lună nu este încă complet elu- 
cidată, specialiştii înclinînd fie 
spre «bombardamentul» meteo- 
ritic, fie spre o natură vulcanică. 
Ipoteza ciocnirii Lunii cu Pă- 
mîntul este totuși o ipoteză care 

nu a primit încă o confirmare 
a științei. Studierea, nu peste 
ani, «la faţa locului» a 
Lunii va elucida multe din pro- 
blemele privind originea și evo- 
luția acestui interesant corp ce- 


resc. 
* 


Tov. CIORTEA GHEOR- 
GHE — București 


PIETRE PREȚIOASE 


Întrebările pe care ni le-ati 
pus în legătură cu pietrele pre- 
țioase ne-au obligat, pentru a 
putea răspunde la fiecare dintre 
ele, să facem mai întii o scurtă 
incursiune în mineralogie. lată 
bilanțul acestei scurte, dar in- 
teresante incursiuni: 

Aproape acum 155 de ani, sa- 
vantul german Mohs și-a propus 
să facă o ordine în mulțimea de 
minerale ce formează învelișul 
Terrei, propunind o clasificare 
a lor din punct de vedere al du- 
rității. Pentru aceasta, el a ales 
din vasta sa colecție 10 minerale 
pe care le-a așezat într-o astfel 
de ordine încit fiecare mineral 
să zgirie pe cele precedente. 

În «Scara durității minerale- 
lor», propusă de Mohs, ordinea 
mineralelor este următoarea: 1— 
talcul; 2 — gipsul; 3 — calcitul; 
4 — fluorina; 5 — apatitul; 6 — 
ortoza; 7 — cuarțul; 8 — topazul; 
9 — corindonul; 10 — diamantul. 

Pietrele preţioase nu sint alt- 
ceva decit varietăți nobile ale 
mineralelor celor mai dure: co- 
rindon, diamant şi chiar ale unor 
silicați ca topazul, berilul. Neste- 
mate ca: rubine, safire, smaralde 
orientale sint cristale minunate 
de corindon transparent, pe care 
natura le-a înzestrat, pe lingă 
duritate, cu cele mai variate 
nuanţe de culori şi cu o încîntă- 
toare strălucire. Dar, din punct 
de vedere chimic, corindonul 
este un oxid de aluminiu (alu- 
mină) cristalizat. Deci, aceeași 
alumină din care este alcătuit 
lutul ni se arată acum străluci- 
toare, colorată sau transparentă 
în cristalele pietrelor prețioase. 
Explicația  variatelor  colorații, 


considerate în antichitate un dar 
al zeilor, a constituit — şi mai 
constituie încă — un subiect 
important de studiu pentru oa- 
menii de știință. Uneori coloraţia 
se datorește unei așezări spe- 

ciale a atomilor în cristal, iar 
alteori ea este urmarea existen- 
tei unor mici, insesizabile impu- 
rități în masa cristalului. Astfel, 
culoarea albastră a safirelor se 
datorește impurităților de fier 
și titan, cea singerie a rubi- 
nului — impurităților de crom, iar 
verdele smaraldului propriu-zis, 
care este o varietate de beril, 
se datorește prezenţei în cristal 
a impurităților de oxid de crom. 
Cea mai căutată piatră prețioasă 
rămine totuşi diamantul. Numit 
«adamas» (invincibilul) de către 
greci, diamantul este de 1 000 de 
ori mai dur decit cuarțul şi de 
150 de ori mai dur decit chiar 
corindonul. Dar, cu toată duri- 
tatea sa extraordinară, din punct 
de vedere chimic diamantul este 
carbon curat, ca și grafitul folo- 
sit la creioane. Cum se explică 
atunci diferenţa în proprietățile 
lor? Dezlegarea acestei proble- 
me o găsim în structura crista- 
lină. Astfel, în timp ce rețeaua 
cristalină a diamantului este cu- 
bică, atomii de carbon fiind aşe- 
zați compact, la distanțe egale 
unii față de alții, cea a grafitului 
este o prismă hexagonală, dis- 
tanța dintre cele două baze fiind 
mult mai mare. 

Datorită aşezării compacte a 
atomilor de carbon în rețeaua 
sa cristalină, diamantul, pe lingă 
duritate, mai posedă și proprie- 
tatea de a descompune lumina 
albă în culorile sale compo- 
nente, dind un minunat joc de 
lumină, ceea ce face ca diaman- 
tul să fie cea mai căutată dintre 
pietrele prețioase. 

Pentru a putea aprecia valoa- 
rea pietrelor prețioase, încă din 
antichitate oamenii au căutat o 
unitate de măsură. Metoda cea 
mai la îndemină era, desigur, 
cîntărirea lor. Probabil că vreu- 
nui negustor, în timp ce minca 
păstăi de roșcovă, i-a venit ideea 
de a folosi simburii acestora ca 
unitate de greutate pentru cîntă- 
rirea pietrelor prețioase. Sim- 
burii de roșcovă se numesc în 
grecește «keratios», de unde pro- 
vine cuvintul «carat! folosit şi 
azi la cîntărirea nestematelor. 
S-a constatat însă că simburii 
de roșcovă nu au toți aceeași 
greutate, astfel că, odată cu in- 
troducerea unor balanţe mai pre- 
cise, s-a ajuns la tot felul de 
carate: brazilian de 0,192 g, in- 
dian de 0,205 g etc. De-abia în 
anul 1907, Convenţia Metrică In- 
ternațională a stabilit un carat 
unic, caratul metric de 0,2 grame. 


* La aur — și prin aceasta răspundem 
tov. Purec Constantin din Bărbăteşti, raio- 
nul Gilort, regiunea Oltenia — caratul 
reprezintă un indice al calităţii, expri- 
mat sub formă de părţi de aur la 24 
părţi ale aliajului. Astfel, aurul de 24 
carate este aur pur; aurul de 18 carate 
conţine 18 părți aur din 24, adică are o 
puritate de 75% 

MODELAREA 


INSTRUMENT 


Modelarea, ca mijloc de cerce- 
tare teoretică și experimentală 
pentru obținerea unor rezultate 
numerice ce caracterizează des- 
fășurarea diverselor procese fi- 
zice, este cunoscută încă din 
secolul trecut. Cu toate acestea, 
abia în condițiile actuale, create 
de dezvoltarea electronicii, mo- 
delarea a căpătat o extindere 
foarte mare în domeniul cerce- 
tării științifice. 


AL AUTOMATIZĂRII 
ACTIVITĂȚII INTELECTUALE 


Cea de-a doua jumătate a secolului al XX-lea se caracteri- 
zează, printre altele, și prin tendința automatizării unor im- 
portante domenii ale activității intelectuale. 

Realizările ştiinţei și tehnicii contemporane se bazează pe 
lucrări teoretice și experimentale însoțite de un volum deosebit 
de mare de calcule. Numărul persoanelor ocupate cu activi- 
tatea de calcul a crescut foarte mult, termenele de obţinere a 
rezultatelor calculelor au devenit extrem de lungi, rezultatele 
obţinute cu întirziere nemaifiind de actualitate. Soluţia unei 
astfel de probleme extrem de importante este de a mecaniza 
și automatiza procesele de calcul, eliberind astfel numeroși 
oameni, care pot fi utilizați în alte domenii ale economiei sau 
în munca de concepție, și obţinînd rezultatele în termen util. 

Maşinile de calcul constituie mijloace moderne extrem de 

uternice și de eficace în automatizarea proceselor de calcul. 
n acest domeniu s-au conturat două direcţii principale, ba- 
zate pe principii teoretice și tehnice diferite: tehnica calculului 
analogic şi tehnica calculului numeric. 

Calculatoarele analogice reproduc ecuații și funcții care 
caracterizează sisteme fizice sau cîmpuri. Ele modelează astfel 
sistemele și cîmpurile reprezentate prin ecuațiile sau functiile 
respective pentru a obține valorile numerice corespunzătoare 
anumitor stări sau coordonate. 

Calculatoarele numerice rezolvă problemele după un program 
avind la bază un algoritm, conform căruia rezolvarea problemei 
a fost redusă la realizarea unei succesiuni de operații. 

La baza metodei modelării stă o trăsătură a cunoaşterii 
umane: extragerea și punerea în evidență a elementelor comune 
la diferite fenomene și stabilirea corespondenţelor, ceea ce 
creează posibilitatea de a cerceta obiectele în mod indirect, 
studiind alte obiecte analoge. 


Curgerea unui lichid printr-o conductă este 
asemănătoare trecerii unui curent printr-un 
circuit electric. 


SISTEMULUI REAL 


Ing. ADRIAN PETRESCU 


MODEL FIZIC SAU MODEL MATEMATIC? 


Modelarea a căpătat o importanță deosebită în studiul şi 
realizarea unor maşini şi instalații. Necesitatea de a asigura 
satisfacerea condiţiilor cerute inițial impune, de multe ori, pe 
lîngă calcule de proiectare, realizarea unui exemplar expe- 
rimental. 

Pe baza rezultatelor obținute se trag concluzii privind noua 
construcţie, se aduc îmbunătățirile necesare și abia apoi se 
trece la lansarea în producție. Această cale este extrem de 
costisitoare și adesea nu dă rezultate satisfăcătoare, exemplarul 
experimental neputînd fi încercat în condiţii limită sau de 
avarie, care ar putea pune în pericol viața experimentatorilor. 

Adesea, experimentarea obiectelor reale (rachete, avioane, 
vase, generatoare etc.) se înlocuiește prin experimentarea 
modelelor realizate la o scară mai mică. Pentru ca rezultatele 
obținute pe model să poată fi extinse la obiectele reale, este 
necesar ca în realizarea modelului să se respecte anumite legi. 

Presupunind că realizăm modelul unui vas cu o.lungime de 
zece ori mai mică decit a vasului real, suprafața secțiunii 
transversale a modelului va fi de o sută de ori mai mică decît 
cea reală, iar volumul de apă dislocuit va fi de o mie de ori 
mai mic. În aceste condiții, parametrii mişcării modelului nu 
vor fi proporționali cu cei ai mișcării vasului real. Astfel, 
viteza de deplasare a modelului va fi 0,1 din viteza reală, rezis- 
tența la înaintare a modelului va reprezenta doar 0,0001 din 
cea reală, iar energia cinetică 0,00001 din energia cinetică a 
vasului real. Pentru diferiți parametri, proporționalitatea repre- 
zentării este diferită. 

Teoria similitudinii folosită în modelare stabilește legile pe 

MODELULUI ANALOGIC 


baza cărora se pot realiza modele a căror experimentare dă 
rezultate care pot fi extinse la obiecte reale. 

Cind obiectul real și modeliui său au aceeași natură tizică, 
este vorba de modelare fizică. Prin asemenea modelare se 
studiază noi tipuri de rachete, elicoptere, avioane, construcții 
hidrotehnice etc. 

Găsirea variantei optime a unei noi construcții implică expe- 
rimentarea a numeroase modele fizice, ceea ce este laborios 
și costisitor. 

O altă metodă de modelare prin care se înlătură aceste difi- 
cultăți constă în realizarea unor modele de natură diferită 
de cea a obiectelor reale, existînd o analogie însă între ecua- 
tiile ce caracterizează obiectul şi modelul său. O asemenea 
modelare poartă numele de modelare matematică. 

Dispozitivele de modelare care reproduc ecuaţiile ce carac- 
terizează obiectul real pot fi de tipul modelelor analogice sau 
de tipul modelelor structurale. 


MODELAREA ANALOGICĂ ȘI 
MODELAREA STRUCTURALĂ 


Modelul analogic se realizează prin metoda analogiei, por- 
nind de la descompunerea obiectului real în elemente fizice sim- 
ple. Fiecărui element al obiectului real îi corespunde un element 
de altă natură al modelului. Procesul fizic ce se desfășoară 
în model se caracterizează prin ecuații analoge celor care 
descriu obiectul real. 

Unul dintre exemplele cele mai cunoscute îl constituie ana- 
logia dintre fenomenul curgerii unui lichid printr-o conductă 
lungă (fig. 1) şi trecerea curentului printr-un circuit electric. 
În acest caz, există întotdeauna o corespondență reciprocă 
între sursa de tensiune (E) la bornele circuitului electric și pre- 
siunea (P) la capetele conductei, intensitatea (|) a curentului 
din circuitul electric și debitul (i) al conductei și, în ştirșit, 
între rezistența electrică (R) şi rezistenta hidraulică (r). 

Modelele electrice sînt cele mai răspîndite, datorită ușurinţei 
de realizare tehnică, de variaţie și de reglare a parametrilor, 
datorită posibilităților precise de măsurare și de înregistrare a 
rezultatelor. Unul dintre numeroasele exemple care pot fi date 
este acela de modelare a oscilaţiilor de torsiune a axului care 
antrenează elicea unei nave (fig. 2). Scopul modelării constă în 
determinarea vitezei critice de rotație a axului. Sub acțiunea 
forțelor hidrodinamice, axul elicei primeşte șocuri periodice, 
adică asupra lui acționează o forță periodică, a cărei frecvență 
depinde de viteza de rotație a axului elicei. La anumite viteze 
de rotaţie pot apărea fenomene de rezonanţă, care determină 
distrugerea axului. 

Avînd în vedere că există o analogie între momentul de inerție 
şi capacitate, elasticitate și inductanţă, între momentul fortei 
şi intensitatea curentului electric, fenomenul mecanic de rezo- 
nanţă de mai sus se poate studia pe un model electric. Variind 
frecvența curentului electric, se pun în evidenţă fenomenele 
de rezonanţă prin măsurarea valorii curenților în diversele 
ramuri ale circuitului. 

Existența unei corespondențe biunivoce (reciproce) între 
elementele modelului şi ale sistemului real reprezintă marele 
avantaj al modelelor analogice. Aceasta ușurează experimen- 
tarea prin punerea în evidenţă a influenţei modificărilor diver- 
selor elemente asupra pertormanțelor mașinii sau instalaţiei. 
Din păcate, clasa fenomenelor pentru care se pot realiza modele 
analogice este destul de restrinsă. 

Mult mai largă este clasa problemelor care se pot studia 
prin modelare structurală. În modelarea structurală are loc 
sinteza ecuaţiilor care caracterizează fenomenul real cu aju- 


a: Instalaţia de forță navală (7 — turbina de 
înaltă presiune; 2 — turbina de joasă presiune; 
3 — reductorul de viteză; 4 — elicea); b: sche- 
ma dinamică a instalatiei de forță (9 — mo- 
mentul de inerție; e — elasticitatea; M sinuit 
momentul forței perturbatoare); c — schema 
modelului electric). 


Simboluri de reprezentare a blocurilor ope- 
raționale 


Schema pentru reprezentarea unui polinom 
de gradul doi 


torul unor dispozitive care efectuează anumite operaţii arit- 
metice și algebrice, integrare și diferențiere, transformări 
funcționale etc. 

Se poate spune că se modelează fiecare termen al ecuaţiei 
date. Cele mai răspîndite dispozitive folosite în modelarea 
structurală sînt dispozitivele electronice. Ele sînt formate din 
blocuri operaționale, care efectuează operații lineare, ca: 
însumarea algebrică, integrarea, înmulțirea cu o constantă, 
precum și operații nelineare, ca: înmulţirea a două variabile, 
ridicarea la o putere oarecare, crearea unor dependențe neli- 
neare speciale ca zone de insensibilitate, saturație, histerezis 
etc. Realizarea modelului unei ecuații se face prin legarea, 
într-un mod corespunzător, a acestor blocuri. În dispozitivele 
electronice de modelare, variabila independentă o reprezintă 
timpul, iar funcția căutată este o tensiune. 

Astfel, în cazul schemei care reprezintă un polinom de gra- 
dul doi (fig. 4), rădăcinile reale ale polinomului pot fi uşor 
găsite prin variația mărimii x, care reprezintă o tensiune, fixînd 
acele valori pentru care y devine egal cu zero. 

În modelarea fenomenelor care depind de timp, scara timpu- 
lui poate fi aleasă astfel încît fenomene care în natură se desfă- 
șoară în zile sau săptămîni pe model să fie reproduse în citeva 
zeci de secunde. Deoarece există și posibilitatea de a lucra 
la scara timpului real, în modelarea unor sisteme complexe de 
reglare automată, instalațiile reale se înlocuiesc prin modelele 
lor electronice, iar partea de reglare se folosește în original. 
Se pot realiza astfel stări de avarie în instalațiile modelate care, 
în realitate, se întimplă foarte rar și se poate studia eficacitatea 
regulatoarelor. 

Modelarea matematică a unor procese și fenomene poate fi 
realizată și cu ajutorul calculatoarelor electronice numerice, 
punctul de plecare fiind tot ecuațiile care caracterizează obiec- 
tul real. Se întocmește programul de lucru al calculatorului, 
care se introduce în memoria lui internă. În acest caz însă, 
studiul influenței variațiilor unor parametri ai sistemului nece- 
sită modificarea programului, ceea ce produce unele dificultăți. 

Problemele inginerești, care apar în realitate, de multe ori 
conțin date inițiale cunoscute cu erori relativ mari (0,15%). 
Precizia necesară calculelor poate fi asigurată, în aceste cazuri, 
de către calculatoarele analogice, care sînt mai simple în 
exploatare și mai ieftine decit cele numerice. 

n țara noastră au fost obținute succese importante în do- 
meniul creării mijloacelor tehnice de modelare electrică. Au 


fost realizate atît calculatoare analogice specializate, cît şi 


universale. Dintre cele specializate, putem aminti modelul 
rezistiv pentru studiul și proiectarea exploatării zăcămintelor 
de petrol şi gaz realizat de un colectiv de la Institutul de cer- 
cetări pentru foraj și extracție (I.C.F.E.) Cîmpina, precum și 
modelul pentru studiul pompajului de adincime realizat tot la 
I.C.F.E., în colaborare cu Institutul politehnic «Gheorghe 
Gheorghiu-Dej» din București, de un colectiv condus de prof. 
univ. Ed. Nicolau. 

La Întreprinderea pentru raționalizarea şi modernizarea insta- 

Printre plantele care impodobesc apartamentele se numără şi 
citricele: lămiiul, portocalul, grepfrutul şi mandarinul, mai răspin- 
dite fiind primele două. 

La îngrijirea plantelor citrice pe timp de iarnă, o mare atenție 
trebuie acordată cunoașterii şi reglării — în limitele corespunză- 
toare intensității proceselor biologice — a o serie de factori, ca: 
lumina, temperatura, umiditatea, aerul și hrana. 

În perioada de iarnă, nevoia de lumină a lămiiului și portocalului 
variază în funcţie de temperatura încăperilor în care acestea sint 
ținute. În încăperile cu o temperatură de peste 16—18"C, lipsa de 
lumină determină apariția unor lăstari etiolați, cu frunze mici, 
care constituie adesea principala cauză a căderii florilor și fructelor 
de pe plante. Pentru evitarea acestui neajuns, în camerele incăl- 
zite, plantele vor fi așezate la geamurile amplasate în partea de sud. 
Din cind în cind, ele se vor intoarce cu partea din umbră în partea 
luminată, spre a li se asigura o dezvoltare uniformă a coroanei. 

După datele culese de diferiţi cercetători, reiese că plantele citrice 
iernează foarte bine în camere bine luminate, cu temperatura în 
jurul a 12—14"C, fără a exista oscilații prea mari între zi și noapte. 
Pentru acest motiv se va evita așezarea plantelor în cameră lingă 
sursa de căldură (sobă, calorifer etc.) sau lingă căile de acces ale 
aerului rece de afară. 


laţiilor energetice (I.R.M.E.) au fost realizate mai multe modele 
specializate destinate studiului sistemelor electroenergetice. 

Calculatoare analogice universale au fost realizate la 
Institutul de energetică al Academiei (MECAN | și MECAN II) 
de un colectiv condus de ing. M.V. Popov, membru corespon- 
dent al Academiei, la filiala Academiei din Cluj, precum și la 
catedra de automatică de la Institutul politehnic «Gheorghe 
Gheorghiu-Dej» (calculatorul MAC-1). 

Calculatorul MAC-1, de exemplu, este folosit cu succes în 
activitatea de cercetare ştiinţifică și didactică pentru rezolva- 
rea unor probleme din domeniile cele mai diferite: reglarea 
automată, rezistența materialelor, electrotehnică, radiotehnică, 
economie etc., precum și pentru pregătirea corespunzătoare a 
inginerilor automatiști și energeticieni. 

Datorită importanței tehnice-știinţifice și eficacității econo- 
mice mari, calculatoarele analogice găsesc, pe zi ce trece, tot 
mai multe aplicaţii în institutele de cercetări, de proiectări, de 
învățămînt superior tehnic şi în laboratoarele uzinale. 


Y= axX2+bx+ d 

În camerele cu temperatură moderată, plantele n-au nevoie de 
prea multă lumină, deoarece în aceste condiții procesele biologice 
sint foarte mult încetinite. Bazindu-se pe acest considerent, mulţi 
dintre amatori practică cu rezultate bune iernarea plantelor citrice 
în încăperi semiintunecoase, în care obligatoriu temperatura se 
menține în limitele a §5—7°C. La aceste plante, consumul de sub- 
stanțe nutritive de rezervă este neinsemnat, datorită intrării lor 
în repaus. Din această cauză nu se vor administra de loc îngră- 
șşăminte, iar udarea plantelor se va face cu cantităţi foarte mici de 
apă călduță. 

Umiditatea este un alt factor de care trebuie să se țină seama la 
iernarea plantelor citrice. Dacă temperatura din camere este ridicată 
şi lumina intensă, atunci și cantitatea de apă ce se va da plantelor 
va fi mai mare. În cameră insă, pe măsură ce creşte temperatura, 
scade umiditatea aerului. De aceea, cu cit ne apropiem de primăvară, 
pe măsura încălzirii mediului din cameră, se impune a se acorda 
o atenție sporită menţinerii umidității atmosferice în limitele cores- 
punzătoare. Aceasta se poate realiza atit prin pulverizarea plantelor 
cu apă călduță, cit şi prin aşezarea pe calorifer sau sobă a unor 
vase întinse, pline cu apă. În camerele cu temperatura de 5—8'C, 
umiditatea atmosferei trebuie să fie de 40—50%. La o temperatură 
de 10—12*C, umiditatea din aer trebuie să se ridice la 50—60%, 
iar la temperatura de peste 15—18*C umiditatea atmosferică trebuie 
ținută în limitele a 60—70%,. 

Adesea un dezechilibru între temperatura solului, a apei de udare 
și a aerului, pe de o parte, și umiditatea atmosferică și a solului, 
pe de altă parte, provoacă un dezechilibru între procesul de absorbție 
a apei şi hranei din pămînt de către rădăcini şi procesul de transpi- 
rație a frunzelor și a celorlalte organe ale plantelor. Acest dezechilibru 
se materializează prin căderea frunzelor și fructelor de pe plante 
din cauza tendinței acestora de a-și restabili echilibrul pierdut. 
În foarte multe cazuri, dacă un asemenea dezechilibru se prelun- 
gește, plantele incep să se usuce treptat și pînă la urmă pier. Prin 
urmare, trebuie acordată mare atenţie păstrării unui echilibru co- 
respunzător între factorii amintiţi. Întotdeauna plantele trebuie să 
fie udate cu apă de aceeaşi temperatură cu cea a camerei, păstrată 
cca. 24 de ore în vase întinse (ligheane, tăvi etc). În timpul iernii 
nu se recomandă ca vasele cu plante să fie mutate din camere reci 
în camere încălzite decit numai după o încălzire prealabilă a pă- 
miîntului prin udare cu apă călduță. De asemenea, nu se admite 
scăderea temperaturii din cameră sub 0°C, deoarece plantele pot 
suferi din cauza frigului. 

Pentru o cit mai bună îngrijire a plantelor citrice este necesar 
ca aerul din camere să fie intotdeauna proaspăt, problemă ce se 
rezolvă prin aerisirea camerelor. În timpul aerisirii camerelor, mai 
ales pe gerurile mari, vasele cu plante trebuie îndepărtate de la 
ferestre și protejate cu paravane, care se vor așeza în direcţia curentu- 
lui de aer rece. 

lernatul în condiţii bune a plantelor citrice în cameră depinde 
în foarte mare măsură și de felul în care li se administrează hrana. 
Obișnuit pe timp de iarnă, plantele citrice se îngraşă mai puţin 
decit în celelalte anotimpuri, deoarece nevoile lor în substanțe 
nutritive sint mai mici. La iernare, o mare contribuție o are ingrășa- 
rea de toamnă, sau: îngrăşarea plantelor la intrarea în iarnă. cu 
mraniță, căreia i se vor adăuga pentru fiecare kilogram cite 10 g de 
superfosfat, 4 g sare potasică, 5 g de azotat de amoniu şi1 g de 
sulfat de fier. Experienţa cultivatorilor amatori arată că o asemenea 
îngrășare ajută plantelor citrice să ierneze bine, iar în primăvară 
le favorizează procesul creşterii și, mai ales, procesul înfloririi și 
fructificării. 

O nouă administrare de îngrăşăminte se va face spre sfirşitul 
lunii februarie, cind se intensifică circulaţia sevei în plante, folo- 
sindu-se Îngrăşăminte uşor asimilabile şi în doze crescinde. Acum 
trebuie satisfăcută în primul rind nevoia plantelor în azot, utilizin- 
du-se în acest scop soluția de azotat de amoniu, care se prepară 
dizolvind 40—50 g din această substanţă într-un litru de apă călduță. 
Înainte de întrebuințare, această soluție se diluează cu încă 9 litri 
de apă. Pină spre sfirșitul lunii mai, cind plantele se pot scoate în 
aer liber, se ingrașă de cca. 4 ori. Primele două ingrășări se vor 
aplica la interval de 25 de zile una de alta şi se vor folosi 2—3 litri 
de soluție de azotat de amoniu sau urină de grajd diluată cu 8—10 
părți de apă. Se recomandă ca îngrășarea să se facă într-un pămint 
reavăn. Pentru aceasta, cu 2—3 zile inainte se vor uda plantele 
obligatoriu cu apă călduță. 

Plantele ingrijite în felul acesta vor ierna bine, iar în primăvară 
vor crește viguroase și vor susține o înflorire și o fructificare bogată. 


Ing. A. ADĂSCĂLIȚEI 
Uzina metalurgică lași 


Utilizarea în întreaga lume a laminatelor, în general, și a produselor tubulare, în special, 
a cunoscut în ultimii ani un avînt deosebit datorită atit noilor concepții și metode de lucru 
în construcții și arhitectură, cît și introducerii lor pe o scară largă în industria constructoare 


de mașini. 


Realizarea unor țevi sudate de bună calitate, cu un cost de investiții redus, în instalații 
de mare productivitate, a extins rapid acest procedeu de fabricație, ajungindu-se astăzi 
ca aproximativ 55% din ţevile livrate pe piața mondială să fie realizate prin sudare. 

Şi în țara noastră se produc țevi cu multiple întrebuințări, folosindu-se diverse procedee 
de fabricație. Dintre acestea, la Uzina metalurgică din lași se folosește procedeul de fabri- 
caţție a ţevilor din oțel prin sudare electrică a marginilor benzii prin rezistență. 


O SUTĂ DE METRI PE MINUT 


Construită în anii regimului nostru, Uzina metalurgică din 
lași a produs primele ţevi la sfîrşitul anului 1963, iar de atunci 
şi pînă în prezent lungimea ţevilor fabricate aci ar putea înconjura 
o dată și jumătate globul pămintesc pe la ecuator. Acest lucru 
se datorește tocmai vitezelor mari cu care se lucrează în instalații 
moderne, mecanizate şi automatizate și care realizează în medie 
în fiecare minut peste 100 m de ţevi și profile. 

Programul de fabricație al uzinei cuprinde ca sortimente de 
bază produsele: ţevi de instalații, țevi de construcţii, țevi pentru 
conducte, tuburi PEL (protejate, etanșe, lăcuite) pentru instalații 
electrice și profile laminate la rece. 

Aceste produse au cele mai diverse întrebuinţări. Ţevile negre 
sau zincate, netede sau filetate sînt folosite la instalațiile de apă, 
aer, gaz; iar alte ţevi intră în instalațiile pentru încălziri. Dintre 
ţevile cu întrebuințări speciale cităm pe cele pentru serpentine 
de vagoane-cisternă, pentru transformatoare, biciclete și frigi- 
dere, ţevile ovale, pătrate şi dreptunghiulare pentru industria 
constructoare de maşini (autobuze, mașini agricole etc.). De 


asemenea, uzina produce profile de cele mai diverse tipuri pentru 
construcții civile și industriale și construcţii de mașini. 


SUDURĂ FĂRĂ ADAOS 


Să facem o vizită în această uzină modernă. Vom vedea cum 
materia primă, banda metalică care se află în depozit sub formă 
de rulouri adusă de la Combinatul siderurgic din Hunedoara, 
este transportată cu podul rulant la linia de fabricație. Aici prin 
deformări continue şi progresive (vezi figura 2), cu ajutorul unor 
role de formare cu profil special, se obține o ţeavă rotundă (1), cu 
o fantă care este menţinută deschisă cu ajutorul unei role (4) 
prevăzută cu un cuțit disc (5), fiind pregătită astfel pentru urmă- 
toarea operație, de sudură. 

n uzină se întrebuințează un procedeu de sudură special, 
prin rezistență (tensiune scăzută și intensitate de curent ridicată) 
care realizează încălzirea marginilor benzii adusă la forma unei 
țevi neînchise. Transmiterea conductivă a curentului se face 
prin intermediul a două discuri electrod din aliaj de cupru-crom (2) 
izolate între ele, închiderea circuitului făcîndu-se de la un electrod 


Linia pentru fabricarea țevi- 
lor sudate (schemă) de la de- 
rularea benzii pină la tăierea 
cu ajutorul ferăstrăului culi- 
sant. De aci țeava semifabri- 
cată este îndreptată spre patul 
de ieșire. 


la altul în marginile ţevii cu fantă, prin punctul de contact. 

Prin trecerea curentului cu o frecvență de 200 perioade pe 
secundă, de ordinul a 50 000—100 000 amperi, materialul ajunge 
la temperatura de 1 350°C, cînd se poate face sudarea marginilor 
cu ajutorul a două valţuri de presiune cu ax vertical (3), așa cum 
se vede în figură. Aceste valțuri exercită o presiune laterală 
asupra marginilor calde ale țevii (6) cu fantă, concomitent cu o 
presiune verticală exercitată de cele două discuri electrod. 

Calitatea sudurii depinde de modul în care sînt acordate aceste 
forțe de presiune, care se recomandă a fi egale. 

Procedeul de sudură asigură posibilitatea obținerii unui cordon 
de sudură de calitate bună și o grosime uniformă a peretelui. 
Eficiența maximă a fabricării ţevilor din oțel sudate pe genera- 
toare se relevă, cu precădere, la ţevile cu pereți subțiri și mijlocii, 
fabricarea ţevilor cu pereți groși realizindu-se prin alte metode. 

Calitatea materialului folosit variază în limite largi în funcție 
de domeniul de utilizare a ţevilor, folosindu-se în special oţeluri 
cu un conţinut redus de carbon (0,1—0,3%) sau slab aliate. 

Spre deosebire de alte metode de fabricare, se pleacă de la 
benzi, în rulouri, lungi de peste 150 m, ale căror extremități 
sînt sudate una de alta, obținîndu-se o bandă continuă. În felul 
acesta ţevile se fabrică în mod continuu, fără dereglarea instala- 
ţiilor, ceea ce duce la o producţie rațională și o fabricaţie foarte 
regulată. 

Linia (arătată schematic în figura 1) pentru fabricarea ţevilor 


sudate pe generatoare prin rezistență se compune din urmă- 
toarele părți: desfășurătorul de rulouri din bandă; mașina de 
îndreptat bandă, cu valțuri, mașina de tăiat capetele benzii și 
sudarea cap la cap (cu menghina de blocat banda) (1); acumula- 
torul de bandă (2); dispozitivul de antrenare al benzii; instalația 
de sablat bandă (3); foarfecele cu discuri pentru tăiat margini 
în lung și sfărimătorul de șpan (4); linia de formare (5); instalația 
de sudare (6) cu frecvență de 200 perioade pe secundă, cu discurile 
electrod și rolele verticale de presiune; instalația de răcire a 
țevii și linia de calibrare (7); ferăstrăul culisant (8) şi patul de 
ieşire. 


FAZA A DOUA: LAMINAREA 


Pentru creșterea productivităţii instalaţiei de sudare, redu- 
cerea parcului de scule și acoperirea unei game largi de dimen- 
siuni şi sortimente, această linie este cuplată în flux cu un cuptor 
tunel pentru încălzirea ţevilor în flux și un laminor reductor 
alungitor la cald. Prin această metodă se realizează întreaga gamă 
dimensională de țevi din programul de fabricație pornind numai 
de la două dimensiuni de bază. Așa-numitele țevi sudate, eboș, 
cu diametrul de 114,5 mm sau 77 mm, servesc la obținerea ţevilor 
de diverse dimensiuni. Eboșa tăiată la lungimea de 70 m este 
trecută prin cuptorul care are o lungime de 80 m și este compus 
din 50 de celule. Acolo ea este încălzită la temperatura de lami- 


Operația de tăiere a țevii, în lungimi de 70 m 
— eboșe — , din care se obţin prin laminare la 
cald toate dimensiunile de țevi dorite. 

Pregătirea benzii pentru 
sudare și dispozitivele fo- 
losite la procedeul de su- 
dare prin rezistenţă. 

nare cuprinsă între 950° şi 1 050°C. Temperatura și atmosfera 
cuptorului sînt verificate, reglate și înregistrate automat. 

De aci ţevile trec în laminorul reductor aluhgitor la cald, unde 
se face prelucrarea la cald: o reducere a diametrului simultan 
cu o reducere a grosimii de perete. Vitezele de fabricație sînt 
foarte ridicate, peste 40 m/minut la intrarea în laminor și 360 m/ 
minut la ieșirea din el. După laminor este montat un ferăstrău 
volant controlat electronic, care face tăierea în mers a ţevii, 
secționînd ţeava în lungimi fixe, cu toleranțe foarte restrinse. 
Ţevile trec apoi pe un pat pentru răcire, de unde sînt îndrumate 
spre finisaj și mai sînt supuse la o serie de operații, cum ar fi: 
îndreptarea la rece; frezarea la cele două capete însoţită de o 
șanfrenare; probarea hidraulică pe instalații speciale la 50 sau 
100 kgf/cm?, în funcţie de destinația pe care o au; filetarea și 
înșurubarea mufelor. 

O parte din ţevi sînt zincate, operaţia de zincare făcîndu-se 
în instalații automate, prin imersiune în zinc lichid. Această scu- 
fundare este precedată de operaţiile de degresare a ţevii, decapare 
în soluţii de acid sulfuric, spălarea în apă curată, în fondant și 
uscarea țevii. Zincul în exces este suflat la exterior cu aer com- 
primat, iar la interior cu abur. 

Prin acest procedeu de fabricație mecanizat și automatizat, dife- 
ritele operaţii fiind în întregime continue, și prin numeroasele 
controale efectuate în cursul fabricației, combinate cu o calitate 
superioară a benzii utilizate, ţevile produse de Uzina metalurgică 
lași răspund la numeroase exigențe. În această ordine de idei, 
semnalăm cîteva caracteristici: calibrarea perfectă a ţevilor; supra- 
fețe regulate și îngrijit executate; bavura exterioară înlăturată; 
grosimea peretelui foarte regulată și în toleranţe restrînse; cele 
două suprafețe ale ţevilor riguros concentrice; structura perfect 
omogenă datorită posibilităților de executare a tratamentelor 
termice de normalizare sau recoacere de care dispune uzina; 
țevi cu lungimi fixe și cu toleranţe restrînse; aderenţa stratului 
de zinc a ţevilor zincate ridicată. 

În diversele etape ale procesului de fabricație se procedează 
la controale de calitate cu ajutorul încercărilor rapide şi al încercă- 
rilor de laborator, în scopul de a garanta o înaltă calitate produ- 
selor. De asemenea, materialul este supus analizelor chimice, 
încercărilor mecanice și tehnologice, probelor hidraulice, iar 
pentru viitor se prevede controlul nedestructiv în flux cu raze X 
sau ultrasonic. 


PROFILE DIN TABLĂ ÎNDOITĂ 


În ultimii ani, pe tărîm mondial, cerinţelor mereu crescînde 
ale tehnicii le corespunde apariția de noi produse, mai bine adap- 
tate necesităților şi mai economice. Astfel, au apărut profilele 
formate la rece din bandă de oțel, cu secțiunile cele mai variate 
şi cu caracteristici mecanice superioare. Ele iau locul profilelor 
laminate la cald şi prezintă avantajul că au greutăți mai mici pe 
metru liniar şi module de rezistență, respectiv momente de iner- 
ţie mai mari, funcție de forma pe care o ia tabla prin îndoire. 

Profilele laminate la rece sînt folosite pe scară tot mai mare în 
construcţiile civile şi industriale, construcţii navale, agricole, 


Vedere generală a liniei de fabricat țevi sudate pe 
generatoare. În stinga: instalaţia de sudare; în dreap- 
ta: cuptorul tunel. 


SCRIERE 
CU LUMINĂ 


O persoană din Olanda, suferind de sechele de 
poliomielită, nu mai putea mișca decit capul. O uni- 
versitate olandeză a construit pentru această persoană 
o mașină electronică de scris, care îi permite să «bată» 
la maşină. «Claviatura» acestei originale mașini de 
scris se compune din trei contacte electrice montate 
în jurul bărbiei, cîte unul de fiecare parte a maxila- 
rului și al treilea situat în faţă. Apăsind într-o parte, 
literele luminoase încep să defileze pe un tablou, cu 
o viteză de 14 litere/secundă; cînd litera dorită apare, 
operatorul atinge cu bărbia contactul anterior şi 
mașina bate litera. Dacă din greșeală bate altă literă, 
el lasă ciclul să se desfășoare în sens normal sau 
apasă pe contactul din partea cealaltă, literele deve- 
nind luminoase în celălalt sens, în funcţie de poziția 
literei corecte față de cea greșit bătută. 

Operatorul poate face 40—50 de mișcări pe minut 
şi poate munci o oră fără să simtă oboseala. 


(După „SCIENCES ET MECHANIQUES") 


utilaj de transport feroviar și rutier, industria autovehiculelor 
și altele. 

Ţinînd seama de aceste cerințe, Uzina metalurgică lași a fost 
dotată cu noi instalații, care, începînd din anul acesta, asigură 
producerea acestor profile. Instalaţiile sînt asemănătoare cu cele 
de fabricat țevi, numai că dispare din flux mașina de sudat. În 
scopuri speciale se pot executa și profile perforate. Pînă în prezent 
s-au asimilat 10 tipuri de profile și sînt în perspectivă multe altele. 
Printre profilele asimilate sînt profilele cornier, profilele T și 
sînt în pregătire profile U, omega, profile pentru timplărie meta- 
lică. 

Problemele se inmulțesc, colectivul uzinei creşte. Se pregătesc 
noi produse. Pînă acum s-au asimilat în uzină 295 de sortimente 
și dimensiuni de ţevi și profile formate la rece din bandă. Munca 
de cercetare ştiinţifică este în plină dezvoltare; se studiază utili- 
zarea unor oțeluri cu calități îmbunătăţite; se proiectează scule 
şi dispozitive pentru profile din ce în ce mai complicate. Colectivul 
uzinei este hotărît să producă pentru economia naţională țevi și 
profile în cantități cit mai mari, sortimente cit mai variate și de 
calitate superioară. 


e CAII PUR SÎNGE DE GALOP CU RE- 
GISTRU GENEALOGIC DE LA 1791 


„SIMILIA 
SIMILIBUS 
PARUNTUR“ 


sC LINNÉ“ 


e ÎN 20 DE GENERAȚII UN ANIMAL ARE 
TEORETIC 2 158 950 STRĂMOȘI 

e BAZA EREDITARĂ ȘI CONDIŢIILE DE 
VIAŢĂ RĂSPUNZĂTOARE DE ÎNSUŞI- 


RILE ANIMALELOR 

e RASA — OGRUPĂ DEANIMALE CU ORI- 
GINE COMUNĂ 

e LA BAZA RASEI SIMMENTAL UN SIN- 
GUR TAUR 


ARBORELE 
GENEALOGIC 


ÎN AMELIORAREA ANIMALELOR 


Asemănarea dintre părinți și urmași, una din însușirile fundamentale 
ale existenței vieţuitoarelor, a atras din cele mai vechi timpuri atenţia 
crescătorilor de animale. Vechi proverbe spun de altfel că «așchia nu sare 
departe'de trunchi» și că «ce naște din pisică șoareci mănîncă». Observa- 
rea mai atentă a fenomenului a scos în evidență faptul că, deși asemănarea 
este mare, ea nu este totuși absolută. Urmașii acelorași părinţi diferă 
unul de altul și de părinţii lor prin multe însușiri și prin gradul de expri- 


mare al însușirilor. 


Folosind aceste însușiri ale organismelor, de a semăna cu părinţii (ere- 
ditate) și de a diferi totuși de ei (variabilitate), omul a reușit ca, oprind 
(selecționind) pentru prăsilă numai animalele cu anumite însuşiri utile 
lui, să le modifice de la generație la generaţie în direcția dorită de el. Pe 
această bază a apărut în practica creșterii animalelor tradiția, fundamen- 
tată apoi științific, de a se ţine evidenţa originii animalelor. 


«COLOANA VERTEBRALĂ» 
A SELECŢIEI 


Primele referiri în legătură cu ținerea 
evidenţei originii animalelor ne duc în 
timpul asiro-caldeenilor şi la agronomii greci 
şi latini. Un rol mare l-a jucat selecția pe 
baza ascendenţilor în ameliorarea calului 
arab, din creşterea căruia Mahomed făcuse 
un cult religios. Evidenţa originii se ținea 
însă numai oral. 

Concretizarea scriptică a originii unui 
animal a căpătat denumirea de pedigreu sau 
tabel genealogic, iar registrul în care sînt 
înscrise pedigreele unui anumit efectiv de 
animale se numește registru genealogic. Cel 
mai vechi registru genealogic este acela al 
rasei de cai pur-singe de galop, înfiinţat în 
anul 1791, după care a urmat registrul rasei 
de taurine Shorthorn, în 1822. 

Datorită faptului că registrul genealogic 
al rasei pur-sînge de galop este închis, în el 
nefiind înscrise decît animale ai căror părinţi 
figuraseră în acest registru, astăzi se poate 
urmări originea fiecărui cal din această rasă 
în urmă cu 20—25 de generaţii, din anii în- 
fiinţării registrului. Majoritatea absolută a 
registrelor genealogice ale raselor sint însă 
deschise, in ele putînd fi înscrise şi animale 


cu origine necunoscută, însă cu exterior 
şi producție corespunzătoare standardului 
rasei. Dat fiind faptul că registrele genealo- 
gice au fost înființate pentru prima oară în 
Anglia, ele sînt denumite frecvent în limba 
acestei țări. Registrul genealogic pentru cai 
se numeşte astfel stud-book, cel de bovine 
herd-book etc. Menţionăm că și termenul 
de pedigreu provine tot din limba engleză, 
unde are semnificația de ascendență, genea- 
logie, arbore genealogic. 

Pe lingă pedigreu, registrul genealogic 
cuprinde şi date asupra animalului însuși, 
precum și asupra descendenților lui. Fiecare 
animal este deci prins în acest registru cu 
trecutul, prezentul şi viitorul lui filogenetic. 
Registrele genealogice sînt atît de impor- 
tante în ameliorarea animalelor, încît sînt 
pe drept denumite «coloana vertebrală a 
selecției», ele sînt de nelipsit în orice crescă- 
torie de selecție. Pe lingă registrele genea- 
logice de crescătorie există și la noi în ţară 
registre genealogice regionale, în care sînt 
înscrise cele mai bune animale din fiecare 
regiune, şi registre genealogice de stat, 
care cuprind cele mai bune animale din țară. 
Aceste animale, ţinute special în evidență, 
sînt folosite pentru ameliorarea întregului 
efectiv de animale din regiunea respectivă 

şi din ţară. Introducerea registrelor genea- 
logice are o deosebită importanţă în acțiunea 
de a pune ameliorarea animalelor pe o bază 
stiințifică. 

Pedigreul clasic este un tabel în care sînt 
înscrise 3—4- 5 generaţii de ascendenți ai 
fiecărui animal, respectiv 14—30—62 de 
strămoși ai lui. Fiecare generaţie parentală 
se trece sub cea filială, tatăl înscriindu-se de 
regulă în dreaptă, iar mama în stînga. 

nregistrarea strămoșilor pe mai multe ge- 
neraţii nu s-a dovedit zootehnic utilă și este, 
de fapt, practic imposibilă. Numărul stră- 
moşilor unui individ creşte, de la generaţie 
la generație, în progresie geometrică, atin- 
gînd cifre pe de-a dreptul fantastice. Astfel, 
numai în decursul a 20 de generatii (cca. 
20—30 de ani la păsări, cca. 40 de ani la 
porci) un animal are teoretic 2 158 950 de 
strămoși. În legătură cu aceasta trebuie 
menționat însă un fapt biologic interesant: 
aceste cifre nu sînt atinse niciodată. Orice 
animal are în realitate mai puțini strămoşi 
decit ar putea să aibă teoretic. Aceasta deoa- 
rece în creşterea animalelor are loc în pro- 
porție de masă împerecherea de animale 
înrudite foarte îndepărtat (toate animalele 
din aceeași rasă sînt în ultimă instanță înru- 
dite) şi sînt destul de frecvente împereche- 
rile de animale înrudite mai apropiat (în 
cadrul a 4—5 generații). Unul şi același 
individ poate ocupa locul a mii sau poate 
zeci de mii de strămoși în originea unui 
animal. 

Astfel, vaca Dulcinea 509, de la baza expe- 
rimentală zootehnică Săftica, Bucureşti, tre- 
buia să aibă în trei generaţii 14 strămoși, dar 
are în realitate numai 12, ntrucit unul 
apare de 2 ori (Samson 8083). Atenţia de 
care se bucură pedigreele în ameliorarea 
animalelor este legată de 3 aspecte utile pe 
care le reflectă: indicarea calităților produc- 
tive ale animalului, indicarea modului cum 
trebuie folosit un animal la prăsilă și indi-/ 
carea metodelor de ameliorare folosite și 
a rezultatelor obținute. 


AȘCHIA NU SARE DEPARTE DE 
TRUNCHI, DAR ESTE GREU DE 
PRECIZAT LA CE DISTANȚĂ SARE 


Animalele tinere nu dau încă producţie, 
taurul nu dă lapte și nici cocoșul ouă, însă 
transmite fiicelor posibilitatea de a da o 
anumită producție de lapte sau de ouă. 
Pentru a stabili valoarea acestor categorii 
de animale este deosebit de important a 
se ști ce potențial productiv au, chiar dacă 
nu produc. Un taur prin descendenții săi 
poate ameliora sau strica o cireadă întreagă, 
iar în condiţiile însămînțărilor artificiale, 
efective mult mai mari. Potenţialul lor pro- 
ductiv fiind moştenit de la strămoşi, trebuie 
dedus din valoarea ascendenţilor, din pedi 
greu. 

Problema, simplă la prima vedere, se com- 
plică printr-o analiză mai detaliată. La for- 

Numărul ascendenților unui individ crește 
teoretic în progresie geo metrică. În pedigreu 
părinții se trec sub descendent: tatăl T în 
dreapta, mama M în stinga. 


Recombinările mendeliene reduc adesea 
asemănarea dintre părinți și urmaşi. Un exem- 
plu îl constituie forma crestei la găină (în 
roșu bunicii și urmașii care prezintă ace- 
eași formă a crestei). 

marea unui individ nu concură numai cei 
doi părinţi, ci concură încă un factor — 
condiţiile de viață. 

Este interesant de subliniat faptul că în- 
suşirile animalelor sînt în măsură diferită 
influențate de baza ereditară (formată prin 
contopirea gameţilor celor doi părinţi) şi de 
condițiile de viață. Astfel, o serie de caracte- 
ristici mai simple, numite calitative (culoa- 
rea, forma coarnelor), sînt foarte mult in- 
fluențate de baza ereditară. Alte caracte- 
ristici mai complexe și esențiale pentru 
valoarea unui animal, numite cantitative 
(producţia de lapte, ouă etc.), desi depind 
de baza ereditară, sînt mai mult influențate 
de condiţiile de mediu. 

Aşa se explică, de pildă, faptul că aceeași 
vacă în condiții proaste de întreţinere poate 
da o producţie de lapte mică (cca. 2 000 de 
litri), pentru ca în condiţii bune să dea o 
producție anuală de citeva ori mai mare. 
Pentru a se putea aprecia just un animal, 
este necesar să se țină seamă atît de condi- 
ţiile în care au trăit ascendenții săi, cît și de 
condiţiile în care va trăi el. 

Stabilirea valorii unui animal în funcţie 
de originea sa mai indică o complicaţie. 
De regulă, urmașul seamănă cu părinţii, însă 
sînt șanse destul de mari să semene și cu 
bunicii, cu străbunicii sau cu alți strămoși. 
Se observă că, deși... așchia nu sare departe 
de trunchi, este destul de greu să precizezi 
la ce distanță sare. Ca regulă, un individ are 
şanse să semene cu strămoșii săi cei mai 
apropiaţi. Galton, văr cu Darwin şi iniția- 
torul aplicării matematicii în studiul eredi- 
tăţii, a presupus, pe baza unor cercetări, că 
individul poate semăna cu o probabilitate 
de 50% cu părinţii (25% cu fiecare), 25%, 
cu bunicii (0,52) sau 6,25 cu fiecare, 12,5%, 
cu străbunicii (0,53) etc. 

Progresele geneticii, știință înfiinţată prac- 
tic în anul 1900, au adus multe clarificări în 
ceea ce privește prevederea caracteristicilor 
individului pe baza cunoașterii caracteristi- 
cilor strămoșilor lui. Se ştie astfel că pro- 
ducția și în general caracteristicile cantita- 
tive se transmit în medie intermediar între 
cei doi părinţi. Aceasta nu exclude însă 
surprizele. În medie însemnează că din doi 
părinți cu producție mediocră se pot obţine 
uneori, datorită recombinărilor mendeliene, 
şi descendenți cu producția foarte mare sau 
foarte mică, după cum din doi părinți cu 
producție foarte mare se pot obține, rar 
și din aceeași cauză, descendenţi cu producții 
foarte mici. In cazul caracteristicilor calita- 
tive suprizele pot fi, după cum se observă 
în cazul formei crestei la găină, și mai mari, 
deşi ele pot fi mai uşor prevăzute pe baza 
cunoașterii caracteristicii respective la as- 
cendențţi și a legilor eredității. 


PEDIGREUL — LIMBA SCRISĂ 
A AMELIORĂRII ANIMALELOR 


Pedigreul reprezintă trecutul filogenetic 
al unui animal, iar studiul trecutului uşu- 

rează înțelegerea prezentului și permite o 
mai justă planificare a viitorului. 

Animalele de prăsilă sînt ţinute în primul 
rînd pentru descendenţii pe care îi dau, la 
masculi (taurii, vierii, cocoşii); numai pentru 
aceasta. Este deci deosebit de important de 
a se cunoaște din timp șansele existente ca 
aceştia să dea urmași buni în diferite sisteme 
de împerechere. Pedigreul dă și în acest 
caz unele indicații. 

mperecherile de animale înrudite apro- 
piat și îndeosebi incestul dau adeseori rezul- 
tate foarte slabe. Pentru a le evita (sau a le 
face la nevoie), cunoașterea originii anima- 
lelor este absolut necesară. 

Diferite animale provenite din împere- 
cheri diferite (în rasă curată, încrucișare, 
împerecheri înrudite) nu transmit la fel în- 
sușirile lor. Astfel, după cum arăta încă 
Darwin, metișii de primă generație împe 
recheați între ei pot da o diversitate foarte 
mare de însușiri la urmași; împerecherea 
lor cu animale de rasă curată reduce diver- 
sitatea, menţinînd adeseori «vigoarea hibri- 
dă» pe care o au metișii. Pedigreul indică 
sistemul de împerecheri folosite pentru 
obținerea unui animal și implicit ajută la sta- 
bilirea modului de folosire a lui în viitor. 
De altfel, aceasta i-a făcut pe selecționatori 
să afirme că «Fără cunoaşterea singelui (a 
originii) nu poate fi vorba de muncă de 
ameliorare». 

Pentru a se scoate mai clar în evidență 
sistemul de împerechere folosit în obținerea 
unui animal sau înrudirile existente între 
mai multe animale s-au imaginat și alte tipuri 
de pedigree. Astfel, în pedigreele structu- 
rale de grupă care scot în evidenţă înrudirea 
dintre cîțiva indivizi, masculii se notează cu 
patrate, iar femelele cu cercuri, părinţii 
trecîndu-se sub urmași și legîndu-se cu 
aceștia prin linii. Un alt pedigreu — pedi- 
greul încrucișat de grupă — prezintă ori- 
ginea şi însușirile existente într-un întreg 
efectiv de animale. În cazul acesta urmașul 
apare la întretăierea unei linii orizontale, 
ce vine de la tată, cu o linie verticală, ce 
vine de la mamă. 

Studiul pedigreelor, al diferitelor sisteme 
de împerechere folosite a permis și permite 
generalizări importante pentru întreaga şti- 
inţă a ameliorării. Astfel, pedigreul struc- 
'tural de grupă al principalilor tauri care au 
stat la baza rasei Simmental și ai căror 
descendenți au contribuit și la formarea rasei 
Bălțată românească scoate în evidență faptul 
că toți provin dintr-un singur taur Benz 10. 
Aceasta, ca și alte constatări asemănătoare, 
a permis tragerea unei concluzii generale: 
rasa este o grupă de animale cu origine 
comună. 

În pedigreul animalelor este deci acu- 
mulată experiența multor generații de cres- 
cători; studiul lor, pe lîngă faptul că ajută 
la aprecierea valorii fiecărui animal în parte 
şi la stabilirea modului lui de folosință, 
permite tragerea de concluzii generale, ne- 
cesare pentru dezvoltarea ştiinţei. În con- 
cretizarea ameliorării animalelor domestice 
ca știință, un rol important l-au jucat anali- 
zele genealogice ale diferitelor rase efec- 
tuate la începutul secolului nostru de 
Lehndorff, Oetingen, Chapeaurouge și pînă 
în zilele noastre de S. Wrigh, fondatorul 
geneticii populațiilor, şi J. Lush, care pe 
baza acestei genetici a elaborat o teorie 
coerentă a ameliorării animalelor. Se poate 
spune pe drept cuvînt că pedigreele consti- 
tuie limba ameliorării animalelor, fără cu- 
noașterea lor nu este posibilă citirea acestei 
ştiinţe. 

LUNA 
SPAȚIALĂ 

Luna noiembrie s-a caracterizat, din 
punct de vedere cosmonautic, prin conti- 
nuarea cercetării Lunii şi terminarea pro- 
gramului american «Gemini». 

La întîi noiembrie, specialiștii sovietici 
au comunicat că stația automată «Luna»-12 
a transmis imagini ale scoarței lunare 
luate cu o instalație specială de fototelevi- 
ziune. Fotografiile obținute au fost luate 
de la o depărtare de cca. 100 km de Lună, 
prelucrate automat la bordul statiei cosmice 
și transmise statiilor terestre. Ele au relevat 
o suprafață netedă, cu relativ puţine cratere 
(în zona Mării Ploilor). Suprafața fiecărui 
sector fotografiat a fost de aproximativ 
50 de kilometri pătrați. Au fost recepționate 
detalii de o sută de ori mai mici decit cele 
ale fotografiilor publicate pînă în prezent. 

La 3 noiembrie a fost lansat de la Cape 
Kennedy, cu o racheta «Iitan»-3C, în 
primul sau zbor experimental suborbital, 
laboratorul orbital american MOL. A fost 
folosită o cabină spațială «Gemini», modi- 
ficată, fără echipaj. După separarea de 
nava «Gemini», cel de-al treilea etaj reactiv 
al rachetei «Titan»-3 C a plasat pe o orbită 
circumterestră patru sateliți artificiali, aflaţi 
inițial într-un conteiner ermetic. 

Un eveniment important al acestei luni 
l-a constituit lansarea cu o rachetă «Atlas»- 
«Agena» D a celui de-al doilea satelit 
american al Lunii, «Lunar Orbiter»-2. Desti- 
nat luării şi transmiterii de fotografii ale 
regiunilor lunare, unde, probabil, vor ase- 
leniza cosmonauții americani, «Lunar Orbi- 
ter»-2 s-a plasat pe prima orbită circum- 
lunară la 9 noiembrie, iar la 16 noiembrie 
i s-a modificat orbita, astfel încît aposele- 
niul să se găsească la circa 1 840 km, iar 
periseleniul la aproximativ 50 km. Dacă 
prima serie de imagini recepționate în 
seara zilei de 18 noiembrie de stația de la 
Madrid nu au fost suficient de clare, totuși, 
ulterior, au fost luate o serie de clișee 
corespunzătoare, reprezentind mai multe 
zone prevăzute să fie fotografiate. 

Pe fotografii s-au evidențiat cratere (dia- 
metru — 175 metri), roci (diametru cca. 
10 metri) etc. Fotografiile au cuprins zone 
de 365 x 457 de metri la est de Marea 
Serenităţii. Aparatura stației este alimen- 
tată cu ajutorul bateriilor şi a 4 panouri 
de celule solare, care s-au depliat la o oră 
după lansare. 

Un interes deosebit prezintă aparatura 
fotografică, care cuprinde două camere de 
luat vederi, un ansamblu de developare și 
un bloc care furnizează emiţătorului de 
bord semnalele pentru transmiterea ima- 
ginilor. A fost folosit un film studiat special 
pentru fotografia aeriană și care necesită 
viteze reduse de obturare, fiind totodată 
neatacabil de radiația cosmică. Cele 2 
camere au funcţionat concomitent, avind, 
respectiv, obiectivele cu distanța focală 
de 60 și 610 mm. 

«Lunar Orbiter»-2 a primit și alte misiuni 
științifice, printre care efectuarea de mă- 
surători ale cîmpului gravitațional selenar, 
ale loviturilor date de micrometeoriți, ale 
intensității radiaţiei cosmice etc. 


RR 

La 11 noiembrie, ora 22,46 (ora Bucu- 
reştiului), de la Cape Kennedy a fost lan- 
sată ultima navă din seria «Gemini» — 
«Gemini»-12, avind la bord pe James Lovell 
şi Edwin Aldrin. Cu 90 de minute mai 
înainte, a fost lansată, tot la Cape Kennedy, 
racheta-țintă «Agena». La lansarea navei 
cosmice «Gemini»-12 au asistat și membri 
ai unor comitete ale O.N.U., printre care și 
ambasadorul român Gheorghe Diaconescu, 
vicepreședinte al Comitetului special O.N.U 
pentru folosirea spațiului cosmic în scopuri 
pașnice. 

Sîmbătă, cei doi cosmonauţi au efectuat 
manevrele necesare pentru fotografierea 
eclipsei de Soare care a putut fi observată 
în sudul continentului latino-american. 

În aceeași zi, E. Aldrin a ieșit din navă 
cu partea superioară a corpului, fotogra- 
fiind Pămintul și stelele, timp de 2 ore 
și 20 de minute. 

Joncțiunea cu racheta «Agena» s-a efec- 
tuat în noaptea dintre vineri şi sîmbătă, 
într-un punct situat deasupra Oceanului 
Indian. Ulterior, cele două vehicule, aflate 
la înălțimea de 185 de mile, s-au separat; 
pentru joncțiune cosmonauţii au utilizat 
mijloacele clasice de navigație, aparatura 
radar fiind defectă. 

În ziua de 14 noiembrie, cosmonauţii au 
fotografiat un nor de vapori de natriu format 
la o altitudine de 68—167 km deasupra 
Saharei de o rachetă franceză «Centaure»; 
au fost luate 12 imagini. Deoarece pustiul 
apărea foarte strălucitor, iar norul de va- 
pori nu a putut să fie observat de cosmo- 
nauti, operaţia a fost repetată după 2 ore, 
fotografiile efectuindu-se în direcția indi- 
cată de staţiile terestre, aminindu-se din 
acest motiv cea de-a treia ieşire în spațiu 
a cosmonautului Aldrin. În cadrul acestei 
experiențe, Aldrin a stat aproape o oră în 
afara cabinei, efectuînd și exerciţii fizice. 
În ultimele 24 de ore ale celor 4 zile, cît 
au stat în spaţiu, cei doi cosmonauţi au 
trebuit să îndeplinească două dintre cele 
mai complexe obiective ale programului: 
ieşirea completă în spaţiu a cosmonautului 
Aldrin și verificarea posibilităţii de a sta- 
biliza două vehicule spaţiale folosind cîmpul 
gravitațional terestru. Aldrin a stat două 
ore şi 8 minute în spațiu, fiind legat de 
navă printr-un cablu lung de opt metri; el 
a făcut și exerciţii pentru a verifica posibili- 
tatea omului de a desfășura activitate fizică, 
a legat nava de racheta «Agena» printr-un 
cablu lung de 30 de metri. După ce Aldrin 
a reintrat în navă, aceasta s-a depărtat de 
racheta «Agena», la distanța maximă per- 
misă de cablu, timp de 5 ore, încercîndu-se 
verificarea celei de-a doua misiuni. In 
această experiență s-a pornit de la faptul 
că două mase de mărimi diferite, legate 
între ele şi aflate pe o orbită circumterestră, 
pot fi stabilizate cu ajutorul cîmpului gravi- 
tațional terestru dacă cablul care le leagă 
este orientat în direcția centrului globului 
terestru. Experienţa s-a desfășurat cu suc- 
ces. 

În noaptea de luni 14 către marţi 15 no- 
iembrie, constatindu-se o scădere bruscă 
a presiunii într-una din pilele cu combustibil 
ale navei, specialiştii de la Centrul de 
control de la Cape Kennedy au trezit echi- 
pajul cerîndu-i să deconecteze pila defectă. 

După efectuarea unui zbor cosmic de 
aproape 1 600 000 km, «Gemini»-12 a ame- 
rizat la 15 noiembrie (ora 19,20 GMT) la 
cca. 1 100 km de Cape Kennedy. 

Echipajul navei cosmice «Gemini»-12 a 
adus la sol un conteiner cu microbi de 
poliomielită, gripă, variolă etc., care a fost 
fixat de navă anterior lansării acesteia. De 
asemenea, cosmonautul E. Aldrin a fixat 
un conteiner similar de racheta «Agena», 
care va sta în spaţiu mai mulţi ani, urmînd 
a fi recuperat de echipajul unei cabine 
spațiale de tip «Apollo». Au fost luate 
măsurile necesare pentru a nu se conta- 
mina navele cosmice sau spaţiul cosmic. 

Cu această lansare, programul spaţial 
american «Gemini» s-a încheiat; printre 


concluziile acestuia pot fi enumerate urmă- 
toarele: construirea şi pilotarea navelor 
cosmice manevrabile au devenit operații 
ale tehnicii spațiale curente; manevra de 
întîlnire spaţială nu are un grad prea înalt 
de dificultate; s-a realizat joncțiunea a 
două aparate cosmice; omul antrenat poate 
suporta timp îndelungat starea de impon- 
derabilitate; trebuie perfecționat echipa- 
mentul care să permită cosmonauţilor să 
devină «lucrători cosmici». 


* 


În această perioadă specialiștii sovietici 
au lansat sateliții artificiali «Cosmos»-131 
(12 noiembrie), «Cosmos»-132 (19 noiem- 
brie) şi «Cosmos»-133 (28 noiembrie), do- 
taţi cu aparatură științifică specializată; 
începînd de la 20 noiembrie și pînă la 
30 decembrie, agenţia TASS a făcut cu- 
noscut că Uniunea Sovietică va lansa noi 
variante de rachete cosmice într-o anumită 
regiune a Oceanului Pacific. 

Mai sînt de menţionat lansarea rachetei 
«Europa»-1, cu trei etaje reactive, de la 
baza australiană Woomera, și a unei rachete 
japoneze, cu patru etaje reactive (greutate 
42,5 tone), de tip «Mu», de la baza Kagoshi- 
ma de pe insula Kiu-Siu. 


SUS — funcţionarea detectorului de viteză 
şi înălțime montat pe «Lunar Orbiter» se ba- 
zează pe efectuarea unui baleiaj circular al 
unei mici zone selenare folosind obiectivul 
cu mare putere de rezoluție și comparind 
două explorări succesive. Această operație 
este utilizată pentru controlul luării corecte 
a fotografiilor și rezultatele sint transmise la 
sol, pentru a ușura analiza imaginilor. A — 
direcția zborului; B — distanța parcursă de 
satelitul lunar în timpul luării unei imagini; 
C — sistemul de compensare a oscilării sate- 
litului permite obținerea de imagini clare a 
suprafeței explorate; D — zona explorată de 
detectorul pentru viteză și înălțime. JOS — 
desen reprezentind joncțiunea rachetei «Age- 
na» cu o navă cosmică «Gemini». 


